އިސްލާމީޝަރީޢަތުގެ ވާހަކަ ދައްކަން އެއްވެސް މުސްލިމަކު ލަދުގަނެގެން ނުވާނެ: އައްޝައިޚް އަޙްމަދު ސަމީރު – ޖަމްޢިއްޔަތުއް ސަލަފް\nއިސްލާމީޝަރީޢަތުގެ ވާހަކަ ދައްކަން އެއްވެސް މުސްލިމަކު ލަދުގަނެގެން ނުވާނެ: އައްޝައިޚް އަޙްމަދު ސަމީރު\nތާރީޚް: 10:25 16 ފެބްރުއަރީ 2019\nއިސްލާމީ ޝަރީޢަތުގެ ވާހަކަ ދައްކަން އެއްވެސް މުސްލިމަކު ލަދުގަނެގެން ނުވާނެކަމަށާއި މިއީ އިންސާނުންގެ ވެރި ރައްބު ބާވައިލެއްވި ޝަރީޢަތްކަމަށް އައްޝައިޚް އަޙްމަދު ސަމީރު ވިދާޅުވެއްޖެއެވެ.\nޖަމްޢިއްޔަތުއްސަލަފުގެ ފަރާތުން ރޭ ފުރުޤާން މިސްކިތުގައި ބޭއްވި ދަރުސްގައި ވާހަކަފުޅު ދައްކަވަމުން ޝައިޚް ސަމީރު ވިދާޅުވީ ﷲ ސުބްޙާނަހޫ ވަތަޢާލާގެ ޝަރީޢަތާއިދެކޮޅަށް މީހަކު އެއްޗެއް ބުނާއިރު އެމީހަކާދެކޮޅަށް އެއްޗެއް ބުނަން ލަދުގަނެ ފިނޑިވެ އިށީންނަ ބަޔަކަށް މުސްލިމުން ވެގެން ނުވާނެކަމަށާއި މި ޝަރީޢަތަކީ ﷲ ސުބްޙާނަހޫ ވަތަޢާލާ ހަތް އުޑުގެމަތިން ބާވައިލެއްވި އެ އިލާހުގެ ބަސްފުޅު ކަމަށެވެ.\n”ﷲ ގެ ޝަރީޢަތުން ބޭރުން ވާހަކަދައްކާ ކޮންމެ މީހަކު އެދައްކަނީ އޭނާގެ އަމިއްލަ ހަވާނަފްސަށް ވާހަކަ. އެއިން ކޮންމެ މީހަކު އެދައްކަނީ އިންސާނުން ހަދާފައިވާ ވަޟޫޢީ ނިޒާމުތަކުގެ ވާހަކަ. އަޅުގަނޑުމެން މިދައްކަނީ އިންސާނުންގެ ވެރިރައްބު ބާވައިލެއްވި ޝަރުޢީ ޙުކުމުގެ ވާހަކަ. އަޅުގަނޑުމެން މިދައްކަނީ ހަތް އުޑުގެ މަތިން ﷲ ތަޢާލާ ބާވައިލެއްވި އެއިލާހުގެ ކަލާމްފުޅުގެ ވާހަކަ. މުޅި ދުނިޔެ އިދިކޮޅަށް އެރިޔަސް އަޅުގަނޑުމެން މުސްލިމުން ތިބެންޖެހޭނީ އިލާހީ ޝަރީޢަތުގެ މަތީގަ އެ ޤަބޫލުކޮށްގެން. އެ ޢަޤީދާގެ މަތީގަ. ސަބަބަކީ ޤިޔާމަތްދުވަހު އަޅުގަނޑުމެންގެ މައްޗަށް ފައިސަލާކުރެވޭނީ ﷲ ގެ މި ޝަރީއަތަށް. ﷲ ގެ މި ޝަރީޢަތަށް ޢަމަލު ކުރިތޯ ﷲ ސުވާލު ކުރައްވާނެ.“ ޝައިޚް ވިދާޅުވިއެވެ.\nއޯގާތެރި ޝަރީޢަތް، މި މައުޟޫއުގައި ވާހަކަފުޅުދައްކަވަމުން ޝައިޚް އިތުރަށް ވިދާޅުވީ ސެކިއުލަރިޒަމް ނުވަތަ ލާދީނިއްޔަތުގެ އަހުލުވެރިން ﷲ ގެ ޝަރީޢަތާއިމެދު މީސްތަކުގެ މެދުގައި ޝައްކާއި ޝުބުހަ އުފައްދަން އަބަދުވެސް މަސައްކަތް ކުރަމުންދާކަމަށާއި އެބައިމީހުންގެ ބަސްތައް އަބަދުވެސް އަމާޒު ކުރަމުންދަނީ ﷲ ގެ ޝަރީއަތުގެ ޙުކުމްފުޅު ތަކާއިދިމާލަށް ކަމަށެވެ.\n”އިސްލާމީ ޝަރީޢަތުގެ ޙައްދުތަކާއި ދިމާލަށް އެމީހުންގެ ދޫތައް އަބަދު އަމާޒު ކުރަމުންދާ ސަބަބަކީ ޝަރީޢަތުގެ ޙިކްމަތްތަކާއި އަސާސްތައް ރަނގަޅަށް ނޭނގޭ އަދި އިސްލާމީ ތަޢުލީމްތަކާއި ބީރައްޓެހި މުސްލިމް ޒުވާނުންނަށް އިސްލާމީ ޝަރީޢަތާއިގުޅޭގޮތުން ޝައްކު އުފެއްދުން. އެފަދަ ޒުވާނުންނަށް އިސްލާމީ ޝަރީއަތުގެ އަދަބުތަކުގެ ވާހަކަ ބޭރުފުށުން ދައްކާލައިގެން އިސްލާމީ ޝަރީޢަތަކީ ވަރަށް ހަރުކަށި ޝަރީޢަތެއްކަން ދެއްކުން. ހަގީގަތުގައި މި ސެކިއުލާ މީހުންގެ ބޭނުމަކީ ހަމައެކަނި އަދަބުތަކުގެ ވާހަކަދައްކާލައިގެން އިސްލާމީ ޝަރީޢަތުގެ ނުބައި ތަސައްވުރެއް ދައްކާލައިގެން މީސްތަކުން ދީނުން އެއްކޮށް ދުރުކުރުން. ވަކިދިމާލަކުން ޙަމަލާ އަމާޒުކޮށްގެން ނަމާދާއި ޒަކާތާއި ރޯދައާއި އަދިވެސް އިސްލާމީ ޝަރީޢަތުގެ ހުރިހާ ޙުކުމްފުޅުތަކަކުން މީސްތަކުން އެއްކޮށް ދުރުކުރުން“ ޝައިޚް ވިދާޅުވިއެވެ.


އަލީ ފާސިރު - ވިކިޕީޑިއާ\nދިވެހި ފުޓްބޯޅައިގެ ތެރެއަށް ގިނަ ކުޅުންތެރިންތަކެއް ނެރެފައިވާ ބ. އޭދަފުއްޓަށް ނިސްބަތްވާ ސެންޓޭ ، ،24 ގެ ޝައުގުވެރިކަން ވަރަށް ކުޑައިރުންސުރެ ފުޓްބޯޅަ އަށް ހުއްޓެވެ. ރަށުގެ އެހެން ކުދިންނާ އެކު އޭނާ ކުޑައިރު ފައްކާކުރި ހުނަރުތައް އެންމެ ފުރަތަމަ ފާހަގަވީ 2006 ވަނަ އަހަރު ކްލަބު އީގަލްސް އިން އޭދަފުށީގައި ބޭއްވި ޓްރެއިނިން ކޭމްޕެއްގަ އެވެ. އެ ކޭމްޕްގައި އެންމެ ފާހަގަކުރެވުނު ތިން ކުޅުންތެރިންގެ ތެރޭގައި ސެންޓޭ ހިމެނިގެން އޭނާ ކުޅެން މާލެ އައި ނަމަވެސް، އެ އަހަރު ނިމުމުން އޭނާ ވަނީ އެނބުރި ރަށަށް ގޮސްފަ އެވެ.\nމޮޅު ފުޓްބޯޅަ ކުޅުންތެރިއަކަށް ވުމަށް ފޮނި އުންމީދުތަކެއް ކުރަމުންދިޔަ ސެންޓޭ ރަނގަޅު ފުރުސަތަކަށް އިންތިޒާރުކުރަމުންދަނިކޮށް، އޭނާ ހިދުމަތަށް 2008 ވަނަ އަހަރު އެދުނީ އޭރު ދެވަނަ ޑިވިޝަނުގައި އޮތް އޯލް ޔޫތު ލިންކޭޖް (އޭވައިއެލް) އެވެ. އޭވައިއެލްގެ ހުށަހެޅުން ގަބޫލުކޮށް ސެންޓޭ ވަނީ 2008 ވަނަ އަހަރު ދެވަނަ ޑިވިޝަނުގައި އެ ޓީމާ ގުޅިފަ އެވެ. އެކަމަކު ސެންޓޭގެ ކުޅުން ބޮޑަށް ފާހަގަވީ 2009 ވަނަ އަހަރު އޭވައިއެލް ފުރަތަމަ ޑިވިޝަނުގައި ވާދަކުރަން ފެށުމުންނެވެ. އެ އަހަރު އޭނާ ދެއްކި މޮޅު ކުޅުމާ އެކު ބޮޑެތި ކްލަބުތަކުގެ ލޯ އޭނާ އަށް އަމާޒުވި އެވެ. އަދި ޖެހިގެން އައި އަހަރުގެ ކުރީކޮޅު ބަންގާޅުގައި އޮތް ސާފް ގޭމްސް އަށް ނެގި 23 އަހަރުން ދަށުގެ ގައުމީ ޓީމުގެ ސްކޮޑުން ސެންޓޭ ޖާގަ ހޯދި އެވެ.\nފުރަތަމަ ޑިވިޝަނުގައި އޭވައިއެލް އަށް އެއް ސީޒަން ކުޅެދިނުމަށް ފަހު، ސެންޓޭ ވިސްނީ ބޮޑު ކްލަބަކުން ފުރުސަތު ހޯދުމަށެވެ. އަދި ރާއްޖޭގެ ފުޓްބޯޅައިގެ އެންމެ ކާމިޔާބު އެއް ކްލަބު ކަމަށްވާ ވެލެންސިއާ އިން ފުރުސަތު ލިބުމުން އޭނާ ދެވަނަ ވިސްނުމަކަށް ނުގޮސް ވެލެންސިއާ އަށް ބަދަލުވި އެވެ.\n"އޭރު ބޭނުންވީ ދެން ބޮޑު ކްލަބަކަށް ކުޅެން. އެހެންވެ ވެލެންސިއާ އަށް ބަދަލުވީ،" ސެންޓޭ ބުންޏެވެ.\nވެލެންސިއާގައި އެއް ސީޒަން ހޭދަކޮށް، ކާމިޔާބެއް ނުލިބުމުން ސެންޓޭ ނިންމީ އެހެން ކްލަބަކަށް ބަދަލުވުމަށެވެ. މިދިޔަ އަހަރު ސީޒަނުގައި ސެންޓޭ ނިއުގެ ނޫ ޖޯޒީގައި ނުކުތެވެ. އަދި އޭނާގެ ކެރިއަރުގައި މިހާތަނަށް އެންމެ ކާމިޔާބު ސީޒަނަކަށް ވީ ރާއްޖޭގެ އެންމެ ސަޕޯޓަރުން ގިނަ ކްލަބާ އެކު މިދިއަ އަހަރު ހޭދަކުރި ދުވަސްތަކެވެ.\nސެންޓޭގެ ހިތްގައިމު ލަނޑުތަކާއި މޮޅު ކުޅުމުގެ ސަބަބުން މިދިޔަ ސީޒަނުގައި ނިއުގެ ސަޕޯޓަރުންގެ އެއް ބަތަލަކީ އޭނާ އެވެ. މިދިޔަ ސީޒަނުގައި ސެންޓޭ ވަނީ 18 ލަނޑު ޖަހައިފަ އެވެ.\n"މިދިޔަ އަހަރު ވަރަށް ރަނގަޅަށް ދިޔައީ. އެއީ ހަމަ ވަރަށް ބުރަ މަސައްކަތެއް ކޮށްގެން. ވަކި އެހެން ތަފާތެއް ނެތް. ދެން ލަނޑު ޖެހެން ފެށީމަ ކޮންފިޑެންސް އިތުރުވީ. ވަރަށް ހިތްހަމަޖެހޭ މިދިޔަ ސީޒަނާ މެދު،" ސެންޓޭ ބުންޏެވެ.\nމިދިޔަ ސީޒަނަށް ސެންޓޭ ނުކުތީ ވަރަށް ބޮޑު އަޒުމަކާ އެކު އެވެ. އެއީ ޑިސެމްބަރު މަހު އިންޑިއާގައި ބޭއްވި ސާފް ޗެމްޕިއަންޝިޕުގައި ގައުމީ ޓީމުން ޖާގަ ހޯދުމަށެވެ. މުޅި ސީޒަންގައި އޭނާ ކުރި ބުރަ މަސައްކަތުގެ ނަތީޖާއަކަށް ވީ ރާއްޖޭގެ ގައުމީ ޓީމުގެ ކޯޗު ހަންގޭރީގެ އިސްޓަވާން އުރުބާނީ ސާފް ޗެމްޕިއަންޝިޕަށް ނެގި ސްކޮޑުން ސެންޓޭ އަށް ޖާގަ ލިބުމެވެ.\nމުޅި ސީޒަނުގައި ސެންޓޭ މޮޅު ކުޅުމެއް ދެއްކި ނަމަވެސް ސާފް ޗެމްޕިއަންޝިޕުގައި އޭނާ އަށް ކުޅެލަން ލިބުނީ އެންމެ ފުރުސަތެކެވެ. ގުރޫޕް އޭގައި ބަންގާޅާ ދެކޮޅަށް ރާއްޖެ ކުޅުނު މެޗުގެ ފަހުކޮޅު ސެންޓޭ ކުޅެން އެރި އެވެ.\nސާފް ޗެމްޕިއަންޝިޕުގައި ރަނގަޅު ފުރުސަތަކެއް ނުލިބު ނަމަވެސް ސެންޓޭ މާޔޫސްއެއް ނުވެ އެވެ. އޭނާ ހުރީ އިތުރަށް މަސައްކަތްކޮށް ރާއްޖޭގެ ގައުމީ ޓީމުގެ ފުރަތަމަ 11 އިން ޖާގަ ހޯދުމުގެ އުންމީދުގަ އެވެ.\n"މިދިޔަ އަހަރު ނުކުތީ ޕްލޭނަކާ އެކު. ސާފް ޗެމްޕިއަންޝިޕުގައި ގައުމީ ޓީމަށް ކުޅެން ބޭނުންވި. އިރާދަކުރެއްވީތީ އެކަން ކާމިޔާބުވި. މިހާރު ބޭނުންވަނީ ފުރަތަމަ 11 ގައި ޖާގަ ހޯދޭ ވަރުކުރަން،" ސެންޓޭ ބުންޏެވެ.\nސެންޓޭ ހުރީ ކެރިއަރުގައި ވަރަށް ގިނަ ކާމިޔާބީތައް ހާސިލްކުރަން ބޭނުންވެފަ އެވެ. އެގޮތުން ރާއްޖޭގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމު ހޯދުމަކީ ވެސް އޭނާގެ ހުވަފެނެކެވެ.\n"ކޮންމެ ކުޅުންތެރިއެއްގެ ވެސް ޓާގެޓްތަކެއް އޮންނާނެ. އެވޯޑަކާ ހަމައަށް ދިއުމަކީ އެއް ޓާގެޓް،" ސެންޓޭ ބުންޏެވެ.\nކުރިއަށް އޮތް ސީޒަނުގައި ސެންޓޭ ކުޅޭނީ ވިކްޓަރީ އަށެވެ. ކެރިއަރުގައި ފުރަތަމަ ފަހަރަށް ފުރަތަމަ ޑިވިޝަނުގެ މުބާރާތެއް ކާމިޔާބުކުރުމުގެ ފަހުރު، ވިކްޓަރީއާ އެކު ހޯދަން އޭނާ ބޭނުންވެ އެވެ. އަދި މިދިޔަ ސީޒަނަށް ވުރެ މޮޅު ކުޅުމެއް ދައްކައި، މިދިޔަ ސީޒަނަށް ވުރެ ގިނަ ލަނޑުތަކެއް ޖަހަން ވެސް ސެންޓޭ ހުރީ އަޒުމުކަނޑައަޅައިގެންނެވެ. އޭނާގެ އެ ހުނަރު ހުރި ކަމާ މެދު ދެބަސްވާނެ މީހަކު ނެތެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ4މާރޗް 2015، 11:48 ގައެވެ.


މަޑުއްވަރީގައި އައިސް ޕްލާންޓު ބަހައްޓައިދޭނެ ފަރާތެއް ހޯދަނީ – Ungoofaaru\nބަނޑޭރިގަނޑު/ޚަބަރު/މަޑުއްވަރީގައި އައިސް ޕްލާންޓު ބަހައްޓައިދޭނެ ފަރާތެއް ހޯދަނީ\nއިބްރާހީމް ޒަޔާން 10 އޯގަސްޓް 2019\n0 41 1 މިނެޓުން ކިޔާލެވޭ\nރ. މަޑުއްވަރީގައި އައިސް ޕްލާންޓު ބަހައްޓައިދޭނެ ބަޔަކު ހޯދަން ފިނޭންސް މިނިސްޓްރީން އިއުލާނުކޮށްފި އެވެ.\nފިނޭންސް މިނިސްޓްރީން ކޮށްފައިވާ އިއުލާނުގައި ބުނެފައިވަނީ ރ. މަޑުއްވަރީގައި އަދި ކ. ގާފަރުގައި އައިސް ޕްލާންޓު ބަހައްޓަން މަސައްކަތަށް ޝަރުތުހަމަވާ ފަރާތްތަކުން ކޮންމެ ބީލަމެއްގައި ބައިވެރިވުމަށް -/500 (ފަސްސަތޭކަ) ދިވެހި ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެ ކަމަށެވެ. އަދި ފައިސާ ބަލައިގަންނާނީ 18 އޮގަސްޓް 2019 އިން3ސެޕްޓެންބަރު 2019 އަށް، ބަންދު ނޫން ކޮންމެ ދުވަހެއްގެ 8.30 އިން 12:00 އަށް އެ މިނިސްޓްރީއިންކަމަށެވެ.\nމަސްވެރިންނަށް އައިސް ލިބުމުގައި ދިމާވަމުންދާ ދަތިތައް ހައްލުކޮށް ދިނުމުގެ ގޮތުން ސަރުކާރުން ދަނީ ރާއްޖޭގެ އެކި ހިސާބުތަކުގައި އައިސް ޕްލާންޓުތައް ބަހައްޓަމުންނެވެ. އަދި މި ސަރުކާރުން ވަނީ އައިސް ޕްލާންޓުތައް ހިންގުން ކައުންސިލް ތަކާ ހަވާލު ކުރާނެ ކަމަށް ބުނެފަ އެވެ.\nކ.ގާފާރުގައި އައިސް ޕްލާންޓެއް ޤާއިމު ކުރުމުގެ މަސައްކަތް އަދި ރ.މަޑުއްވަރީގައި އައިސް ޕްލާންޓެއް ޤާއިމު ކުރުމުގެ މަސައްކަތް ކޮށްދޭނެ ފަރާތެއް ހޯދުމަށް ކޮށްފައިވާ އިއުލާނު ތިރީގައި މިވަނީއެވެ.\nޤުރުއާން ކިޔެވުމުގެ އަތޮޅު މުބާރާތުންގެ ފަހުރުވެރި ވަނަތަށްމަޑުއްވަރި ހުޅުދުއްފާރު އަދި އަލިފުށި ހޯދައިފި


Record eh, India in eh dhuvas therey 1 lakka ahvure gina covid case - One Online\nއިންޑިއާގެ މަގުމަތީގައި ބަޔަކު މާސްކް އަޅައިގެން، އެ ގައުމުގައި ކޮވިޑް ކޭސްތައް ވަނީ އިތުރުވެފައި --\nރެކޯޑެއް، އިންޑިއާއިން އެއް ދުވަސް ތެރޭ އެއް ލައްކައަށްވުރެ ގިނަ ކޮވިޑް ކޭސް\nއިންޑިއާއިން ވޭތުވެދިޔަ 24 ގަޑިއިރު ތެރޭގައި 100،000 އަށްވުރެ ގިނަ މީހުން ކޮވިޑަށް ޕޮޒިޓިވްވެއްޖެއެވެ.\nއިންޑިއާގެ ހެލްތު މިނިސްޓްރީން ބުނީ އިއްޔެ އެގައުމުން 103،558 މީހަކު ކޮވިޑަށް ޕޮޒިޓިވްވެފައިވާ ކަމަށެވެ. އެއީ އެގައުމުން މިހާތަނަށް އެއް ދުވަސް ތެރޭގައި އެންމެ ގިނަ ކޭސް ރިޕޯޓު ކުރި ދުވަހެވެ. މީގެ ކުރިން އެގައުމުން އެއް ދުވަހެއްގައި އެންމެ ގިނަ ކޭސް ފެނިފައިވަނީ މިދިޔަ އަހަރުގެ ސެޕްޓެމްބަރު މަހުގެ ތެރޭގައެވެ. އެފަހަރު 98،000 ކޭސް ރިޕޯޓްކޮށްފައިވެއެވެ.\nއިންޑިއާއިން ކޮވިޑް ޖެހުނު މީހުންގެ އަދަދު ވަނީ 12.6 މިލިއަނަށް އަރައިފައެވެ. އަދި އިއްޔެ އެގައުމުން މި ބަލީގައި 478 މީހަކު މަރުވެފައިވާ އިރު، ކޮވިޑު ޖެހިގެން އެގައުމުން މަރުވި މީހުންގެ ޖުމުލަ އަދަދު ވަނީ 165،101 އަށް އަރައިފައެވެ.\nކޮވިޑުގެ ހާލަތު އިންޑިއާގައި އަނެއްކާވެސް ގޯސްވެފައިވާ އިރު، އެގައުމުގެ މަހާރަޝްތުރާ އިން އެކަނިވެސް 57،074 ކޭސް ވަނީ ފެނިފައެވެ. ވޭތުވެދިޔަ ދެ ހަފުތާގެ ތެރޭގައި އެންމެ ގިނަ މީހުން ޕޮޒިޓިވްވެފައިވަނީވެސް އެ ސިޓީންނެވެ.\nއިންޑިއާގެ ކޮވިޑް ހާލަތު ގޯސްވެ އެގައުމުގެ ގިނަ ސިޓީތަކުން ކޭސްތައް އިތުރުވާން ފަށާފައިވާ އިރު، އެގައުމުން ވަނީ ކޮވިޑުގެ އާ ވޭރިއަންޓެއްވެސް ފެނިފައެވެ. މަހާރަޝްތުރާގެ ކޭސްތައް އިތުރުވާން ފަށާފައިވަނީ ވޭރިއަންޓުގެ ސަބަބުން ކަމަށްވެސް ރިޕޯޓުތައް ބުނެއެވެ.\nމަހާރަޝްތުރާގައި ކޮވިޑް ފެތުރުން ކޮންޓްރޯލް ކުރުމަށް އެގައުމުން އިއްޔެ ވަނީ އާ ފިޔަވަޅުތަކެއް އަޅައިފައެވެ. އެގޮތުން ރޭގަނޑު ކާފިއު ހިންގުމާއި ހަފުތާ ބަންދުގައި ފުރަބަންދު ކުރަންވެސް ވަނީ ނިންމައިފައެވެ. އަދި ޝޮޕިން މޯލްތަކާއި ސިނަމާތަކާއި ރެސްޓޯރެންޓުތަކުގެ އިތުރުން އަޅުކަން ކުރާ ތަންތަންވެސް ބަންދު ކުރަން ވަނީ ނިންމައިފައެވެ.


"Bavathi" olympus gai premier kohfi\n"ބަވަތި" އޮލިމްޕަހުގައި ޕްރިމިއާ ކޮށްފި\nފިލްމުގެ ލީޑް އަންހެން ތަރި ނުޒޫ\nއައި ފިލްމްސްގެ ފުރަތަމަ ފީޗާ ފިލްމު "ބަވަތި" ރެޑް ކާޕެޓް ހަފުލާއާއެކު އޮލިމްޕަހުގައި ރޭ ޕްރިމިއާ ކޮށްފި އެވެ.\nފިލްމު ޕްރިމިއާ ކުރި ރަސްމިއްޔާތުގައި ޑައިރެކްޓަރު އިލްޔާސް ވަހީދު ބުނީ މި ފިލްމަކީ 20 އަހަރު ވަންދެން ކުރި އިންތިޒާރެއްގެ ނިމުން ކަމަށާއި ފިލްމުގެ ތަރިން މި ފިލްމު ކުޅެން އެއްބަސްވީތީ ޝުކުރު އަދާ ކުރާ ކަމަށެވެ.\nހައުސްފުލް ޝޯ އަކާއެކު ޕްރިމިއާ ކުރި މި ފިލްމު ބެލުމަށްފަހު ސިނަމާ އިން ނިކުތް ގިނަ މީހުން ވަނީ ފިލްމަށް ތައުރީފު ކޮށްފަ އެވެ. ފީޗާ ފިލްމަކުން އަލަށް ތައާރަފުވި އެކްޓަރު، އަހްމަދު އިފްނާޒާއެކުގައި ފެނުނު ލީޑް ތަަރި ނުޒުހަތު ޝުއައިބުގެ އެކްޓިންއަށް ވެސް ތައުރީފު ކުރި އެވެ.\nގިނަ ބަޔަކަށް ހީވެފައި އޮތް ގޮތާ ހިލާފަށް މި ފިލްމަކީ ސީދާ ބިރުވެރި ފިލްމެއް ނޫނެވެ. ފިލްމުގައި ދެނީ މުޖުތަމައަށް ބޮޑު މެސެޖެއް ކަމަށް ފިލްމު ބެލުމަށްފަހު ސިނަމާއިން ނުކުތް ގިނަ މީހުން ބުނެފައި ވެއެވެ.\nފިލްމު ޕްރިމިއާ ކުރި ހަފްލާ\nސައިކޮލޮޖިކަލް ތްރިލާ ޖޯންރާއަށް ހަދާފައިވާ މި ފިލްމުގައި ދައްކުވައި ދޭނީ އާއިލީ މައްސަލަތަކުގެ ތެރެއިން ބޮޑުވަމުން އަންނަ ކުއްޖެއްގެ ހަޔާތަށް ރޫހާނީ ބާރުތަކެއް އައިސް ދިމާވާ އާދަޔާ ހިލާފު ކަންތައްތަކެކެވެ.\nރޭ އޮލިމްޕަހުގައި ޕްރިމިއާ ކުރި ފުރަތަމަ ޝޯ އާއެކު 21 ޝޯ އޮލިމްޕަހުގައި ދެއްކުމަށް ހަމަޖެހިފައި ކަމަށް ފިލްމުގެ ޓީމުން ވަނީ ބުނެފަ އެވެ. މި ފިލްމަކީ އިލްޔާސް ވަހީދު ލިޔެ ޑައިރެކްޓު ކުރި ފުރަތަމަ ފިލްމެވެ.


BREAKING NEWS: Huthuru Bahun Vaahaka Dhehkumun Adhurey Mahchah Ufuli Dhauvaa Baathilkoffi - Vaguthu\nއަދުރޭ މިއަދު ކޯޓަށް ވެންނެވުމުގެ ކުރިން މެންބަރު ޝިޔާމް އާއިއެކު\nހުތުރު ބަހުން ވާހަކަދެއްކުމުން އިދިކޮޅު ކޯލިޝަން ހިންގެވުމާ ވަގުތީ ގޮތުން ހަވާލުވެވަޑައިގެން ހުންނެވި ޕީއެންސްގެ ރައީސް ޢަބްދުއްރަހީމް ޢަބްދުﷲ (އަދުރޭ)ގެ މައްޗަށް ޕްރޮސެކިއުޓާ ޖެނެރަލް އުފުލާފައިވާ ދަޢުވާ ކުރިމިނަލް ކޯޓުން މިއަދު ބާތިލުކޮށްފިއެވެ.\nމި ދައުވާ ބާތިލުކޮށްފައިވަނީ ހެކި ހޯދާފައިވަނީ ޤާނޫނާ ހިލާފަށް ކަމުގައިވާތީ ކަމަށް ކަނޑައެޅުމަށް ފަހުއެވެެ.\nމިއަދު ކްރިމިނަލް ކޯޓުން ނިންމީ މިމައްސަލަ ކޯޓުގައި ބަލާނެ ޖާގައެއް ނެތް ކަމަށެވެ.\nއަދުރޭގެ މައްޗަށް ދައުވާ އުުފުލީ ގާނޫނުލްއުގޫބާތުގެ 615 ވަނަ މާއްދާގައި ބަޔާންކޮށްފައިވާ ހަޑިހުތުރު އެއްޗެހި ކިއުމާއި ހަޑިހުތުރު ބަސް ބޭނުން ކުރުމުގެ ކުށުުގައެވެ.\nކުރިމިނަލް ކޯޓުގައި އޮތް އިބްތިދާއީ އަޑުއެހުމުގައި މައްސަލަ ބައްލަވާ ގާޒީ ހަސަން ސައީދު ނިންމެވީ، މައްސަލާގައި ހިމެނޭ އޯޑިއޯ އަދި ވީޑިއޯ ރިޕޯޓް ހެދުމަށް ސާމްޕަލް ނަގާފައިވަނީ ޖިނާއީ އިޖުރާއަތުގެ ގާނޫނުގެ 48 ވަނަ މާއްދާ އާއި ހިލާފަށް ކަމަށެވެ.\nމައްސަލާގައި ހިމެނޭ އެންމެ މުހިންމު ދެ ހެއްކަކީ ގާނޫނާ ހިލާފު ދެ ހެކީގެ ގޮތުގައި ޝަރީއަތުން ކަނޑައެޅުމާ އެކު، ދެން އެ މައްސަލާގައި ހިމެނޭ އެހެން ހެކިތަކަކީ ދައުވާ ސާބިތުކުރުމަށް އެކަށީގެންވާ ހެކިތަކެއް ކަމަށް ނުފެންނަ ކަމަށް ވެސް ގާޒީ ވަނީ ނިންމަވައިފަ އެވެ.\nގާޒީ ހަސަން ސައީދު ވިދާޅުވީ އަދުރޭގެ މައްޗަށް އުފުލާފައިވާ ދައުވާއަކީ މައުޟޫއީ ގޮތެއްގައި ޝަރީއަތް ހިންގޭނެ މައްސަލައެއް ނޫން ކަމަށް ނިންމަވާ ކަމަށެވެ.\nކްރިމިނަލް ކޯޓުގެ ނިންމުން އިސްތިއުނާފު ކުރުމުގެ ފުރުސަތު ދައުލަތައް އަދި އޮންނާނެއެވެ. ނަމަވެސް މައްސަލަ އިސްތިއުނާފު ކުރާނެކަން ނުވަތަ ނޫންކަން އަދި ޕްރޮސެކިއުޓަރ ޖެނެރަލް ހުސެއިން ޝަމީމް އިއުލާނެއް ނުކުރައްވައެވެ.\nމެއި 10, 2021 12:01\nދެތިން ދުވަސް ކުރިން ދިވެހި އިސްޒަތްތެރި ވެރިންނަށް ވަކި ވަކިން ހަޑިހުތުރު ބަހުން، ވެރިއެއްގެ ދަރިޔަކު މުޢާމަލާތްކޮއް ޓްވީޓްތަކެއް ކުރި، ދިވެހި ރައްޔިތުން ހެކިވާނެ އެކަމަށް، މި މައްސަލަ އެއް ނުބެލޭނެ ދޯ\nމެއި 10, 2021 13:34\nއެވަރު ކަމެެްގާ ދައުވާކުރީ އެހެންތާވާނީ އެމްޑީޕީ މީހުންނަކީ ހުތުރު އެއްޗެއްނުކިޔާ ނުލާހިކު އަޚްލާޤް ރަނގަޅު ސޯލިހުބައެއް ވިއްޔަ\nމަތި މައްޗަށް ޓިނު ޖެހީ ދޯ؟\nމެއި 10, 2021 13:49\nރިޝްވަތުގެ ހުތުރު ޢަމަލު\nމެއި 10, 2021 14:01\nމިހާ ތާ ކުން ތާ ކު ނުޖެހޭ އަންޕްރޮފެޝަނަލް ޕީޖީ އެއް ނާދޭ. ސިޔާސީ ބޮޑުން ބުނާ ގޮތަ ކަށް ދައުވާ ކޮށް ވަ ކި ބަޔަ ކަށް މޮޅުވާގޮތައް ކަން ކުރަމުން ދަނީ. ލަދެއް ހަޔާތެެއް ނެތް. އަދުލު އިންސާފަ ކީ ނެތް އެއްޗެއް.\nމެއި 10, 2021 14:28\nޑީލް ހަދާ މިއޮތް ނިމުނީ.... ބަރުލަމާނީ އަންނަން އުޅޭހެން ވަރަށް ބޮޑަށް ހީވާން ފަށާފި\nޅ.ަތޮޅުމީހުންނައް އަދުރެއަކީ ކާކުކަމެއް ވަރައް ރަނގާޅަކައް ނޭނގޭ. ޙަބަރު ކިބޭގޮތުގައި......\nމެއި 10, 2021 19:07\nދިވެހިރާއްޖޭގާ ބޮޑުން ހިންގާފާވާ ބޮޑެތި ޖަރީމާތަ ކުގެ ހައްޤު ހޯދާދެވިފައެއް ނެތް. އަބަދުވެސް ކޮންމެސް ސިޔާސީ މަޤްސަދެއްގާ އެވާހަ ކަތަށް އެއްފަރާތްު ކުރަމުން ކޮންމެ ބަޔަ ކުވެސް ބޭނުން ކުރާ ސިޔާސީ ހަތިޔާރަ ކަށް ހެދީމާ ދެންވާގޮތަ ކީ އެފަދަ ކަންތައް ހުއްޓުވުމުގެ ބަދަލްގާ ދުވަހުން ދުވަހަ ކަށް އިތުރުވަނީ. ޤާނޫނުގެ ކުރިމަތީގާ ސާލިހެ ކޭ ޔާމީނެ ކޭ އެންމެ އާދައިގެ ރައްޔިތެ ކޭ ވާނީ ހަމަހަމަ.\nދަންނަވަން މި އުޅޭ އެއްޗަ ކީ ހައްޤު އަދަބު ކުށް ކުރާ މީހުންނަށް ލިބިދެވެންޏާ އެ ކަން ކަމުން އަރައިގަންނަން ފުރުސަތު ލިބިގެންދާނެ.\nﷲ ގެ ޙު ކުމާ ޝަރީޢަތް ތަންފީޒު ނުވާ ތަނެއްގާ ހަމަޖެހުމެއް އަމާން ކަމެއް ސުލްހަ މަސްލަހަތެއް ނޯންނާނެ...\nމިސާލަ ކަށް ﷲ އަންގަވަނީ ވައް ކަން ކުރާ މީހާގެ އަތް ކަނޑާށޭ. އަހަރުމެން މި ހަދާ ގޮތަ ކީ އެހެނެއް ނޫނޭ އޮންނާނީ3އަހަރަށް ޖަލަށްލީމާ އެހެންޏާ ގޭބަންދަށް އެހެންޏާ އަރުވާލީމަ ކަމުދާނޭ. މިފަދަ އަދަބުތަކ ކަށް ﷲ ގެ ޝަރީއަތް ތަންފީޒުވެގެން ނުދާތީ މުޖުތަމައު އެ ކީއެ ކަށް ބަރުބާދުވެފާ މި ވަނީ.\nމިސާލަ ކަށް އެއް ފަހަރުނަމަވެސް ވައް ކަމުގެ ކުށް ސާބިތުވެ އަތް ކަނޑައިފީވިއްޔާ ވައް ކަން ކުރާ މީހާވެސް ޖެހިލުންވާނެ ދެއްތޯ އެފަދަ ކަމެއް ނު ކުރާން...\nމެއި 10, 2021 19:10\nކަލޭމެން މިއަދު ވެރިޔާކ ކައިރިޔަށް ގޮސް ވަގުވަގުން ވާތްފަރާތުން ގޮސް މައްސަލަ ނިންމާލިޔަސް ހަނދާން ކުރާތި މާދަމާ ﷲ ގެ ދަރުބާރުގާ ކޮޅަށް ތިބޭ ދުވަހު ތިޔަގޮތަށް މައްސަލަ ނިންމާނުލެވޭނެ ކަން....


Idhikolhu candidatah 36 meehun maruhabaaky Maabaidhoo in Dr. Shaheemah hoonu maruhabaa eh Idhikolhu candidatah 36 meehun maruhabaaky Maabaidhoo in Dr. Shaheemah hoonu maruhabaa eh\nއިދިކޮޅު ކެނޑިޑޭޓަށް 36 މީހުން މަރުހަބާކީ މާބައިދޫން ޑރ. ޝަހީމަށް ހޫނު މަރުހަބާއެއް\nލ.މާބައިދޫ ރައްޔިތުން ޑރ.ޝަހީމަށް މަރުޚަބާ ދަންވަނީ\nއިދިކޮޅު ރިޔާސީ ކެނޑިޑޭޓް އިބްރާހިމް މުހައްމަދު ޞާލިހަށް 36 މީހުން މަރުހަބާކީ ހައްދުންމަތި މާބައިދުއަށް ރައީސް ޔާމީންގެ ރަނިން މޭޓް ޑރ. މުޙައްމަދު ޝަހީމް ޢަލީ ސަޢީދު ވަޑައިގެންނެވުމުން ހޫނު މުރަހަބާއެއް ދަންނަވައިފިއެވެ.\nރިޔާސީ އިންތިޚާބަށް ތާއީދު ހޯއްދެވުމަށް ކުރައްވާ ދަތުރުފުޅުގެ ތެރެއިން ޑރ. ޝަހީމް މާބައިދުއަށް ވަޑައިގެންނެވުމުން އެރަށު ބަނދަރު ސަރަހައްދުން މެންދުރުގެ ހޫނު ގަދަ ގަޑީގައިވެސް އެއްތައްސަތޭކަ މީހުން ވަނީ ހޫނު މަރުހަބާއެއް ކިޔާފައެވެ. އޭގެ ތެރޭގައި އެރަށުގެ ދެ ޖިންސްގެ އެކި ޢުމުރުފުރާތަކުގެ މީހުން ހިމެނެއެވެ.\nޑރ. ޝަހީމްގެ މިދަތުރުފުޅުގައި މާބައިދޫ ގޭގެއަށް ޒިޔާރަތް ކުރައްވައި ތަފާތު ފިކުރުތަކުގެ ރައްޔިތުންގެ ޙާލު ބައްލަވާލައްވާ އެ ބޭފުޅުންގެ އިހުސާސްތައް ވަނީ އަޑު އައްސަވާފައެވެ. އަދި ކެމްޕެއިން މެނޭޖަރުންނާއި އެކިއެކި ޢުމުރުފުރާތަކުގެ ގްރޫޕްތަކާ ވަނީ ބައްދަލު ކުރައްވާފައެވެ.\nޑރ.ޝަހީމަށް މަރުޚަބާ ދެއްނެވުމަށް މާބައިދޫއިން ނުކުތް އަންހެން ކަނބަލުން ތަކެއް\nރައީސް ޔާމީންގެ ރަނިން މޭޓް ޑރ. ޝަހީމަށް މާބައިދޫން މިހާ ހޫނު މަރުޙަބާއެއް ކިޔާފައިވާއިރު، މިދިޔަ މަހުގެ ކުރީކޮޅު އިދިކޮޅު ކެނޑިޑޭޓް އިބްރާހީމް މުޙައްމަދު ޞާލިޙް އެރަށަށް ވަޑައިގެންނެވުމުން އެމަނިކުފާނަށް މަރުޙަބާ ދެންނެވުމަށް މާބައިދޫ ބަނދަރު ސަރަހައްދަށް ޖަމާވެފައި ވަނީ އެންމެ 36 މީހުންކަން ފާހަގަ ކޮށްލެވެއެވެ.\nމާބައިދޫގައި ހަރަކާތްތެރިވާ ޕީޕީއެމްގެ ކެމްޕެއިން ޓީމުން ބުނީ ކުރިއަށް އޮތް ރިޔާސީ އިންތިޚާބުގައި އެރަށު ރައްޔިތުންގެ ތިންބައިކުޅަ ދެބަޔަށްވުރެވެސް ބޮޑު އަޣްލަބިއްޔަތެއް ރައީސް ޔާމީނަށް އެބައޮތްކަމަށެވެ. އަދި ކުރިއަށް އޮތް ދުވަސްތަކުގައި އެޢަދަދު އެއަށްވުރެވެސް އިތުރުވާނެ ކަމަށް މާބައިދޫ ރައްޔިތުން ވަނީ ބުނެފައެވެ.


Ehves rashehgge aabaadheege 60 percent ah vaccine ge dhevana dose adhi dhevifai nuvey: HEOC – adduLIVE\nއެއްވެސް ރަށެއްގެ އާބާދީގެ 60 އިންސައްތައަށް ވެކްސިންގެ ދެވަނަ ޑޯޒް އަދި ދެވިފައި ނުވޭ: އެޗްއީއޯސީ\nApr 22, 2021, 14:28 އަބްދުﷲ ޔާމީން\nވެކްސިން ޖެހުން ކުރިއަށްދަނީ - ފޮޓޯ: ރައީސް އޮފީސް\nއެއްވެސް ރަށެއްގެ އާބާދީގެ 60 އިންސައްތައަށް ކޮވިޑް ވެކްސިންގެ ދެވަނަ ޑޯޒް އަދި ދެވިފައި ނުވާކަމަށް ހެލްތް އެމަޖެންސީ އޮޕަރޭޝަން ސެންޓަރު (އެޗްއީއޯސީ)އިން ހާމަކޮށްފިއެވެ.\nއެޗްއީއޯސީން މިއަދު ކުރިއަށް ގެންދިޔަ ނޫސްވެރިންގެ ބައްދަލުވުމުގައި ވެކްސިން ކްލަސްޓާގެ ފަރާތުން މައުލޫމާތު ދެއްވަމުން ފާތިމަތް އަނާ ވިދާޅުވީ 280،000 އަށްވުރެއް ގިނަ މީހުނަށް ވެކްސިންގެ ފުރަތަމަ ޑޯޒް ދެވިފައިވާކަމަށެވެ. އަދި 60،000 އަށްވުރެއް ގިނަ މީހުންނަށް ވެކްސިންގެ ދެވަނަ ޑޯޒް ދެވިފައިވާކަމަށެވެ.\nއެޗްއީއޯސީން ބުނެފައިވަނީ އާބާދީގެ 60 އިންސައްތަ އަށް ވެކްސިންގެ ފުރަތަމަ ޑޯޒް ދެވިފައިވަނީ 120 ރަށެއްގައި ކަމަށެވެ. އަދި އެއްވެސް ރަށެއްގެ އާބާދީގެ 60 އިންސައްތައަށް ވެކްސިންގެ ދެވަނަ ޑޯޒް ދެވިފައި ނުވާކަމަށް މައުލޫމާތު ދިފައިވެއެވެ.\nއެޗްއީއޯސީން ހަމަޖައްސާފައިވާ ގޮތުން ރަށެއްގެ އާބާދީގެ 60 އިންސައްތަ މީހުން ވެކްސިންގެ ދެ ޑޯޒް ހަމަކޮށްފައިވާނަމަ އެރަށަކަށް ކަރަންޓީން ވުމަކާ ނުލާ ދަތުރުކުރެވޭނެއެވެ. އެހެންނަމަވެސް އާބާދީގެ 60 އިންސައްތަ މީހުނަށް ވެކްސިންގެ ދެ ޑޯޒް ދެވިފައި ނުވާނަމަ، ކަރަންޓީނާއި ނުލާ ދަތުރުކުރެވޭނީ ވެކްސިންގެ ދެ ޑޯޒް ޖަހާފައިވާ ފަރާތްތަކަށް ދެ ހަފްތާ ވުމަށް ފަހުކަމަށެވެ. އަދި މިގޮތަށް ދަތުރު ކުރާއިރު ކޮވިޑް ކޭސްތަކުގެ ރޭޓް5އިންސައްތައަށް ވުރެއް މަތި ރަށަކުން ދަތުރުކުރާނަމަ ދަތުރު ކުރެވޭނީ ނެގެޓިވް ޕީސީއާރް ޓެސްޓަކާއި އެކު ކަމަށްވެސް މައުލޫމާތު ދީފައިވެއެވެ.


Thuththu kujjaage rape: Bappa ge bandhah 15 dhuvas | Mihaaru\nގއ.ކަނޑުހުޅުދޫގައި ކުޑަކުއްޖަކު ރޭޕްކުރި މައްސަލައިގައި ތުހުމަތުވާ ، އެކުއްޖާގެ ބައްޕަ ހުރި ފްލެޓްގެ ކައިރިއަށް އިއްޔެ މީހުން އެއްވެފައި އޭނާގެ ބަންދަށް 15 ދުވަސް ވަނީ ޖަހާފައި.\nފުލުހުން ބުނީ ކުޑަޖުއްޖާ ރޭޕްކުރި މައްސަލައިގައި ހައްޔަރުކޮށްފައިވާ 33 އަހަރުގެ ދިވެހި ފިރިހެން މީހާގެ ބަންދާ މެދު ގޮތެއް ނިންމަން ކޯޓަށް ގެންދިއުމުން 15 ދުވަހަށް މުއްދަތު ޖަހާފައިވާ ކަމަށެވެ.\nއޭނާ ހައްޔަރުކުރީ ހުޅުމާލޭގައި އޭނާ ހުރި ފްލެޓްގެ ކައިރި އަށް އާއްމުން އެއްވެ މުޒާހަރާކޮށް ހަމަނުޖެހުންތައް ހިނގި ފަހުން ރޭގެ ވަގުތެއްގަ އެވެ. ފުލުހުންނާއި ޖެންޑާ މިނިސްޓްރީން މިިއަދު ބޭއްވި ނޫސްކޮންފަރެންސްގައި ފުލުހުން ބުނީ ހުޅުމާލޭގައި އޭނާ ހުރީ ފިލާ ނޫން ކަމަށާއި ތަހުގީގަށް އެއްބާރު؛ލުން ދެމުން އަންނަ ކަމަށެވެ.\nBodu thuhumathu Kaafa ah, Bappa ge massala akee kujjaa havaalu nukurun\nފުލުހުންނާއި ޖެންޑާ މިނިސްޓްރީން ރޭ ނެރުނު ބަޔާނުގައި ބުނެފައިވާ ގޮތުން ކުއްޖާގެ ބައްޕައާ ގުޅޭގޮތުން ހުށަހަޅާފައިވަނީ، އެ ކުއްޖާގެ މަންމަ ހާލު ދެރަވެގެން ޑޮކްޓަރަށް ދެއްކުމަށް ރަށުން ބޭރަށް ދިއުމުން ކުއްޖާ ދިރިއުޅުނު މާހައުލު ރައްކާތެރި ތަނަކަށް ނުވާތީ ކުއްޖާގެ މަންމަ ފަރާތުގެ އާއިލާ އިން، ކުއްޖާ މަންމައާ ހަވާލުކުރުމަށް މަސައްކަތްކުރުމުން ވެސް، ކުއްޖާގެ ބައްޕަ އެކަމަށް ހުރަސްއަޅައި، ކުއްޖާ ނުދިން މައްސަލަ އެވެ.\nއެ މައްސަލައިގައި ބޮޑު ތުހުމަތު އޮތީ ކުއްޖާގެ ކާފަ އަށެވެ. ކުއްޖާއަށް ޖިންސީ ގޯނާ ކުރިކަމުގެ ތުހުމަތު ކޮށްފައި ވަނީ ކާފަ އަށެވެ. އޭނާއާއި ކުއްޖާގެ މުނިކާފަ 15 ދުވަހަށް ބަންދުކުރަން ކޯޓުން ކުރިން ވަނީ އަމުރުކޮށްފަ އެވެ.\nފުލުހުން ކުރިން ބުނެފައިވާ ގޮތުން އެ ތިން މީހުން ވެސް ތަހުގީގަށް ބަންދުކޮށްފައި ތިބީ ދޫނިިދޫގަ އެވެ.\nކުށްކުރުން ފުލުހުން ހުޅުމާލެ ކުޑަކުދިންނަށް އަނިޔާކުރުން ރޭޕް ގއ. ކަނޑުހުޅުދޫ ކުދިންނަށް ޖިންސީ ގޯނާކުރުން ޖިންސީ އަނިޔާ ކުޑަކުދިންގެ ހައްގުތައް ޖިންސީ ގޯނާކުރުން


''Coolie number 1''ge set'gai roavi alifaanu'ge sababun evves...\nލުއި ޚަބަރު - ކޫލީ ނަންބަރ 1\nޝޫޓިން ފަށާނެ ދުވަހެއް އަދި ހާމައެއް ނުކުރޭ\nކ. މާލެ 13 ސެޕްޓެންބަރ 2019 | ހުކުރު 17:56 2,496\nކޫލީގެ ސެޓްގައި ރޯވި އަލިފާންގަނޑު ނިންވާލަމުގައި ފަޔަރމަނުން ހަރަކާތްތެރިވަނީ - ޓްވިޓަރ\nބުދަ ދުވަހު ފިލްމު ''ކޫލީ ނަންބަރ 1'' ގެ ސެޓްގައި ހިނގި އަލިފާނުގެ ހާދިސާ ގައި އެއްވެސް މީހަކަށް ގެއްލުންނުވާ ކަމަށް އެ ފިލްމުގެ ޕްރޮޑިއުސަރު ޖެކީ ބަގްނާނީ ބުނެފިއެވެ.\nމުމްބާއިގެ ފިލްމިސްތާން ސްޓޫޑޯގައި ހުންނަ ކޫލީގެ ސެޓްގައި އަލިފާން ހިފާފައިވަނީ ބުދަ ދުވަހުގެރޭ ދަންވަރުގެ ވަގުތެއްގައި ޝޫޓިން ކުރިޔަށް ދަނިކޮށެވެ. އަލިފާން ރޯވަން މެދުވެރިވި ސަބަބު މިހާތަނަށް ހަމާކޮށްފައެއް ނުވެއެވެ. އެ ހާދިސާގައި އެއްވެސް މީހަކަށް ގެއްލުމެއް ލިބިފައިނުވާ ކަމަށް ކޫލީގެ ޕްރޮޑިއުސަރ ޖެކީ ވަނީ ބުނެފައެވެ. ރިޕޯޓްތައް ބުނާ ގޮތުން ވަގުތީ ގޮތުން ފިލްމުގެ ޝޫޓިން ވަނީ ދުވަސްކޮޅަކަށް މެދުކަނޑާލަފައެވެ.\nޑޭވިޑް ދަވަން ޑައިރެކްޓްކުރާ ފިލްމް "ކޫލީ ނަމްބަރު1" ރީމޭކް ގެ ޝޫޓިންތައް ފަށާފައިވަނީ މިދިޔަ މަހުއެވެ. ފިލްމްގައި ލީޑް ރޯލުން ފެނިގެންދާނީ މިދިޔަ އަހަރު "ކެދަރްނާތް" އިން ބޮލީވުޑަށް ތަޢާރަފްވި ސާރާ އަލީ ޚާން އާއި ވަރުން ދަވަންއެވެ.\n1995 ވަނަ އަހަރު ރިލީޒް ކުރި ކޮމެޑީ ފިލްމް "ކޫލީ ނަމްބަރު1" ގެ ލީޑް ރޯލުން ފެނިގެން ގޮސްފައިވަނީ ގޯވިންދާ އާއި ކަރިޝްމާ ކަޕޫރެވެ. މި ފިލްމަކީ "ޖުޅުވާ2" އަށް ފަހު ވަރުން އޭނާ ގެ ބައްޕަ ޑޭވިޑް ދަވަން އާއި އެކު މަސައްކަތް ކުރާ ފިލްމެވެ. ވަރުން އެންމެ ފަހުން ފެނިގެން ގޮސްފައިވަނީ މިމަހުގެ 17 ގައި ރިލީޒް ކުރި ފިލްމް "ކަލަންކް" އިންނެވެ. އަދި ސާރާ އެންމެ ފަހުން ފެނިގެން ގޮސްފައިވަނީ މި ދިޔަ އަހަރު ރިލީޒް ކާމިޔާބު ފިލްމް "ސިމްބާ" އިންނެވެ.


Handhugai Insaanunnah Ulheveytho Balan Robot Thakeh Fonuvanee - Vaguthu\nހަނދުގައި އިންސާނުންނަށް އުޅެވޭތޯ ބަލަން ރޮބޮޓުތަކެއް ފޮނުވަނީ\nހަނދަށް ރޮބޮޓު ފޮނުވުމުގެ މަސައްކަތް ކުރަމުން އަންނަކަމަށް އެމެރިކާގެ ޖައްވީ އިދާރާ، ނާސާ އިން ބުނެފިއެވެ. ނާސާ އިން ބުނެފައިވާ ގޮތުގައި، މަސައްކަތް ކުރަމުންދަނީ ހަނދަށް އޮޓޮމެޓިކް ރޮބޮޓުތަކެއް ފޮނުވުމަށެވެ.\nރިޕޯޓުތައް ބުނާގޮތުގައި މި މަސައްކަތަކީ އެޤައުމުގެ ރައީސް ޑޮނަލްޑް ޓްރަމްޕް ސޮއިކޮށްފައިވާ ގަރާރެއްގެ ދަށުން ކުރަމުންދާ މަސައްކަތްތެކެވެ.\nދުނިޔޭގެ އެންމެ ވަރުގަދަ އެއް ޖައްވީ އިދާރާއިން އިތުރަށް ބުނެފައިވާ ގޮތުގައި އެންމެ އަވަސް ވެގެންވެސް ހަނދަށް ރޮބޮޓު ފޮނުވޭވަރު ވާނީ އަންނަ އަހަރުގެ ތެރޭގައެވެ. އަދި، އެރޮބޮޓުތަކުގެ މަސައްކަތަކަށްވާނީ، ހަނދުން، ފެނުގެ އަސަރު ހުރިތޯ ބެލުންކަމަށްވެސް ބުނެފައިވެއެވެ.\nހަނދުން ފެން ހުރިތޯ ދިރާސާކޮށް ބަލަނީ، އެތަނަކީ އިންސާނުން ގޮސް އުޅުމަށް އެކަށީގެންވާ ތަނެއްކަން ޔަޤީންކުރުމަށްކަމަށް ބުނެފައިވާއިރު، ހަނދުގައި އިންސާނީ ދަރިފަސްކޮޅެއް އާލާކުރުމަކީ ނާސާ އިން ކުރަން ބޭނުންވާ ކަމެކެވެ.\nއެއިދާރާއިން ބުނެފައިވާ ގޮތުގައި މަސައްކަތުގެ އެންމެ ފުރަތަމަ ކަމެއްގެ ގޮތުން، ފެން ހުރިތޯ ބަލަން ބޭނުންކުރާ މެޝިނުތަކާއި އެނޫންވެސް އާލާތްތައް ހަނދަށް ގެންގޮސް، އެތަކެތި ރާވާނެއެވެ. އަދި، މި މަސައްކަތްވެސް ކުރާނީ އޮޓޮމެޓިކުން މަސައްކަތް ކުރާ ރޮބޮޓުތަކެކެވެ.\nހަނދުގައި އިންސާނުން އުޅެވޭ ގޮތް ހެދުމުގެ މަސައްކަތަކީ ހަމައެކަނި ނާސާގެ މަސައްކަތެއް ނޫންކަމަށް އެފަރާތުން ބުނެފައިވާއިރު، މިކަމުގައި އެހެން ޤައުމުތަކުގެ ޖައްވީ އިދާރާތަކުންނާއި، އެހެން ވިޔަފާރި ކުންފުނިތަކުންވެސް ބައިވެރިވެ، އެއްބާރުލުން ދޭނެކަމަށް ބުނެފައިވެއެވެ.\nއެމެރިކާއިން ދައުވާ ކުރާގޮތުގައި އެންމެ ފުރަތަމަ ހަނދަށް ދިޔަ އިންސާނަކީ ވެސް އެޤައުމުގެ ރައްޔިތެކެވެ. އެއީ ނީލް އާމްސްޓްރޯންގް ކަމަށް އެޤައުމުން ބުނިކަމުގައިވިޔަސް، މިކަމުގައި ސުވާލު އުފެދޭ ކަންތައްތަކެއް ހުރިކަމަށް، އެތައް ބަޔަކު ދަނީ ބުނަމުންނެވެ.\nހަނދުން ރެކޯޑް ކުރެވުނު ކަމަށްބުނާ "ބިރުވެރި އަޑެއް"ގެ ވާހަކަ\n"ރަތް ގުރަހަ" އިން ދުނިޔެއަށް އަނެއްކާވެސް އަންތަރީސްވާ ވަރުގެ މަންޒަރެއް!\nޖޫން 23, 2018 00:38\nކޮބާ ނީލްއާމް ސްޓްރޯންގ އޭނަ ބުނި ދިޔައީމޭ، ނާސާ އިން ވެސް މީގެ އެތަށް އަހަރެއްކުރިން ހަނދަށް ދިޔައީމޭ ކިޔާ، ކީތްވެ ވަކި މިހާރު ނުދެވެންވީ ގައިމު ކުރިއަށްވުރެ މާބޮޑަށް ތަރައްޤީވެ ވަސީލަތްތަށް ގިނައިން އެބަހުރިއެންނު. ހުސް ފޭކު ވާހަކަ ދައްކާބައެއް.\nޖޫން 23, 2018 07:04\nކޮބާ މީގެކުރިންހަނދަށްގޮސް ބަނޑަހަގެޖަހައިގެން ހަނދުގައިލޭނުގެމަސްވެރިކަންކުރި މަސްވެރިންތައް ؟ އެބުނާދުވަހުހަނދަށްގޮސް ކައިބޮއެހަދާފަ ހަނދުން ޒުވާރިކަނޑައިގެންގެނެސް މީސްމީހުންނަށްދައްކާހެދީމަ ކިހިނެއްމިވީ .. ދޮގުން ދޮގު އުފަންވަނީދޯ ؟؟\nޖޫން 23, 2018 10:13\nލޮލް ހަނަދަށް ދިޔުމާ ބެހޭގިތުން ސުވާލު އެފެދެޔޭ، މާގިނައިން ކޮންސްޕިރަސީ ބެލެނީ ދޯ ބްރޯ ވާނުވާ


vnews - Aiythila reethikoh behehtumah kurevidhaane kanthah thah\nއަތްތިލަ ރީތިކޮށް ބެހެއްޓުމަށް ކުރެވިދާނެ ކަންތައްތައް\n9 މެއި 2015\nމީހެއްގެ ކިބައިން އެންމެ ފުރަތަމަ ފާހަގަ ކުރެވޭ ކަންތައްތަކުގެ ތެރޭގައި ހިމެނެނީ އެމީހެއްގެ އަތްތިލައާއި ނިޔަފަތީގެ ސާފުކަން ނުވަތަ ހަޑިކަމެވެ. އެއީ މީހަކާ އަލަށް ދިމާވުމުން އެންމެ ފުރަތަމަ ދިއްކޮށްލެވެނީ ސަލާމުގެ އަތެއްކަމަށް ވާތީކަމަށް ވެދާނެއެވެ. ކޮންމެއަކަސް ރީތި އަތްތިލައަކީ ގިނަ މީހުން އަޅައިގަންނަ ސިފައެކެވެ. އެހެންކަމުން މިފަހަރު މިބަލާލަނީ އަތްތިލަ ރީތިކޮށް ބެހެއްޓުމަށްޓަކައި ކުުރެވިދާނެ ބައެއް ކަންތައްތަކަށެވެ.\n•\tއަތްތިލަ ރަނގަޅަށް ދޮވުން\nއަތްތިލަ ދޮވުމަށް އެންޓި ބެކްޓީރިއަލް ސައިބޯނި ބޭނުންކުރާށެވެ. އަދި އަތް ދޮންނައިރު އިނގިލިތަކުގެ ދޭތެރެ ސާފުކުރުމަށް ސަމާލުކަންދޭށެވެ. ޖަރާސިމުން ސަލާމަތްވުމަށް ބައެއްފަހަރު ހޫނުފެން ބޭނުންކުރި ކަމުގައި ވިޔަސް ހޫނުފެން މާގިނައިން ބޭނުން ކުރުމަކީ އެދެވިގެންވާ ކަމެއްނޫނެވެ. ހޫނުފެން ގިނައިން ބޭނުންކުރުމަކީ ރަނގަޅު ޖަރާސީމާއި ނެޗުރަލް އޮއިލްސް ނައްތާލާނެ ކަމެކެވެ. އަތްފޮހުމަށް ހާއްސަ ތުވާލިކޮޅެއް ބޭނުންކުރާށެވެ.\nހަންގަނޑުގައި ބޭނުންކުރަން ޚިޔާރުކުރާ މޮއިސްޗަރައިޒާއަކީ ހަންގަނޑުގެ ބާވަތާ ގުޅޭ މޮއިސްޗަރައިޒާއެއްތޯ ބަލަންވާނެއެވެ. އަދި އެސްޕީއެފް 15 ހިމެނޭ މޮއިސްޗަރައިޒާއެއް ބޭނުން ކުރުމުން އިރުގެ ނުރައްކާތެރި ދޯދިތަކުން ހަންގަނޑު ސަލާމަތް ކޮށްދޭނެއެވެ. ހަމައެއާކު އާއްމުކޮށް ހޭންޑް ސެނިޓައިޒާއެެއް އަބަދުވެސް ގެންގުޅުމަކީ ހަންގަނޑު ޖަރާސީމުން ދުރުހެލިކުރުމަށް ކުރެވިދާނެކަމެކެވެ.\n•\tސާފުކުރުމާއި ދޮވުމަށް ބޭނުންކުރާ ކެމިކަލްތައް ބޭނުންކުރާއިރު އަތް ރައްކާތެރިކުރުން\nގޭތެރެ ސާފުކުރުން ނުވަތަ ގަސްއިންދުންފަދަ ކަންތައް ކުރާއިރު އަންގި ބޭނުން ކުރުމަކީ މުހިންމު ކަމެކެވެ. އަދި މިފަދަ ކެމިކަލްތަކުގައި އަތްލެވިއްޖެނަމަ ގިނައިރުނުކޮށް އަތް ދޮންނާށެވެ. އަދި މޮއިސްޗަރައިޒާ ހާކާށެވެ.\n• ނިޔަފަތިކެއުމުން ދުރުހެލިވުން\nނިޔަފަތި ހަލާކުވުމުގެ އިތުރުން ނިޔަފަތި ކެއުމަކީ މީހާގެ ސިއްހަތަށްވެސް ގެއްލުންވާކަމެކެވެ. ނިޔަފަތި ކެއުމުން ދުރުހެލިވުމަށްޓަކައި ނެއިލް ޕޮލިޝް ބޭނުން ކުރެވިދާނެއެވެ. ޒައިތޫނި ތެޔޮބޭނުން ކުރުމަކީ ނިޔަފަތިތަށް މަޑުކޮށް ރީތިކޮށް ބެހެއްޓުމަށްޓަކައި ކުރެވިދާނެ ކަމެކެވެ.


2021 REWIND: Aa aharu feshenee vaudhu fuhddhan hisaabu jehi ummeedhee budget aa eku - One Online\n31 އޮކްޓޯބަރު، 2021، ފިނޭންސް މިނިސްޓަރު އިބްރާހީމް އަމީރު ރައްޔިތުންގެ މަޖިލީހަށް އަންނަ އަހަރުގެ ބަޖެޓު ހުށަހަޅުއްވަނީ --- ފޮޓޯ: މަޖިލިސް\nކޮވިޑް 19 އަށްފަހު އިގްތިސޯދީގޮތުން ރާއްޖެ ރަނގަޅަށް ހުޅުވައިލެވިގެން ދިޔައީ ނިމިގެން މި ދިޔަ 2021 ވަނަ އަހަރުއެވެ. ބަޖެޓު ރިވިއުތައް ގިނަވެ، ބަދަލުތަކާއި އެކުވެސް 2021 ނިމިގެން ދިޔައީ ރާއްޖޭގެ އިގުތިސޯދަށް ދިރުން އައުމުގެ އުއްމީދުތަކާއި އެކު ޓޫރިޒަމްގެ ވަރުގަދަ ބޫސްޓަކާ އެކުގަ އެވެ. އަހަރަށް ކަނޑައެޅި ޓޫރިޒަމްގެ މައި ލަނޑުދަނޑިތައް ވަނީ ހީކުރިވަރަށްވުރެ ފުރިހަމަޔަށް ހާސިލުވެފައެވެ.\nއެހެންކަމުން އަންނަ މި ފެށޭ 2022 ވަނަ އަހަރަށް ލަފާކޮށް މިއަހަރު ރައްޔިތުންގެ މަޖިލީހުން ފާސްކުރި ބަޖެޓަކީވެސް އުއްމީދުތަކެއް ގެނުވައިދޭ މުހިއްމު ކަންތައްތަކެއް ހިމެނޭ ބަޖެޓެކެވެ.\nކޮވިޑްގެ ސަބަބުން އިނދަ ޖެހުނު ރާއްޖޭގެ އިގްތިސޯދު އަލުން ކޮޅަށް ޖެހުމަށާއި، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ރިޔާސީ ވައުދުފުޅުތަކުގެ ދަށުން ރައްޔިތުންނަށް ދޭން ނިންމާފައިވާ ހިދުމަތްތަކަށް ބަޖެޓު ވަނީ ވަރަށް ބޮޑަށް ހާއްސަކޮށްފައެވެ. އެއާއެކު އުމްރާނީ ތަރައްގީއަށާއި، ތައުލީމާއި ބޯހިޔާވަހިކަމާއި ސިއްހީ ކަންތައްތަކަށްވެސް ބަޖެޓް ހާއްސަ ކޮށްފައިވެއެވެ.\nބަޖެޓުގައި ހިމެނޭ މުހިއްމު ކަންތައްތަކަށް ބަލައިލާއިރު ފުރިހަމަ ލާމަރުކަޒީ ނިޒާމެއް ހިންގުމަށް ސަރުކާރުން ގިނަ މަސައްކަތްތަކެއް ކުރަމުން އަންނައިރު، އަންނަ އަހަރަށް އަމާޒުކޮށް ފާސްކުރި ބަޖެޓުގައި ފުރަތަމަ ފަހަރަށް ކައުންސިލް ތަކަށް ބްލޮކް ގްރާންޓް ނުވަތަ ހިލޭ އެހީ ދިނުމަށް ވަނީ ހިމަނައިފައެވެ. އެގޮތުން ކައުންސިލްތަކަށް 1.5 ބިލިއަން ރުފިޔާ ދިނުމަށް ބަޖެޓްކޮށްފައި ވެއެވެ.\nއިތުރު ޑޮކްޓަރުންނާއި ނަރުހުން ހޯދައި، ސިއްހީ ދާއިރާ ތަރައްގީ ކުރުމަށް 4.6 ބިލިޔަން ރުފިޔާ ބަޖެޓް ކޮށްފައިވެއެވެ. އެއާއެކު ބޯހިޔާވަހިކަމުގެ މަޝްރޫއުތަކަށް 2.4 ބިލިއަން ރުފިޔާ ހިމަނާފައިވެއެވެ.\nއިޖުތިމާއީ ރައްކާތެރިކަން ކަށަވަރުކުރުމަށް ބަޖެޓުގައި ޖުމުލަ 3.1 ބިލިއަން ރުފިޔާ ކަނޑައަޅާފައިވެއެވެ.\nއިޖުތިމާއީ ރައްކާތެރިކަމުގެ އޮނިގަނޑުގެ ތެރެއިން ސަރުކާރުން އެއް ކަމަކަށް އެންމެ ބޮޑު ހަރަދެއް ކުރަމުން އަންނަނީ އާސަންދަ ނިޒާމުގެ ތެރެއިން ރައްޔިތުންނަށް ސިއްހީ ހިދުމަތް ކަށަވަރުކުރުމަށެވެ. އެގޮތުން އާސަންދަ ސްކީމަށް 731 މިލިއަން ރުފިޔާ ވަނީ ބަޖެޓު ކޮށްފައެވެ.\nތައުލީމީ ދާއިރާއަށް 4.1 ބިލިއަން ރުފިޔާ ކަނޑައަޅައިފައެވެ. އޭގެ ތެެރެއިން ސްޓޫޑެންޓް ލޯނަށް 240 މިލިއަން ރުފިޔާ އަދި ދަރިވަރުންގެ އެހެނިހެން ސްކޮލަޝިޕާއި ތަމްރީނުތަކަށް 208 މިލިއަން ރުފިޔާ ބަޖެޓްގައި ވަނީ ހިމަނައިފައެވެ. މީގެ އިތުރުން ހިލޭ ޑިގްރީ ޕްރޮގްރާމަށް 159 މިލިއަން ރުފިޔާ އާއި ސްކޫލް ދަރިވަރުންނަށް ސަރުކާރުން ދޭ އެހީގެ ގޮތުގައި 170 މިލިއަން ރުފިޔާ ވެސް ބަޖެޓުގައި ކަނޑައަޅައިފައިވެއެވެ. ސްކޫލް ދަރިވަރުންގެ ނާސްތާ ޕްރޮގްރާމަށް ކަނޑައަޅާފައިވަނީ 135 މިލިއަން ރުފިޔާއެވެ. މީގެ އިތުރުން އިތުރު ޓީޗަރުން ގެނައުމާއި، ސްކޫލްތައް އިމާރާތް ކުރުމަށްވެސް ވަނީ ހިމަނައިފައެވެ.\nމުވައްޒަފުންގެ މުސާރައަށް ހެޔޮ ބަދަލު ގެނައުމަށް ޓަކައި މިނިމަމް ވޭޖާއި މުސާރައިގެ ހަމަހަމަކަން ގެނައުމަށް ސަރުކާރުން ވެފައިވާ ވައުދު ފުއްދުމަށް ބަޖެޓުގައި 500 މިލިއަން ރުފިޔާ ކަނޑައަޅާފައިވެއެވެ.\nމި ފެށޭ އަހަރަށް ލަފާކޮށް ރައްޔިތުންގެ މަޖިލީހަށް ސަރުކާރުން ހުށަހެޅީ، 36.92 ބިލިއަން ރުފިޔާގެ ބަޖެޓެކެވެ. އެއީ 34 ބިލިޔަން ހަރަދު ކުރަން ހިމަނައިގެންނެވެ. ނަމަވެސް އޮކްޓޫބަރު 31 ގައި ފިނޭންސް މިނިސްޓަރު މަޖިލީހަށް ބަޖެޓް ހުށަހެޅުމާއެކު މިނިވަން މުއައްސަދާތަކުން އެ މުއައްސަސާތަކުގެ ބަޖެޓް ބޮޑުކޮށްދިނުމަށް އެދެން ފެށިއެވެ.\nސަރުކާރުގެ ވިސްނުމަކީ މިނިވަން މުއައްސަސާތަކަށް މިިނިވަންކަމާއި ބާރުވެރިކަމުުގައި މަސައްކަތް ކުރުުގެ ފުރުސަތު ދިނުން ކަމަށްވާތީ، އެ ކަމަށް އެދުނު މުއައްސަސާތަކަށް އިތުރަށް ބަޖެޓް ދިނުމަށް ސަރުކާރުން ނިންމި އެވެ. އެނިންމުމާއެެކު ބަޖެޓަށް 73 މިލިޔަން ރުފިޔާ ސަރުކާރުން އިތުރު ކޮށްދިނެވެ.\nބަޖެޓް އިތުރުކުރި ދާއިރާތަކުގެ ތަފްސީލު:\nއެހެންކަމުން މި ފެށޭ އަހަރަށް މަޖިލީހުން ފާސްކުރީ 36.99 ބިލިޔަން ރުފިޔާގެ ބަޖެޓެކެވެ.\nބަޖެޓު ފައިނޭންސް ކުރުމަށް ޖުމުލަ 13.4 ބިލިއަން ރުފިޔާ ހޯދަން ޖެހޭނެ ކަމަށް ލަފާކޮށްފައިވެއެވެ. އޭގެ ތެރޭގައި ހިމެނެނީ ބަޖެޓު ޑެފިސިޓް ގޮތުގައި ހިމެނޭ 9.7 ބިލިއަން ރުފިޔާ އާއި، ލޯނު އަނބުރާ ދެއްކުމަށް ބޭނުންވާ 2.9 ބިލިއަން ރުފިޔާ އާއި، ސޮވެރިން ޑިވެލޮޕްމަންޓް ފަންޑަށް ޓްރާންސްފާ ކުރާ 769.2 މިލިއަން ރުފިޔާ، އަދި އެހެނިހެން ގޮތްގޮތުން ފައިނޭންސް ކުރަން ޖެހޭ 35.7 މިލިއަން ރުފިޔާ އެވެ.\nމި ފެށޭ އަހަރު ހޯދަން ޖެހޭ ފައިނޭންސިންގެ ތެރެއިން 7.5 ބިލިއަން ރުފިޔާ ބޭރުގެ ފަރާތްތަކުން ހޯދުމަށް ރާވައިފައިވާއިރު އެތެރޭގެ ފަރާތްތަކުން 5.9 ބިލިއަން ރުފިޔާ ހޯދުމަށް ވެސް ވަނީ ރާވާފައެވެ.\nގުޅޭ ޓެގު މިނިސްޓްރީ އޮފް ފިނޭންސް އެންޑް ޓްރެޜަރީ އިބްރާހީމް އަމީރު މިނިސްޓްރީ އޮފް އިކޮނޮމިކް ޑިވެލޮޕްމަންޓް ދައުލަތުގެ ބަޖެޓު އިގްތިސޯދު


Dhevana bodu hanguraamaigai vakivi2loabiverin baddhalu vejje | Mihaaru\nހަނގުރާމައިގެ ދުވަސްވަރުގެ ލޯބިވެރިން\nދެވަނަ ބޮޑު ހަނގުރާމައިގައި ވަކިވި ދެ ލޯބިވެރިން ބައްދަލުވެއްޖެ\n25 ޖޫން 2019 - 07:37 1 comment\nފްރާންސްގައި 1944 ވަނަ އަހަރު ގާއިމުކުރި އެމެރިކާ ސިފައިގެން މަރުކަޒުގައި މަސައްކަތް ކުރަމުންދިޔަ ކޭޓީ ރޮބިންސް އަށް ފްރާންސް މީހެއް ކަމަށްވާ ޖިނީން ޕިއާސަން ފެނި ލޯބިވެވުނެވެ. އޭރު ޖިނީންގެ އުމުރުން އެންމެ 18 އަހަރެވެ. އެކަމަކު މި ގުޅުމަށް ހުސްކަމެއް އައީ ރޮބިންސަށް ފްރާންސް ދޫކޮށް، އޭނާގެ އަމިއްލަ ގައުމަށް ދާން ޖެހުމުންނެވެ.\nއެ ގުޅުން ދެމެހެއްޓޭނެ ގޮތެއް ނެތް ކަމަށް ބަލައި، ދުވަސްކޮޅެއް ފަހުން އެމެރިކާގައި ރޮބިންސް އެހެން މީހަކާ ކައިވެނިކުރީ އެވެ.\nޖިނީން ބުނީ ރޮބިންސް ފުރައިގެން ދާން ފެށުމުން ވަރަށް ދެރަވެ ރޮވުނު ކަމަށެވެ. އޭނާ ބޭނުންވީ ހަނގުރާމައަށް ފަހު ރޮބިންސް އެމެރިކާއަށް ނުގޮސް ފްރާންސްގައި އުޅުމަށެވެ.\nހަނގުރާމައަށް ފަހު ޖިނީން ވަނީ އިނގިރޭސި ބައެއް ލަފްޒުތައް ދަސްކުރަން ފަށައިފަ އެވެ. އޭނާގެ އެދުމަކީ ރޮބިންސް ކޮންމެވެސް ދުވަހަކުން އެނބުރި ފްރާންސަށް އައުމެވެ.\nކައިވެންޏަށް ފަހު ވެސް ރޮބިންސް، ޖިނީންގެ ފޮޓޯގަނޑެއް ގެންގުޅުނެވެ. މީގެ ދުވަސްކޮޅެއް ކުރިން ދެ ވަނަ ބޮޑު ހަނގުރާމައިގެ 74 ވަނަ އަހަރީ ދުވަސް ފާހަގަ ކުރުމަށް އެނބުރި ފްރާންސަށް ދިޔައީ އެ ފޮޓޯގަނޑު ހިފައިގެންނެވެ. ޖިނީން ދުނިޔޭގައި ހުރިކަމެއް ނުވަތަ ނޫން ކަމެއް ވެސް ނޭނގެ އެވެ. މިކަމުގައި ރޮބިންސަށް އެހީވީ ފްރާންސްގެ ނޫސްވެރިއެކެވެ. އެ ނޫސްވެރިޔާ ޖިނީން ހޯދައި، ރޮބިންސާ ބައްދަލުކޮށްދިނެވެ.\n"އަހަރެން އަބަދުވެސް ލޯބިވިން. ދުވަހަކު ވެސް އަހަރެންގެ ހިތަކުން ފިލައިގެނެއް ނުދޭ،" ޖިނީން ފެނުމާއެކު ރޮބިންސް ބުންޏެވެ.\nޖިނީން ބުނި ގޮތުގައި ރޮބިންސް އޭނާ ދެކެ ލޯބިވާ ވާހަކަ އިނގިރޭސި ބަހުން ބުންޏަސް ދޭހަވާ ވަރަށް ހުރީ ބަސް އެނގިފަ އެވެ.\nއެހާ ދުވަސް ފަހުން އަލުން ފްރާންސަށް ދިޔަ ސަބަބާ ބެހޭ ގޮތުން ރޮބިންސް ބުނީ ކުރިން ވެސް ފްރާންސަށް ދާން ބޭނުންވި ކަމަށާއި އެކަމަކު ކައިވެނީގެ ފަހުން އެކަން އެހެން ވާން ނޯންނަ ކަމަށެވެ.\nރޮބިންސާއި ޖިނީން ވެސް މިހާރު ތިބީ ހުވަފަތް ވެފަ އެވެ. އެކުގައި އުފާވެރި ވަގުތުކޮޅެއް ހޭދަކުރުމަށް ފަހު ދެމީހުން ވަކިވީ ފެންކަޅިވެފައި ތިބެ އެވެ. އެކަމަކު އަލުން އެކަކު އަނެކަކާ ބައްދަލުވުމަށް ވައުދުވެ ފޮނި އުންމީދުގައި ތިބެ އެވެ.


ޔޫރިން އިންފެކްޝަން؛ އަންހެނުންގެ އެންމެ ބޮޑު މައްސަލަ | ޙެޔޮބަސް\nHome އަޤީދާ ޔޫރިން އިންފެކްޝަން؛ އަންހެނުންގެ އެންމެ ބޮޑު މައްސަލަ\nކުޑަކަމުދާ ނިޒާމުގައި ޖަރާސީމު އަށަގަތުން ނުވަތަ އާންމު ބަހުން ނަމަ ޔޫރިން އިންފެކްޝަން އުފެދުމަކީ ވަރަށް ގިނަ މީހުންނަށް ދިމާވެފައިވާ އާންމު ސިއްޙީ މައްސަލައެކެވެ. ޚާއްސަކޮށް އަންހެނުންނަށް މިކަމުގެ އުދަގޫތައް ކުރިމަތިވާލެއް ބޮޑެވެ\nކުޑަކަމުދާ ނިޒާމުގައި ޖަރާސީމު އަށަގަތުމަކީ ބެކްޓީރިއާގެ ސަބަބުން ކުޑަކަމުދާ ނިޒާމަށް ޖަރާސީމުގެ އަސަރު ފޯރުމެވެ. މި ޖަރާސީމު ހަށިގަނޑަށް ވަންނަނީ ކުރިމަތި ފަރާތުންނެވެ. ހަށިގަނޑަށް ވަންނަ ޖަރާސީމުތައް ކިޑްނީއާއި އާއި ބްލެޑާއަށް ވާސިލުވެއްޖެނަމަ ކުޑަކަމުދާތަކެތީގައި އެތަކެތި އިތުރުވެ މުޅި ނިޒާމުގައި ޖަރާސީމު އަށަގަނެ ތަފާތު އުދަނގޫތައް ކުރިމަތިވެއެވެ. ކުޑަކަމުދާ ނިޒާމުގައި ހިމެނޭ ބައިތަކަކީ ކިޑްނީ، ޔުރެތްރާ، ބްލެޑާ، އަދި ޔުރެޓަރސް އެވެ. އެންމެ އާއްމުކޮށް އިންފެކްޝަން އުފެދެނީ ޔުރެތްރާ އާއި ބްލެޑާގައެވެ.\nޔޫރިން އިންފެކްޝަން އުފެދުމަށް މެދުވެރިވާ ސަބަބުތައް ބައިވަރެވެ. މިގޮތުން އެންމެ އާންމު ސަބަބަކީ ފެން ބުއިން މަދުވުމެވެ. މިކަމުގެ ސަބަބުން ކުޑަކަމުދާ ތަކެތި މަދުވެ، އޭގެ ކޮންސެންޓްރޭޝަން މަތިވެ، އޭގައި ފަސޭހަ ކަމާއެކު ޖަރާސީމް އަށަގަންނަގޮތް ވެއެވެ. އަދި މި ބަލި ޖެހިފައިވާ މީހަކު ސަލާމަތުން ހުރި މީހަކާ އެކު ޖިންސީ ގުޅުން ހިންގައިފިނަމަ އެމީހެއްގެ ގަޔަށް ބަލި ނަގުލުވެއެވެ. ބައެއް ބަލިތައް ޖެހުމުން ވެސް ޔޫރިން އިންފެކްޝަނަށް މަގު ފަހިވެއެވެ. މިގޮތުން ހަކުރު ބަލިޖެހުމާއި ޕްރޮސްޓޭޓް ގްލޭންޑް ދުޅަވުން ފަދަ ބަލިތައް ހިމެނެއެވެ. ބައެއް ފަހަރު ޤުދްރަތީގޮތުން ކުޑަކަމުދާ ނިޒާމު އުފެދިފައިވާއިރު ހުންނަ އާދަޔާ ޚިލާފުކަމެއްގެ ސަބަބުން ކުޑަކަމުދާ ތަކެތި ބޭރުކުރަން އުދަނގޫވުމުން ވެސް އިންފެކްޝަން ހެދުމަށް މަގުފަހިވެއެވެ. މީގެ އިތުރުން ކުޑަކަމުދާންވެފައި ގިނައިރު ހުރުމުން (ބްލެޑާގައި ކުޑަކަމުދާތަކެތި ގިނައިރު ހުރުމުން) ޔުރިން އިންފެކްޝަން އުފެދެން ދިމާވެއެވެ.\nމާބަނޑު އަންހެނުންނަށް ޔޫރިން އިންފެކްޝަން ވަރަށް ފަސޭހައިން ޖެހެން މެދުވެރިވެއެވެ. ސަބަބަކީ ބަލިވެ އިނުމުގެ ސަބަބުން ހޯމޯންތަކަށް ބަދަލު އައުމާއި ރަހިމުގެ ސައިޒަށް ބަދަލުއައުމުގެ ސަބަބުން ކުޑަކަމުދާ ނިޒާމުގެ ގުނަވަންތަކަށް ވާންވެ ދެމި އެތުރުންތަކަށް ބަދަލު އަންނާތީއެވެ. މިކަމުގެ ސަބަބުން ކުޑަކަމުދާ ނިޒާމުގައި ފަސޭހައިން ބެކްޓީރިއާއަށް ދަތުރުކުރެވެއެވެ.\nފިރިހެނުންނަށް ވުރެ ގިނައިން އަންހެނުންނަށް ކުޑަކަމުދާ ނިޒާމުގައި ޖަރާސީމު އަށަގަތުމުގެ ބަލިޖެހުން ގާތެވެ. މިކަމަށް މެދުވެރިވާ ސަބަބަކީ އަންހެނުންގެ ޔުރެތްރާ (ކުޑަކަމުދާ ހޮޅި) ފިރިހެނުންނަށް ވުރެ ކުރުކަމުން ބެކްޓީރިއާ ފަސޭހަ ކަމާއިއެކު ބްލެޑަރ އާއި ހަމައަށް ވާސިލުވެވޭތީއެވެ.\nކުޑަކަމުދާ ހޮޅީގައި އިންފެކްޝަން އުފެދިއްޖެނަމަ އާދަޔާ ޚިލާފަށް ގިނައިން ކުޑަކަމުދެވޭނެއެވެ. އަދި އަބަދު ކުޑަކަމުދާން ބޭނުންވާހެން ހީވާނެއެވެ. ނަމަވެސް މިގޮތަށް ހީކުރެވުނު ކަމުގައި ވިއަސް ކުޑަކަމު ނުދެވި ހުރެއެވެ. އަދި ކުޑަކަމުދާއިރު ތަދުވެ ދިލަނެގުމާއި ކުޑަކަމުދާ ހޮޅިއަށް ތަދުވެ ދަށްބަނޑުގައި ރިއްސައެވެ. އަދި ކުޑަކަމުދާ ތަކެތީގައި ޖަރާސީމުގެ އަސަރު ވަރަށް ބޮޑަށް ހުރެއްޖެނަމަ ނުބައި ވަސްދުވައި ބައެއްފަހަރު ލޭގެ އަސަރު ފެނެއެވެ. އަދި އުނަގަނޑާއި ބަނޑުގެ އަރިމަތީގައި ރިއްސުމާއެކު ގަދައަށް ހުން އައިސް ހީކެރުވުމަކީ ވެސް މި ބަލީގެ އަލާމާތްތަކެވެ.\nމި ބަލި ޖެހިއްޖެނަމަ އެކަން ކަށަވަރުކުރުމަށް ޑޮކްޓަރަށް ދެއްކުމަށްފަހު ކުޑަކަމުދާތަކެތި ތަހުލީލުކުރެވިދާނެއެވެ. މިޓެސްޓަކީ ކުޑަކަމުދާ ތަކެތީގައި ހިމެނޭ ޕްރޮޓީން އަދި އެހެނިހެން މާއްދާތަކުގެ މިންވަރު ބެލުމަށް ހެދޭ ކުޑަކަމުދާ ތަކެތީގެ ޓެސްޓެކެވެ. އަދި ކުޑަކަމުދާ ތަކެތީގައި ޖަރާސީމްގެ އަސަރު ހުރިތޯއާއި، ލޭގެ އަސަރު ހުރިތޯ ވެސް މި ޓެސްޓުން ދެނެގަނެވޭނެ އެވެ. އަދި ޖަރާސީމުގެ އަސަރު ކުޑަކަމުދާ ނިޒާމުގެ އެތެރޭގެ ގުނަވަންތަކަށް ކޮށްފައިވާނަމަ އެކަން ދެނެގަނެވޭނީ ސިސްޓޮސްކޮޕީ ހެދުމުންނެވެ. މިއީ މިއީ ކުޑަކަމުދާ ހޮޅީގެ ތެރެއަށް ކެމެރާއެއް ލައްވައިގެން މިނިޒާމްގެ އެތެރެ ބަލައިހެދޭ ޓެސްޓެކެވެ. މި ޓެސްޓް ހަދަންޖެހޭނީ ފުރަތަމަ ޓެސްޓް ހަދައި ދެވުނު ފަރުވާއިން ރަގަޅުވުމުގެ އަލާމާތެއް ނުފެންނަ ނަމައެވެ. އަދި ކިޑްނީ(ގުރުދާ)، މަސާނާ(ބްލެޑަރ) އަދި ޔުރެޓަރ ގެ ހާލަތު ދެނެގަންނަން ބޭނުންނަމަ އަލްޓްރާ ސައުންޑް ސްކޭނިންގ ހެދިދާނެއެވެ. އިންފެކްޝަނުން ސަލާމަތްވުމަށް ޑޮކްޓަރުން އާންމުކޮށްދޭނީ ‘އެންޓި ބައޮޓިކް’އެވެ.މި ބޭސްބޭނުން ކުރާތާ 1 ނުވަތަ2ދުވަސް ތެރޭގައި ޔޫރިންއިންފެކްޝަންގެ އުދަނގޫތައް ކުޑަވާނެއެވެ. ނަމަވެސް ޑޮކްޓަރު ދީފައިވާ މުއްދަތުގައި ބޭސް ބޭނުންކުރަންވާނެއެވެ.\nޔޫރިން އިންފެކްޝަނުން ސަލާމަތްވުމަށް ސާފު ބޯފެން ގިނައިން ބުއިމަކީ ވަރަށް މުހިއްމުކަމެކެވެ. މިގޮތުން ދުވާލަކު 8 ތަށި ފެންބޯންވާނެއެވެ. އަދި ހޫނު ގަދަ ތަންތަނުގައި މަސައްކަތްކުރާނަމަ މިއަށްވުރެ ގިނައިން ފެން ބުއިމަށް ސަމާލުކަންދޭންވާނެއެވެ. އަދި ވިޓަމިން ސީ ހިމެނޭ ޖޫސް ގިނައިން ބޭނުންކުރަންވާނެއެވެ. މިގޮތުން އެންމެ ރަގަޅު ޖޫހަކީ ކްރާންބެރީ ޖޫހެވެ.\nކުޑަކަމުދާން ބޭނުންވުމުން ގިނައިރު ހިފަހައްޓައިގެން ނުހުންނާށެވެ. ކުޑަކަމުދާންވެއްޖެ ކަމުގެ އިހްސާސްކުރެވުމާއެކު ލަސްނުކޮށް ނަޖިސް ބޭރުކުރަންވާނެއެވެ. އޭގެ ސަބަބުން ގުރުދާ އަދި މަސާނާ ސާފުކޮށްދޭނެއެވެ.\nޔޫރިން އިންފެކްޝަން ޖެހިފައި ހުއްޓާ ޖިންސީ ގުޅުން ހިންގުމަކީ ރައްކާތެރިކަމެއް ނޫނެވެ. އަދި ޖިންސީ ގުޅުން ހިންގުމަށްފަހު ކުޑަކަމު ގޮސް ޖިންސީ ގުނަވަން ސާފުކޮށް ދޮންނަން އާދަކުރާށެވެ. އޭގެ ސަބަބުން ކުޑަކަމުދާ ނިޒާމްގެ ތެރެއަށް ވަދެފައިވާ ޖަރާސީމްތައް ނިކުމެސާފުވެއެވެ.\nކުޑަކަމު ނުވަތަ ބޮޑުކަމު ގޮސްފައި ތާހިރުވާއިރު ކުރިމަތި ފަރާތުން ފުރަގަސް ފަރާތަށް ވާ ގޮތަށް ފެން އަޅަން އާދަކުރާށެވެ. މިގޮތަށް ފެންއެޅުމުން ބޮޑުކަމުދާ ތަކެތީގައި ހުންނަ ޖަރާސީމު ކުރިމަތި ފަރާތަށް ވާސިލުވުން ކުޑަކޮށްދޭނެއެވެ. ބައެއް ދިވެހިން ބޮޑުކަމުގޮސް ތާހިރުވާއިރު ފުރަގަސް ފަރާތުން ކުރިމަތި ފަރާތަށްވާގޮތަށް ފެން އަޅައެވެ. މިއީ ރައްކާތެރިގޮތެއްނޫނެވެ. އަދި ފާޚާނާއަށް ގޮސް ނިމުމުން ސައިބޯނި ލައިގެން ދެ ދޮރު ވެސް ރަގަޅަށް ސާފުކުރާށެވެ.\nޖަނގިޔާ ޚިޔާރު ކުރާއިރު ކޮޓަން ޖަނގިޔާއަށް އިސްކަންދޭށެވެ. އަދި ގަޔަށް ދޫކޮށް ހުންނަ ހެދުން އެޅުމަށް ސަމާލުކަންދޭށެވެ. ނައިލޯން ޖަނގިޔާ އަދި ބާރު ޖީންސް ފަދަ ތަކެތި ބޭނުންކުރުމުން ކުރިމަތިފަރާތް ދާހިއްލައި ތެމިފައި ހުރެއެވެ. މިކަމަކީ ޖަރާސީމް އަށަގަތުމަށް މަގުފަހިވާ ކަމެކެވެ.\nޔޫރިން އިންފެކްޝަނަކީ ބައެއް ފަހަރު ވަރަށް ނުރައްކާތެރި ވޭންދެނިވި ބައްޔަކަށް ވެސްވެއެވެ. އެހެންކަމުން އުދަނގޫތައް މާ ބޮޑުވާނަމަ އިތުރު ޓެސްޓްތައް ހަދައި ރަގަޅު ފަރުވާކުރުން ވަރަށް މުހިއްމެވެ. އަދި ބައެއް ފަހަރު މިއީ އަންހެނުންގެ ދަރިމައިވުމުގެ ނިޒާމަށް ވެސް އަސަރުކުރުވާކަމަކަށްވާތީ އަންހެނުން މިކަމަށް ޚާއްސަ ސަމާލުކަމެއްދޭންވާނެއެވެ.\nPrevious articleފެންބޮކީގެ ވާހަކަ\nNext articleރަށްފުށުގެ ދިރިއުޅުން ތަރައްޤީ ކުރުމަށް އެންމެ ފުރިހަމަ ނިޒާމް\nއަޤީދާ Apr 22, 2014


Seezan ge "Andhirikan" Miadhu ticket vikkan fashaane\nކުޅަދާނަ ފިލްމީ ތަރި އަލީ ސީޒަންގެ އާ ފިލްމްގެ ޓިިކެޓް ވިއްކަން މިއަދު ފަށާނެ އެވެ.\nއަވަސްއާ ވާހަކަދައްކަމުން ސީޒަން ބުނީ "އަނދިރިކަން" ރިލީޒް ކުުރުމަށް ހަމަޖެހިފައިވަނީ މާޗް ހަތަރެއްގައި ކަމަށެވެ. އަދި މިއަދުން ފެށިގެން އޮލިންޕަހުން ޓިކެޓް ވިއްކަން ފަށާނެ އެވެ. ޓިކެޓް ވިއްކަން ފަށާނީ މެންދުރު 14:00 ފެށިގެންނެވެ.\nއަދި އޭގެ ފަހުން ހުކުރު ދުވަސް ފިޔަވައި ކޮންމެ ދުވަހެއްގެ ހެނދުނު 10:00 ފެށިގެން 12:00 އަށް، އަދި 18:00 ފެށިގެން 20:00 ޓިކެޓް ވިއްކާނެއެވެ. ހުކުރު ދުވަހު ޓިކެޓް ވިއްކާނީ 14:00 ފެށިގެން 18:00 އަށް އަދި 20:00 ފެށިގެން 22:00 އަށެވެ.\nރީިތި ވާހަކައަކަށް ސީޒަން އުފައްދާފައިވާ މި ފިލްމުގެ ހުރިހާ މަސައްކަތެއް ވަނީ ނިމިފައެވެ. މިއީ މިދިޔަ އަހަރުވެސް ސްކްރީން ކުރަން ސީޒަން މަަސައްކަތް ކުރި ފިލްމެކެވެ.\nފިލްމުގައި މުހިންމު ތަރިންގެ ގޮތުގައި ފެނިގެންދާނީ ސީޒަންގެ އިތުުރުން ޝީލާ އަދި ރިޝްފާއެވެ. މީގެ އިތުރުން ދަރާ ރަޝީދު، މަރިޔަމް ޝަކީލާ، އަހުމަދު ސައީދު އަދި ފާތިމަތު ޒީނަތުވެސް ފިލްމުން ފެނިގެންދާނެއެވެ.\nސީޒަން މިހާރު ވަނީ "ލޯބިވެވިއްޖެ" ނަމުގައިވެސް އައު ފިލްމެއް އުފައްދަން ފަށާފައެވެ. ތިނަދޫ އަދި ސްރީލަންކާގައި ޝޫޓްކުރާ ފިލްމުގެ ބޮޑު ބައެއް މިހާރު ވަނީ ނަގާ ނިމިފައެވެ.


Plastic ge baeh thakethi manakurun faskuranee\nޕްލާސްޓިކްގެ ބައެއް ތަކެތި މަނާ ކުރުން ފަސްކުރަނީ\nމާދަމާއިން ފެށިގެން މަނާވާ ސިންގަލް ޔޫސް ޕްލާސްޓިކްގެ ބައެއް ތަކެތި އެތެރެ ކުރުން މަނާ ކުރުން ފަސް ކުރަން ނިންމައިފި އެވެ.\nއެއް ފަހަރު ބޭނުން ކޮށްފައި އުކާލާ ޒާތުގެ ޕުލާސްޓިކުގެ ނުވަ ބާވަތެއް ޖޫން އެއްވަނަ ދުވަހުން ފެށެގެން ރާއްޖެ އެތެރެ ކުރުން މަނާ ވާނެ ކަމަށް އެންވަޔަރަމެންޓް މިނިސްޓްރީން ކުރިން ވަނީ ބުނެފަ އެވެ. ނަމަވެސް ކޮވިޑް-19 އާއި ގުޅިގެން އެފަދަ އެއްޗިއްސަށް ބަދަލު އައުން އެކަށީގެންވާ ކަމަށް މިނިސްޓްރީން މިއަދު ބުންޏެވެ.\nސިންގަލް ޔޫސް ޕްލާސްޓިކްގެ މަނާ ބާވަތްތަކުގެ ތެރެއިން ބަދަލު ގެންނަ އެއްޗެހީގެ މައުލޫމާތު މިއަދު ގެޒެޓް ކުރާނެ ކަމަށް ވެއެވެ.\nއެއް ފަހަރު ބޭނުންކޮށްފައި އުކާލާ ޕްލާސްޓިކް ރާއްޖެ އެތެރެކު ރުމާއި ރާއްޖޭގައި އުފެއްދުމާއި ބޭނުން ކުރުން 2023 ގެ ނިޔަލަށް ހުއްޓާލަން ވަނީ "ސިންގަލް ޔޫޒް ޕްލާސްޓިކް ފޭސްއައުޓް ޕްލޭނެ" އް އެކުލަވާލާފަ އެވެ. އަދި ސަރުކާރުގެ ސްޓްރެޓީޖިކް އެކްޝަން ޕްލޭން (އެސްއޭޕީ) ގެ "ޖަޒީރާ ދިރިއުޅުން" ބައިގައި ހިމެނޭ "ކުންޏަކީ ވަސީލަތަކަށް ހެދުން" އެ ދާއިރާގެ ދަށުން އެއް ފަހަރު ބޭނުންކޮށް އުކާލާ ޕުލާސްޓިކް މަދު ކުރުމުގައި އަމަލު ކުރާނެ ސިޔާސަތުތައް ވަނީ ކަނޑައަޅާފަ އެވެ.\nރާއްޖެ އެތެރެ ކުރުން މަނާ، އުކާލާ ޒާތުގެ ޕްލާސްޓިކް މަނާ ކުރުމަށް ރައީސް ސޯލިހު ވަނީ މިދިޔަ އަހަރު ޑިސެމްބަރު މަހު ގަރާރެއްގައި ސޮއި ކުރައްވާފަ އެވެ.\nސިންގަލް ޔޫސް ހޮޅި އާއި އުލާއި ސަމުސާ ފަދަ ތަކެއްޗާއީ ސުޕާރީ ޕެކެޓް، ކަފަބުރު، ކުދި ޝޭމްޕޫފުޅި އަދި ކުދި ސައިބޯނި ފުޅި ފަދަ ތަކެތި އެތެރެކުރުން މާދަމާ އިން ފެށެގެން މަނާ ވާނެ ކަމަށް ކުރިން ވަނީ ކަނޑައަޅާފަ އެވެ.\nމީގެ އިތުރުން 2022 ވަނަ އަހަރުގެ ޑިސެމްބަރު އެއްވަނަ ދުވަހުން ފެށިގެން އިތުރު ދެ ބާވަތެއް އެތެރެކުރުން މަނާވާނެ ކަމަށް މިނިސްޓްރީން ބުނެ އެވެ. އެއީ ބާޒާރުކުރުމަށް ބޭނުންކުރާ 50 މައިކްރޯން އަށްވުރެ ތުނި ޕްލާސްޓިކް ކޮތަޅާއި 50 މިލިލީޓަރުން ފެށިގެން 200 މިލިލީޓަރާ ހަމައަށް ހިމެނޭ ކުދި ޝޭމްޕޫ އަދި ސައިބޯނި ފުޅި އެވެ.\nއަދި 2023 ވަނަ އަހަރުގެ ޑިސެމްބަރު އެއްވަނަ ދުވަހުން ފެށިގެން އެއް ލީޓަރާއި އެއް ލީޓަރަށްވުރެ ކުދި ޕީއީޓީ ފުޅީގައި ބަންދުކޮށްފައި ހުންނަ ފެން ރާއްޖެ އެތެރެކުރުން މަނާކުރަން ވެސް ވަނީ ނިންމާފަ އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް ތިމާވެށި


Zayan aai Masha Nepal mubaaraathuge dhevana burah | Mihaaru\nމި ފަހަރުގެ ގައުމީ މުބާރާތުގެ މެޗެއްގެ ތެރެއިން ޒަޔާން.-- ފޮޓޯ: ނިޝާން އަލީ/ މިހާރު\n05 ޑިސެމްބަރ 2018 - 09:37 1 comment\nޒަޔާން ދެ ވަނަ ބުރުން ފުރުސަތު ހޯދީ ފިރިހެން ސިންގަލްސް ބައިންނެވެ. ބައިނަލްއަގްވާމީ ބޮޑު މުބާރާތެއްގައި ކުޅެމުން އަންނަ ފުރަތަމަ ފަހަރު މާޝާ ދެ ވަނަ ބުރަށް ދަތުރުކުރީ އަންހެން ސިންގަލްސް ބައިންނެވެ. މި ދެ ކުޅުންތެރިންގެ އިތުރުން މިކްސް ޑަބަލްސް ބައިން ނީލާ ނަޖީބާއި އިބްރާހިމް ޝާމިއުގެ ޕެއާ އާއި އަހުމަދު ތޯއިފް އާއި އައިމިނަތު ނަބީހާގެ ޕެއާ ވަނީ މުބާރާތުގެ ދެ ވަނަ ބުރުން ފުރުސަތު ހޯދައިފަ އެވެ.\nއިއްޔެ ކުޅުނު މެޗުން ޒަޔާން މޮޅުވީ ނޭޕާލުގެ ދީޕަކް ބޮހާރާއާ ކުޅެގެން 2-1 ސެޓުންނެވެ. މެޗުގެ ސެޓުތައް ދިޔައީ 21-13، 22-24 އަދި 23-21 އިންނެވެ. ޒަޔާން ވަނީ މިދިޔަ އަހަރު އޮތް އޭޝިއަން ގޭމްސްގައި ވެސް ދެ ވަނަ ބުރުގައި ކުޅެފަ އެވެ.\nފިރިހެން ސިންގަލްސް ބައިން ރާއްޖޭގެ އެހެން ކުޅުންތެރިންގެ ނަތީޖާ އަށް ބަލާއިރު މުހައްމަދު ރަފާހު ބަލިވީ އިންޑިއާގެ ރިޝަބް ދޭޝްޕާންޑޭއާ ވާދަކޮށް 21-11، 21-9 އިންނެވެ. ސާރިމް މުހައްމަދު ބަލިވީ ނޭޕާލުގެ ބިކާޝް ޝްރެސްތާއާ ކުޅެގެން 21-15، 21-07 އިންނެވެ. ނިބާލް އަހުމަދު ވަނީ ނޭޕާލުގެ ދިޕޭޝް ދާމީ އަތުން 21-08، 21-11 އިން ބަލިވެފަ އެވެ. ރާއްޖޭގެ ޗެމްޕިއަން މުހައްމަދު އަޖުފާން ބަލިވީ ދުނިޔޭގެ ރޭންކިންގެ 196 ވަނައިގައި އޮތް ވިއެޓްނާމްގެ ލީ ޑުކްއާ ވާދަކޮށް 21-09، 21-15 އިންނެވެ.\nބެޑްމިންޓަން ކުޅުންތެރިއާ މާޝާ ރަޝީދު. -- ފޮޓޯ: ފޭސްބުކް\nއަންހެން ސިންގަލްސް ބައިން މާޝާ މޮޅުވީ ބޫޓާނުގެ ތިންލޭ ޑެމާއާ ވާދަކޮށް 22-20، 15-21، 27-25 އިންނެވެ. ނޭޕާލުގެ ރަސިލާ މަހާރަޖަންއާ ވާދަކޮށް ނީލާ ބަލިވީ 21-13، 21-19 އިންނެވެ. ފާތިމަތު ނަބާހާ ބަލިވީ އިންޑިއާގެ ރާޝީ ތިޔާގީއާ ކުޅެގެން 21-16، 21-13 އިންނެވެ.\nފިރިހެން ޑަބަލްސް ބައިން ތޯއިފް އާއި ނަޝީދު ޝަރަފުއްދީންގެ ޕެއާ ބަލިވީ އިންޑިއާގެ ދީޕް ރަންދިޔާ އާއި ޕްރާތިކް ރަނާދޭގެ ޕެއާ އަތުން 21-12، 21-13 އިންނެވެ. ޝާމިއު އާއި ނަޝްފާން މުހައްމަދުގެ ޕެއާ ބަލިވީ އިންޑިއާގެ ވަޒިދު އަލީ އަޔުޝް ގާގްއާ ވާދަކޮށް 21-13، 21-19 އިންނެވެ.\nމިކްސް ޑަބަލްސް ބައިން ޝާމިއު އާއި ނިލާގެ ޕެއާ މޮޅުވީ ނޭޕާލުގެ ސަޖަން ކްރިޝްނާ އާއި މޫނަމް ގުރުންއާ ވާދަކޮށް 13-21، 21-11 އަދި 21-15 އިންނެވެ. ތޯއިފް އާއި ނަބީހާގެ ޕެއާ މޮޅުވީ ބޫޓާނުގެ އުގްޔެން ޗޮއޭދާ އާއި ތިންލޭ ޑެމާގެ ޕެއާއާ ކުޅެގެން 21-14 އަދި 21-12 އިންނެވެ. މިކްސް ޑަބަލްސްގައި ވާދަކުރި ރާއްޖޭގެ އަނެއް ޕެއާ ކަމަށްވާ މާޝާ އާއި ރަފާހުގެ ޕެއާ ބަލިވީ ތައިލެންޑުގެ ޕަނަޗާއި ޕިޓްޗަޔަނިންގެ ޕެއާއާ ކުޅެގެންނެވެ. ސެޓުތައް ދިޔައީ 21-08 އަދި 21-10 އިންނެވެ.\nމުބާރާތުގެ ދެ ވަނަ ބުރުގައި މިއަދު ޒަޔާން ނުކުންނާނީ އިންޑިއާގެ ނަވީންއާ ދެކޮޅަށެވެ. މާޝާ ބައްދަލުކުރާނީ ބަންގްލަދޭޝްގެ އަކުތަރް ޝާޕްލާ އެވެ. މިކްސް ޑަބަލްސްގެ ދެ ވަނަ ބުރުގައި ތޯއިފް އާއި ނަބީހާގެ ޕެއާ ނުކުންނާނީ ނޭޕާލުގެ ބިކާޝް ޝްރެސްތާ އާއި ސިތާ ރާއީގެ ޕެއާއާ ދެކޮޅަށެވެ. ނީލާ އާއި ޝާމިއުގެ ޕެއާ ކުޅޭނީ ސިންގަޕޫރުގެ ޑެނީ ބަވާ އާއި ޓަން ވެއީއާ ދެކޮޅަށެވެ. އަންހެން ޑަބަލްސްގެ ފުރަތަމަ ބުރުގައި ނަބާހާ އާއި ނަބީހާގެ ޕެއާ ބައްދަލުކުރާނީ މޮރިޝަސްގެ ޖެމީމާ ލެއުން އާއި ގަނޭޝާ މުންގްރާގެ ޕެއާއާ ދެކޮޅަށެވެ.


ހޯނޑެއްދޫގައި ބަލި ފެތުރު ގޮތެއް ނޭނގެ، ޕޮޒިޓިވްވި މީހުންނާ އިތުރު 46 މީހަކު ބައްދަލުވެފައިވޭ! – Haftha\nMon, 19 October, 2020, 8:03 pm\nހޯނޑެއްދޫގައި ބަލި ފެތުރު ގޮތެއް ނޭނގެ، ޕޮޒިޓިވްވި މީހުންނާ އިތުރު 46 މީހަކު ބައްދަލުވެފައިވޭ!\nގދ. ހޯނޑެއްދޫން ކޮވިޑް-19 އަށް ޕޮޒިޓިވްވި މީހުންނާ 46 މީހަކު ބައްދަލުވެފައިވާ ކަމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއެޗްއީއޯސީގައި މިރޭ ބޭއްވި ނޫސްވެރިންގެ ބައްދަލުވުމުގައި ކޮންޓެކްޓް ޓްރޭސިންގައި އިސްކޮށް ހަރަކާތްތެރިވާ އައިމިނަތު އަރޫޝާ ވިދާޅުވީ އެރަށުން މިއަދު ޕޮޒިޓިވްވި 19 މީހުންނަކީ ފަހުން ފުރަބަންދުގައި ތިބި މީހުންނާ ގުޅުމެއް ނެތް، ދެ މީހުންގެ ކޮންޓެކްޓުންގެ ގޮތުގައި ފާހަގަވި 36 މީހުންގެ ތެރޭގައި ހިމެނޭ މީހުން ކަމަށެވެ. އަދި އެ 19 މީހުންނަކީ ފަސް ގޭބިސީއަކަށް ނިސްބަތްވާ މީހުން ކަމަށާއި މިހާތަނަށް ބެލިބެލުމުން އެމީހުންނާ 46 މީހަކު ކޮންޓެކްޓް ވެފައިވާ ކަމަށް އަރޫޝާ ވިދާޅުވި އެވެ.\nއަރޫޝާ ވިދާޅުވީ ރަށަށް ބަލި އައުމަށް މެދުވެރިވި ސަބަބު ދެނެގަތުމުގެ މަސައްކަތް މިހާރި ފަށާފައިވާ ކަމަށެވެ. އެގޮތުން ރަށުގައި ރެންޑަމް ސާމްޕްލިންގް ނެގުމާއި ބޯޓުފަހަރުގެ ކުރޫއިންގެ މަޢުލޫމާތުތައް ވެސް އެއްކުރަމުން އަންނަ ކަމަށް އޭނާ ވިދާޅުވި އެވެ.\n"ބަލި ރަށަށް ދިޔަގޮތް ނުވަތަ އެ ލިންކް ހޯދުމަށް މިދަނީ މަސައްކަތް ކުރަމުން. އެގޮތުން ފުރަބަންދަށްދިޔަ މީހުންނާއި، ބޯޓުފަހަރުން ދިޔަ މީހުންވެސް ދެނެގަނެ އިންވެސްޓިގޭޓްކުރާނަން." އަރޫޝާ ވިދާޅުވި އެވެ.\nއެޗްއީއޯސީގެ ތަރުޖަމާން ޑރ. ނަޒްލާ ރަފީގު ވެސް ވިދާޅުވީ، ހޯނޑެއްދޫން ފެނުނު ކޭސްތައް، އެއް ކޭސް އަނެއް ކާސްއާ ގުޅުމެއް އެބަ އޮތް ކަމަށާއި އެހެން ކަމުން މިއީ ކޮމިއުނިޓި ޓްރާންސްމިޝަނެއް ކަމަށް ނުބެލެވޭ ކަމަށެވެ. އަދި މިވަގުތު އެންމެ އިސްކަމެއްދީގެން ކުރިއަށްދަނީ ބަލި ދިޔަ ގޮތް ދެނެގަތުމުގެ އިތުރުން ބަލި މީހުންނަށް ފަރުވާދީ އެމީހުން އެކަހެރިކޮށް އިތުރަށް ބަލި ފެތުރުނަ ނުދިނުމަށް ކުރާ މަސައްކަތް ކަމަށް އޭނާ ވިދާޅުވި އެވެ.\nހޯނޑެއްދޫން ޕޮޒިޓިވްވި 19 މީހުންގެ ތެރޭގައި ހިމެނެނީ 11 ފިރިހެނުންނާއި އަށް އަންހެނުންނެވެ. އެމީހުންގެ ތެރޭގައި އެއް އަހަރުން ދަށުގެ ދެ ކުދިންނާއި 50 އަހަރުން މަތީގެ ދެ މީހަކު ހިމެނެ އެވެ.


އެސްޓީއޯގެ މުވައްޒަފުން މިއަދު އޮފީހަށް ދިޔައީ ފައިމަގުގައި! | | Sangu News\nއެސްޓީއޯގެ މުވައްޒަފުން މިއަދު އޮފީހަށް ދިޔައީ ފައިމަގުގައި!\n24 ސެޕްޓެމްބަރ 2019 - 07:41\nއެސްޓީއޯގެ ހުރިހާ މުވަޒަފުން މިއަދު އޮފީހަށް ދިޔައީ ފައިމަގުގައި. ފޮޓޯ: އެސްޓީއޯ\nސްޓޭޓް ޓްރޭޑިންގ އޯގަނައިޒޭޝަން (އެސްޓީއޯ) އިން "ވޯކް ޓު ވަރކްގެ" ނަމުގައި ހިނގާފައި މަސައްކަތަށް ނުކުންނަ ދުވަހެއް ފާހަގަކޮށްފިއެވެ.\nއެސްޓީއޯއިން ބުނީ އެކުންފުނީގެ ހުރިހާ މުވަޒަފުން މިއަދު އޮފީހަށް ދިޔައީ ފައިމަގުގައި ހިނގާފައި ކަމަށެވެ.\nމި ދުވަސް ހިނގާފައި އޮފީހަށް އަންނަ ދުވަހެއްގެ ގޮތުގައި ހަމަޖެއްސީ ސިއްހީ ގޮތުން ދުޅަހެޔޮކޮށް ތިބުމަށް ބާރުއަޅާ ކަމެއް ކުރުމުގެ އިތުރުން، ތިމާވެއްޓަށްޓަކައި ފަރުދީގޮތުން ކަމެއް ކުރުމުގެ ނިޔަތުގައި ކަމަށެވެ.\nއެސްޓީއޯގެ މުވައްޒަފުން މިއަދު އޮފީހަށް ދިޔައީ ހިނގާފައި. ފޮޓޯ: އެސްޓީއޯ\nއެސްޓީއޯއިން ބުނީ މިއީ އެކުންފުނިން މިފަދަ ހަރަކާތެއް ކުރިއަށްގެންދާ ފުރަތަމަ ފަހަރު ކަމަށާއި ކުރިއަށް އޮތްތަނުގައި މިފަދަ ހަރަކާތްތަށް އިތުރުކުރާނެ ކަމަށެވެ.\nއެސްޓީއޯއިންވަނީ ތިމާވެއްޓާ ރައްޓެހި އާދަތަށް އަށަގެންނެވުމުގެ ގޮތުން އެ ކުންފުނީގެ ދަށުން ހިންގަމުން އަންނަ ޕީޕަލްސް ޗޮއިސް ސުޕަމާޓަށް ތިމާވެއްޓާ ރައްޓެހި ކޮތަޅު ހިފައިގެން ބާޒާރުކުރަންދާ ފަރާތްތަކުގެ ބިލުން2އިންސައްތައިގެ ޑިސްކައުންޓެއް ދޭންވެސް ފަށާފައެވެ.


Photo Essay: Iskuranvee farudhee Zimmaa\nފޮޓޯ އެސޭ: އިސްކުރަންވީ ފަރުދީ ޒިންމާ\nކޮވިޑް-19 ދުނިޔެއަަށް ފެތުރުނު އިރު ރާއްޖޭގައި ވެސް މިހާރު އެ ވަބާ އެބައޮތެވެ. އެ ބަލީގެ ވައިރަހުން ރައްކާތެރިވުމަށް އެޅެން އޮތް ކޮންމެ ފިޔަވަޅެއް ވެސް މިވަގުތު އެޅުން މުހިއްމެވެ. ކިތަންމެ ކުޑަ ކަމެއް ވިޔަސް މި ވަގުތު އެންމެ މުހިއްމީ ފަރުދީ ޒިންމާ އަދާކޮށް އަމިއްލަ ނަފުސާއި އެހެން މީހުންގެ ރައްކާތެރިކަން ކަށަވަރު ކުރުމެވެ.\n-- އަހުމަދު އަޝްހާދު (ޖެރީ) | އަވަސް\nމަގުމައްޗަށް ކުޅުޖެހުން ހުއްޓާލާ\nމަގުމައްޗަށް ކުޅު ނުޖަހާށެވެ. މަގުމައްޗަށް ކުޅުު ޖަހައިގެން އޭގައި ހިމެނޭ ޖަރާސީމުތައް އެތައް ދުވަހެއް ވަންދެންް ހުރެ އެވެ. ބަލިމަޑުކަމެއް ފެތުރިގެން އުޅޭ އިރު މަގުމައްޗަށް ކުޅު ޖަހައިގެން އެހެން މީހުންނަށް ވެސް ބަލި ޖެހުމުގެ ފުުރުސަތު ނޭނގި ނަމަވެސް އެބަ ދެވެ އެވެ. ފަރުދީ ޒިންމާ އަދާ ކޮށް، މި ކަމުން ދުުރުވާށެވެ.\nމިވަގުތު ގޭގައި ނަމާދު ކުރޭ\nމިވަގުތު ޖަމާއަތުގައި ނަމާދު ނުކުރަން ދިވެހި ސަަރުކާރުން ވަނީ ނިންމާފަަ އެވެ. މި ދުވަސްްވަރު ގޭގައި ނަމާދުކޮށް މިސްކިތަށް ނާރަން އެދޭ އިރު މިހާރު ވެސް ބައެއް މީހުން ޖަމާއަތް ހަދައިގެން ނަމާދު ކުރެ އެވެ. އަންގާފައިވާ ގޮތަށް މިވަގުތަށް ރަނގަޅު ވާނީ ގޭގައި ނަމާދުގެ އަޅުކަން އަދާ ކުރުމެވެ.\nސްކޫލް ބަންދު ކުރިޔަސް ކިޔެވޭނެ\nސްކޫލްތައް ތިން ހަފުތާއަށް ބަންދު ކުރި ކަމުުގައި ވިޔަސް، ގޭގައި ތިބެގެން ވެސް އާއިލާ އާއެކު ކިޔެވުމަށް ސަމާލުވާށެެވެ. ވަގުތު ބޭކާރު ނުކޮށް އޮންލައިންކޮށާއި އަދި އެހެނިހެން ވަސީލަތްތައް ބޭނުންކޮށް އުނގެނުމަށް މަސައްކަތް ކުރަންވީ އެވެ. އެ ފުރުސަތު އެބައޮތެވެ.\nކެއްސާ ކިނބި އަޅާއިރު ރައްކާތެރިވުން\nކެއްސާ ކިނބިހި އަޅާ އިރު ޓިޝޫ ބޭނުން ނުކުރާނަމަ އުޅަނބޮށި އަަނގައާ ކައިރި ކޮށްފަ ކިނބިހި އަޅާށެވެ. އެހެން ހެދުމުން ޖަރާސީމުތައް ފެތުރުން ކޮންޓްރޯލް ކުރެވޭނެ އެވެ. އަދި ޓިޝޫ ބޭކާރު ކުރުމުގެ ބަދަަލުގައި މި "ޑެބް" މާ ފަސޭހަ ވެސް ވާނެ އެވެެ.\nގޭގައިވެސް ކޮފީ ބޮވޭނެ\nކޮފީ މޭޒުތައް މިވަގުތު ހުސް ކުރަަން އެބަ ޖެހެ އެވެ. އާއްމުން އެއްވެ އުޅޭ ތަންތަނަށް ނުދިއުމަށް ސަރުކާރުން އަަންގަމުން ދާއިރު އަަދިވެސް ރެސްޓޯރަންޓުތަކާއި ކެފޭތަކުން މީހުން މަދެއް ނުވެ އެވެ. ފަހުން ރައްޓެހިންނާއެކު ކެފޭއަށް ދާނީ އެވެ. މި ވަގުތަށް، އަަމިއްލައަށް އިސް ނަގައިގެން ގޭގައި މަޑު ކުރާށެވެ. ގޭގައި ވެސް ކޮފީ ބޮވޭނެ އެވެ.\nކުރާ މަސައްކަތުގެ ބޭނުމެއް ނެތް!\nބަލާއާފާތުގެ މި ދުވަސްވަރު ހުއްޓުމެއް ނެތި ބުރަކޮށް މަސައްކަތް ކުރަަނީ ޑޮކްޓަރުންނާއި ނަރުހުން އަދި ހެލްތު ވޯކަރުންނެވެ. އެމީހުންގެ އޮތީ އެންމެ އާދޭހެކެވެ. އެންމެން ގޭގައި މަޑު ކޮށްދޭށެވެ. އާއްމުން އެއްވެ އުޅޭ ތަންތަނަށް ނުނުކުންނާށެވެ. އެމީހުންގެ އާއިލާތައް ގޭގައި ބައިތިއްބާފަައި ނުކައި ނުބޮއެ އެތައް ވަގުތެއް ހޭދަ ކުރާއިރު އެ މަސައްކަތުގެ ބޭނުމެއް އެހެން ނޫނީ ނުހިިފޭނެ އެވެ.\nވީހާވެސް ދުރުދުރުން އުޅޭ!\nމިއީ ފިހާރައަށް ގޮސް ވިޔަފާރި ކުރާށާއި ފިނި ބުރު ޖަަހަން ނުކުންނަންވީ ވަގުތެއް ނޫނެވެ. މީހުން އެއްވާ ތަންތަނަށް ނުގޮސް ވީހާވެސް ދުރުދުރުން އުޅޭށެވެ. އެކަކު ކުރާ ކަމަކުން ވެސް އެތައް ބަޔަކަށް މި ބަލި ޖެހުން އެކަށީގެންވެ އެވެ. ބުއްދިވެރީ އަމިއްލަ ސަލާމަތް ހޯދުމެވެ. މީހުންނާ ކައިރިވާނެ ކަމެއް ނެތެވެ. އެއްވާނެ ކަމެއް ނެތެވެ.\nގިނަގިނައިން އަަތް ދޮވެ، ރައްކާތެރިވޭ\nކޮރޯނާ ވައިރަހުން ސަލާމަތްް ވާން އޮތް އެންމެ ފަސޭހަ ގޮތަކީ ގިނަ ގިނައިން އަަތްް ދޮވުމެވެ. އަތް ދޮވެ ޖަރާސީމުތައް ނައްތާލުމެވެ. ރަައްކާތެރިކަމުގެ ފިޔަވަޅެއްގެ ގޮތުން 20 ސިކުންތުު ވަންދެންް އަތް ދޮންނާށެވެ. ގޭތެރޭގެ ކަންކަން ކުރުމަށްފަަހު ވެސް އަތް ދޮވުން މުހިއްމެވެ.\nމިއީ ކޮންމެ މީހެއްގެ ވެސް ޒިންމާއެއް\nމިއިން ކޮންމެ ކަމެއް ކުރި ކަމުގައި ވިޔަސް މި ވަގުތު ގައުމަށް އޭގެ ބޭނުން ރަނގަޅަށް ހިފޭނެ އެވެ. އެކަކު ކުރާ އެންމެ ކަމަކުންވެސް ނަތީޖާ ފެންނާނެ އެވެ. އެހެންވެ މި ވަގުތު އިސް ކުރަަންވީ ފަަރުދީ ޒިންމާ އެވެ.\nޓެކްސީތަކުން ގައިޑްލައިނާ ހިލާފުވޭ: ނަޒްލާ\nކަނޑިންމަ ރިސޯޓުން އިތުރު ދެ މީހަކު ޕޮޒިޓިވްް ވެއްޖެ\nއިންޑިއާ ސިފައިންގެ ކަރަންޓީނު ސުވާލަށް ޖަވާބެއް ނުދިން


Iyadh Ge Gain Furathama Serious Kameh Nufene, Fahun Haalu Vee Bodu! - Vaguthu\nކޮވިޑް-19: ޓެސްޓް ކުރި މީހުންގެ އަދަދު ދަށަށް! -4މިނެޓް ކުރިން\nއިޔާދުގެ ގައިން ފުރަތަމަ ސީރިއަސް ކަމެއް ނުފެނޭ، ފަހުން ހާލުވީ ބޮޑު!\nއަހުމަދު އިޔާދު 38،\nއަހުމަދު އިޔާދު 38، މިދިޔަ މަހުގެ ތެރޭގައި ޗުއްޓީ އަށް ދުބާއީ އަށް ފުރީ އަންހެނުންނާ ރައްޓެއްސަކާ އެކުގައެވެ. އިޔާދުގެ ދުބާއީ ދަތުރު، ޗުއްޓީ ދަތުރަކަށް ހަދާލީ އޭނާއާ އެކު ކިޔަވަން އުޅުނު ރަހުމަތްތެރިއެއްގެ ކައިވެނީގެ ހަފްލާގައި ބައިވެރިވުމަށް ލިބުނު ދައުވަތަކާ ގުޅިގެންނެވެ. އެކަމަކު، އިޔާދުގެ ޗުއްޓީ ދަތުރު ދިމާވީ، އޭނާ ހީކުރި ގޮތާ ހިލާފަށެވެ. އިޔާދު ވަކިވިގެން ދިޔައީ، އަންހެނުން ދުވަހަކު ވެސް ހިތަށް އަރާފާނެ ގޮތަކަށް ނޫނެވެ.\nހައުސިން ޑިވެލޮޕްމަންޓް ކޯޕަރޭޝަން (އެޗުޑީސީ) ގެ ސީނިއާ ޓެކްނިކަލް އޮފިސަރު އިޔާދު ދުބާއީ އަށް ފުރީ މިދިޔަ ޖެނުއަރީ މަހުއެވެ. އޭނާ އަށް ކޮވިޑް-19 ޖެހުނީ މީގެ ދެ ހަފްތާއެއްހާ ދުވަސް ކުރިންނެވެ. ނިޔާވީ ކޮވިޑް-19 ޖެހިގެން، ހާލު ސީރިއަސްވެ ދުބާއީގެ ހޮސްޕިޓަލެއްގައި ފަރުވާދެނިކޮށެވެ.\nއިޔާދުގެ ގާތް މީހަކު "ވަގުތަށް" ކިޔައި ދިން ގޮތުގައި، އިޔާދު ކޮވިޑް-19 އަށް ފައްސިވީ، ދުބާގައި ހުރި ރައްޓެއްސަކާ އެކީގައި ޝީޝާ ބޯން ދިޔަ ދުވަހަށް ފަހުއެވެ. އެ ރެއަށް ފަހު، އެންމެ ފުރަތަމަ ކޮވިޑް-19 އަށް ފައްސިވެފައި ވަނީ އިޔާދުގެ ރައްޓެއްސެކެވެ. އެމީހާ ފައްސިވުމާ ގުޅިގެން އިޔާދު ވެސް ވަނީ ކޮވިޑް-19 އަށް ޓެސްޓްކޮށްފައެވެ. އަދި އިޔާދު ފައްސިވި ކަން އެނގުނީ ޖެނުއަރީ މަހުގެ މެދުތެރޭގައެވެ.\nއެމީހާ ކޮވިޑް-19 އަށް ފައްސިވެގެން، މިހާރު ވަނީ ބަލިން ރަނގަޅުވެފައެވެ. އެކަމަކު، ކުއްލި ގޮތަކަށް މި ދުނިޔެއާ ވަކިވީ އިޔާދެވެ.\n"ދެ މީހުން ޝީޝާ ބޯ ތަނަކަށް ގޮސް އުޅެނިކޮށް، އެ ތަނުން ބަލި ޖެހުނީ ކަމަށް ބެލެވެނީ. އޭގެ ފަހުން އިޔާދުގެ ރައްޓެހި މީހާ ކޮވިޑް-19 އަށް ފައްސިވިތާ މާ ގިނަ ދުވަސް ނުވަނީސް އިޔާދަށް ވެސް ބަލި ޖެހުނީ،" އެމީހާ ކިޔައި ދިނެވެ.\nއޭނާ ބުނީ އިޔާދު ކޮވިޑް-19 އަށް ފައްސިވި ނަމަވެސް އިންތިޒާރުކޮށްގެން ހުރީ ބަލިން ސަލާމަތްވެގެން ރާއްޖެ އާދެވޭނެ ދުވަހަކަށް ކަމަށެވެ. އެކަމަކު، ދުވަހެއް ދުވަހަކަށް އޭނާގެ ހާލު ދެރަވާން ފަށައި، އެންމެ ފަހުން ނޭވާލާން އުނދަގޫވާ ހިސާބަށް ދިޔައީ ކަމަށް އޭނާ ބުންޏެވެ.\n"ޕޮޒިޓިވްވި އިރު އާދައިގެ އަލާމާތްތަކެއް ހުރީ. ސީރިއަސް ކަމެއް ފާހަގަ އެއް ނުކުރެވޭ އިޔާދުގެ ފަރާތުން. އެކަމަކު، ދުވަހެއް ދުވަހަކަށް ދިޔައީ ބަލި ބޮޑުވަމުން. ހުން އައުމާއި އިތުރު އަލާމާތްތައް ފެންނަން ފެށި. އޭރު ވެސް އޭނާ ވަރަށް ހިތްވަރު ކުރި. އެންމެ ފަހުން ހޮސްޕިޓަލަށް ދާން އުޅުނީ ނޭވާލާން ވަރަށް ބޮޑަށް އުނދަގޫވެ ހާސްވާ ގޮތް ވުމުން،" އިޔާދުގެ ގާތް މީހަކު ކިޔައި ދިނެވެ.\nއިޔާދުގެ ހާލު ބޮޑުވުމުން އޭނާ ވަނީ ދުބާއީގެ ހޮސްޕިޓަލަށް ގެންގޮސް ފަރުވާ ދޭން ފަށައިފައެވެ.\nހޮސްޕިޓަލުން ހެދި ޓެސްޓްތަކުން އެނގުނު ގޮތުން އިޔާދުގެ ކިޑްނީ އާއި ފުއްޕާމެއަށް ވަނީ ބޮޑެތި އަސަރުތަކެއްކޮށްފައެވެ. އެކަމަކު، އިޔާދުގެ ގާތް އެކުވެރިޔާ ބުނި ގޮތުގައި، އިޔާދަކީ މީގެކުރިން ސިއްހީ މައްސަލައެއް ދިމާވެފައި ނުވާ "ފުރިހަމަ ސިއްހަތެއްގައި" ހުރި ޒުވާނެކެވެ.\nހޮސްޕިޓަލްގައި ފަރުވާދެމުން ދިޔަ ވަރަކަށް، އިޔާދުގެ ހާލު ދިޔައީ ބޮޑުވަމުންނެވެ. އެގޮތުން ހާލު ބޮޑުވެގެން އައިސީޔޫ އަށް ބަދަލު ކުރިއެވެ. އަދި ފުއްޕާމޭގެ ހާލަތު ރަނގަޅުނުވުމުގެ ސަބަބުން މެޝިންގައި އެހީގައި ފަރުވާ ދިނުމަށް ވެންޓިލޭޓަރަށް އިޔާދު ލިއެވެ.\nއެކަމަކު، އިޔާދުގެ ހާލަތު ދިޔައީ ދުވަހެއް ދުވަހަކަށް ދަށަށެވެ. އެންމެ ފަހުން އޭނާ ނިޔާވީ ރޭގެ ފަތިހުގެ ވަގުތެއްގައެވެ.\nކޮވިޑް-19 ޖެހިގެން ނިޔާވި އިޔާދު.\nރާއްޖޭގެ ކްރިކެޓު ދަނޑުގައި ފާހަގަކޮށްލެވޭ އިޔާދު އެޗްޑީސީއާ ގުޅުނީ 2017 ވަނަ އަހަރުއެވެ.\nއެޗްޑީސީ އިން މިއަދު ވިދާޅުވީ ކޮވިޑް-19 ޖެހިގެން އިޔާދު ނިޔާވި ހަބަރު އެހީ ފުން ހިތާމައާ އެކުގައި ކަމަށެވެ. އިޔާދަކީ އެޗްޑީސީގެ ޓީމުގައި ހިމެނޭ މުހިންމު ބައިވެރިއެއް ކަމަށް ވެސް އިޔާދުގެ ފޮޓޯއާ އެކު އެޗްޑީސީން ކުރި ޓުވީޓުގައިވެއެވެ.\nދުބާއީ ހޮސްޕިޓަލުން މަރުވި ސަބަބަކަށް އޮތީ "ސެޕްޓިކް ޝޮކް" ކަމަށް އާއިލާ އިން ބުނާ އިރު، އެ ވައްތަރުގެ ޝޮކަކީ އިންފެކްޝަނެއް ލޭގެ ތެރެއަށް ފޭދި މީހާ ސީރިއަސްކޮށްލުމަށް ދިމާވާ ވަރަށް ނުރައްކާތެރި ހާލަތެކެވެ. ކޮވިޑް-19 ޖެހޭ ގިނަ މީހުން މަރުވަނީ މި ހާލަތް ދިމާވެގެންނެވެ.\nއިޔާދުގެ ޖަނާޒާގައި ބައިވެރިވުމަށް އޭނާގެ އާއިލާގެ ބައެއް މެމްބަރުން ވަނީ ދުބާއީ އަށް ފުރައިފައެވެ.\nފެބުރުއަރީ 7, 2021 14:12\nޔާﷲ އިޔާދު އަށް ސުވަރުގޭގެ ދާއިމީ ނިޢުމަތް މިންވަރު ކުރައްވާށި! ކަށްވަޅު އަލިކުރައްވާށި!\nފެބުރުއަރީ 7, 2021 14:15\nސިނގިރޭޓް ބުއިން ހުއްޓާލަންވެއްޖެ. ދުންފަތުގެ ބާވަތުން ދުރުވާންވެއްޖެ.\nފެބުރުއަރީ 7, 2021 18:52\nrangalhu vaahakaeh ekamakuku cigarette ah thure dhivehin sugar beynunkuraavaru ma nurahkaatheri.\nފެބުރުއަރީ 7, 2021 14:22\nމާތްﷲ މަރްޙޫމުގެ ފާފަ ފު އްސަވަ އި ސުވަރުގޭގެ ދާ އިމީ ނިޢުމަތް މިންވަރު ކުރަ އްވަ އި، ޢާ އިލާ އަށް ކެތްތެރިކަން މިންވަރު ކުރަ އްވާށި. އާމީން\nފެބުރުއަރީ 7, 2021 14:33\n މަރްހޫމް ގެ ފުރާނަފުޅައް ސުވަރުގޭގެ ދާއިމީ ނިޢުމަތްލެއްވުންއެދި މާތްﷲ ހަޒުރަތުގައި ދުޢާ ދަންންވަން. އާމީން.\nފެބުރުއަރީ 7, 2021 15:27\nފެބުރުއަރީ 7, 2021 15:28\nގިނަ މީހުންނަށް ޕެންޑަމިކެއް އުޅޭ ކަމެއް އިހްސާސް ވެސް ނުވަނީއެވެ\nފެބުރުއަރީ 7, 2021 20:16\nيااَللّٰهُ , މައްޔިތާ ކައްވަޅުގެ އަޒާބުން ޢަފޫ ކުރައްވާނދޭވެ.\nމާތް اَللّٰهُ , މައްޔިތާގެ ފާފަ ފުއްސަވައި ހެޔޮރަހްމަތް ލައްވައި ސުވަރުގޭ ގެ އެންމެ މަތީ ދަރަޖަ މިންވަރު ކުރައްވާށި! ! آمیـــــــــــــن🤲\nފެބުރުއަރީ 7, 2021 22:21\nޔާﷲ އިޔާދު އަށް ސުވަރުގޭގެ ދާއިމީ ނިއުމަތް މިންވަރު ކުރައްވާށި ކަށްވަޅު އަލިކުރައްވާށި އާމީން\nފެބުރުއަރީ 9, 2021 17:59\nކޮވިޑް އަކީ ނެތް ބައްޔެކޭ، މީހުން ބިރުގަންނަވަން ދައްކާ ވާހަކަ އެކޭ ކިޔާ މީހުނަށް އެއްޗެއް ވިސްނޭނެ ކަމަށް އުންމީދު ކުރަން


Biru boduvejje, faruvaa kudakoh nulaa! | Mihaaru\nމާސްކް އަޅައިގެން ބަޔަކު މަގުމަތީގައި ދުއްވާފައި ދާއިރު ފުލުހަކު ފޯރިމަރަނީ: ކޮވިޑްގެ ނުރައްކާ މިހާރު ވަނީ ބޮޑުވެފައި\n03 އޯގަސްޓް 2020 - 11:35 29 comments\nއެކަމަކު އައިޖީއެމްއެޗުގެ އެތެރެހަށީގެ ޑޮކްޓަރު މުހައްމަދު އަލީ ވިދާޅުވި ގޮތުގައި އަދިވެސް މަގުމަތިން މީހުން ފެންނަނީ، މާސްކް އެޅުމުގެ ބަދަލުގައި އެ "ދަތްދޮޅި ދަށުގައި އަޅުވާލައިގެން ނުވަތަ އެއް ފަރާތަކަށް ވައްޓާލައިގެން" ތިއްބަ އެވެ. ބަލި ޖެހުން އިންތިހާއަށް އިތުރުވި ނަމަވެސް، އޭނާ ދެކެވަޑައިގަންނަވާ ގޮތުގައި ބައްޔަށް މާ ބޮޑަށް ހޭނި އޭގެ މަތިން ހަނދާން ނެތިއްޖެ އެވެ.\n"މި ރޭޓުގައި ދާކަމަށް ވާ ނަމަ، އަޅުގަނޑުމެންގެ ހެލްތު ކެޕޭސިޓީއަށް ނުކަތާ ވަރަށް [ހިނގައިދާނެ]،" ކޮވިޑް-19ގެ ބަލި މީހުންނަށް ފަރުވާ ދިނުމުގައި އިސްކޮށް ހަރަކާތްތެރިވާ އެއް ޑޮކްޓަރު ވިދާޅުވި އެވެ.\nތެދެކެވެ. ކޮވިޑް-19ގެ ނުރައްކާތެރިކަމާއި ފަސޭހައިން ގައިން ގަޔަށް އަރާކަން، މި ބަލި ދުނިޔޭގެ ބޮޑެތި ގައުމުތަކުގައި ފެތުރިގަތުމާ އެކު ދިވެހިންނަށް އެނގިއްޖެ އެވެ. ސަރަހައްދީ ގައުމުތަކަށް ވުރެ މާ ބޮޑަށް، ދިވެހިން އެ ބައްޔާ މެދު ހޭލުންތެރިކަން ބޮޑެވެ.\nމިދިޔަ އޭޕްރީލް މަހު މާލެ ތެރެއިން މި ބަލި އެންމެ ފުރަތަމަ ފެނުމާ އެކު، މާލެ ބަންދުކޮށް އަދި ބޯޑަރުތައް ވެސް ބަންދުކުރުމާ އެކު ބަލި ވަރަށް ބޮޑަށް ކޮންޓްރޯލްކުރެވުނެވެ. ގިނަގިނައިން އަތް ދޮވެ، ރަށްރަށުގައި ވެސް މީހުން ބޭރުތެރެއަށް ނުކުތުން މަދުކޮށް ފަރުދީ ޒިންމާ އަދާކުރި އެވެ. އެކަމަކު ލޮކްޑައުންއަށް ފަހު ބޮޑެތި ލުއިތަކެއް ދިނުމާ އެކު ދުވާލަކު ޕޮޒިޓިވްވާ މީހުންގެ އަދަދު ދުވާލަކު 200 އަށް ވުރެ މައްޗަށް ގޮސް، މަރުވާ މީހުންގެ އަދަދު ވެސް ކަންބޮޑުވާ މިންވަރަށް އެ ދަނީ އިތުރުވަމުންނެވެ. އެކަމަކު މިހާރު ވެސް، މާލޭގެ ގިނަ ކެފޭތަކުން މީހުން ހުހެއް ނުވެ އެވެ. މާސްކް ނަގައިގެން، މަގުމަތީގައި ސިނގިރޭޓް ބޯން ތިބޭ މަންޒަރު ގިނައިން ފެނެ އެވެ. މަގުމަތީގައި ހިނގާބިނގާވެ އުޅޭއިރު، ތަންތަނުގައި މަޑުކޮށްލައިގެން ތިބޭ އިރު، ގައިދުރުކަމެއް ނުފެނެ އެވެ.\nކޮންސްޓްރަކްޝަން މަސައްކަތްކުރާ ތަނެއްގައި ތިބި ބައެއްގެ ރެންޑަމް ސާމްޕަލް ނަގަނީ-- ފޮޓޯ: ނިޝާން އަލީ /މިހާރު\nރާއްޖެ ޓީވީގެ ފަލަ ސުރުހީ ޕްރޮގްރާމްގައި ވާހަކަ ދައްކަވަމުން ޑރ. މުހައްމަދު އަލީ ވިދާޅުވީ ކޮވިޑް-19 ޖައްސާ، ކޮރޯނާވައިރަސްއަކީ އަސްލެއް ކަމަށް ވިޔަސް އެއީ ބަޔަކު ހަދައިގެން އުޅޭ ބައްޔެއް ކަމަށް ގަބޫލުކުރާ މީހުން އަދިވެސް އެބަ އުޅޭ ކަމަށެވެ. އަދި ދީފައިވާ ލުއިތަކާ އެކު، ބަލި މަތިން ހަނދާން ނެތިފައިވާ މީހުން ގިނަ ކަމަށް ވެސް އޭނާ ވިދާޅުވި އެވެ. އެގޮތުން މާލެ ތެރޭގައި ހަލުއިކަމާ އެކު ބަލި ފެތުރެމުން ދާއިރު، އެއްތަނުން އަނެއް ތަނަށް ގިނައިން ދަތުރުކުރުމާއި ގޭގެއަށް ޒިޔާރަތް ކުރުމާއި މަގުމަތީގައި އުޅޭ ވަގުތު ގިނަ ކަން ވެސް، ކަންބޮޑުވުމެއްގެ ގޮތުގައި، އޭނާ ފާހަގަކުރެއްވި އެވެ.\nޕޮޒިޓިވްވާ މީހުންގެ އަދަދު އިތުރުވަމުން ދާއިރު، ހެލްތު ޕްރޮޓެކްޝަން އެޖެންސީ (އެޗްޕީއޭ)އަށް މީހުންނަށް އަޅާނުލެވޭ ކަމުގެ ޝަކުވާތައް ވެސް އެބަ އިވެ އެވެ. ސާމްޕަލް ނެގުން ލަސްވުމާއި ބައެއް ސާމްޕަލްތަކަށް ވާނުވާ ނޭނގުމާއި ޕޮޒިޓިވް ވާ މީހުން އެކަހެރި ކުރަން ގެންދިޔުން ލަސްވުމުގެ ކަންބޮޑުވުން ވެސް އެބަ އޮތެވެ.\nޑރ. މުހައްމަދު އަލީ ވިދާޅުވި ގޮތުގައި މި ދުވަސްވަރު އެންމެ ރަނގަޅު ގޮތަކީ ހުން އަތުވެއްޖެ ނަމަ، އެއީ ޕޮޒިޓިވްވީ ކަމަށް ބަލައި އަމިއްލައަށް ރައްކާތެރިކަމުގެ ފިޔަވަޅު އެޅުމެވެ. އަދި އެކުގައި އުޅޭ މީހަކު ހުން އައިސް، އޭނާގެ ފަރާތުން ބަލީގެ އަލާމާތްތައް ފެނިއްޖެ ނަމަ، ޕޮޒިޓިވް މީހެއްގެ ޑައިރެކްޓު ކޮންޓެކްޓެއްގެ ގޮތުގައި ބަލައި އަމިއްލައަށް ގޭގައި މަޑުކުރުން ވެސް މުހިއްމު ކަމަށް ވިދާޅުވި އެވެ. އެހެން ނޫން ނަމަ، އޭނާ ވިދާޅުވީ، ވަރަށް ގިނަ ބަޔަކަށް ބަލި ޖެހުމުގެ ފުރުސަތު ބޮޑު ކަމަށެވެ.\nއޮފީހަށް ނުގޮސް، ގޭގައި މަސައްކަތް ކުރޭ\nކޮވިޑް-19އާ ގުޅޭ ގޮތުން އެންމެ ފަހުން އާއްމުކުރި ތަފާސްހިސާބުން ދައްކާ ގޮތުގައި ކުރިއަށް އޮތީ ބަލީގެ ނުރައްކާ ބޮޑު ދުވަސްތަކެކެވެ.\nބައްޔާ ގުޅޭ ގޮތުން ހަދާފައިވާ ޕްރޮޖެކްޝަންސްތަކުން ދައްކާ ގޮތުގައި، މި މަހު، ދުވާލަކު، އެވްރެޖްކޮށް 170 މީހުން ކޮވިޑް-19 އަށް ޕޮޒިޓިވް ވުން ކައިރި އެވެ. އަދި މަސް ނިމޭއިރު ޖުމްލަ 2،373 މީހުންނަށް ބަލި ޖެހޭނެ ކަމަށް ލަފާކުރެވެ އެވެ.\nދެ މަހުގެ ބަންދަކަށް ފަހު، އޮފީސްތައް ހުޅުވުމާ އެކު، މީހަކު މާސްކު އަޅައިގެން ހިނގާފައި ދަނީ.-- ފޮޓޯ: ނިޝާން އަލީ /މިހާރު\nކުރިން އާއްމުކޮށް ޕޮޒިޓިވްވަނީ ޒުވާނުން ކަމަށް ވީ ނަމަވެސް، މި ފަހުން، ބަލީގެ އެންމެ ނުރައްކާ ބޮޑު، އުމުރުން ދުވަސްވީ މީހުންގެ މެދުގައި ވެސް ބަލި ދަނީ ފެތުރެމުންނެވެ. އެއީ އެޗްޕީއޭގެ ވެސް ވަރަށް ބޮޑު ކަންބޮޑުވުމެކެވެ. .\nތަފާސްހިސާބު ދައްކާ ގޮތުން މި މަހު ކޮވިޑަށް ޕޮޒިޓިވްވި މީހުންނާ އެންމެ ގިނަ ބަޔަކު ކޮންޓެކްޓްވީ އޮފީސްތަކާއި މަސައްކަތުގެ އެކި މާހައުލުންނެވެ. އެގޮތުން ކޮވިޑް ޖެހުނު މީހުންނާ މިދިޔަ މަހު އޮފީސްތަކުން 655 މީހަކު ކޮންޓެކްޓްވި އެވެ. އެއީ ކޮންޓެކްޓްވި މީހުންގެ 31 ޕަސެންޓެވެ. މަސައްކަތުގެ އެހެން މާހައުލުތަކުން 564 މީހަކު ކޮންޓެކްޓްވި އިރު އެއީ 27 ޕަސެންޓެވެ. ތިން ވަނަ އަށް އެންމެ ގިނަ މީހުން ކޮންޓެކްޓްވީ ސިއްހީ ހިދުމަތް ދޭ ތަންތަނުންނެވެ. އެއީ 303 މީހުން ނުވަތަ 14 ޕަސެންޓެވެ.\nކޮވިޑް-19ގެ އެންމެ ފަހުގެ ތަފާސްހިސާބުތަކާ ގުޅޭ ގޮތުން "މިހާރު"އާ ވާހަކަ ދައްކަވަމުން، އެޗްޕީއޭގެ އެޕިޑިމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވީ މީހުން ވަޒީފާ އަދާކުރާ ތަންތަން އެކި ކެޓަގަރީތަކަށް ބަހާލާފައިވާއިރު އެންމެ ގިނައިން ބަލި ޖެހެނީ ފިހާރަތަކާއި އަމިއްލަ ކުންފުނިތަކުގައި މަސައްކަތް ކުރާ މީހުންނަށް ކަމަށެވެ. ދެން ސަރުކާރު އޮފީސްތަކުގައި މަސައްކަތް ކުރާ މީހުންނާއި، ފްރޮންޓް ލައިންގައި މަސައްކަތް ކުރާ މީހުންނެވެ.\nމީހަކު ފިހާރައަކުން އެއްޗެހި ގަންނަނީ: ޕޮޒިޓިވްވާ މީހުންގެ ތެރޭގައި ފިހާރަތަކުގައި މަސައްކަތް ކުރާ މީހުން ގިނަ-- ނިޝާން އަލީ / މިހާރު\nއޭނާ ވިދާޅުވި ގޮތުގައި ފިހާރަތަކުގެ މުވައްޒަފުން ބައްޔަށް ގިނައިން ޕޮޒިޓިވްވަނީ، އެއީ އާއްމުން ގިނަ އަދަދަކަށް ގޮސް އުޅޭ ތަންތަނަށް ވުމުންނެވެ. ފިހާރައަށް ވަންނަ ބައެއް މީހުން މާސްކް ނާޅާއިރު، އެއީ އެތަންތަނުގައި ވަޒީފާ އަދާކުރާ މީހުންނަށް އޮތް ނުރައްކަލެކެވެ. އެއިން މީހަކަށް ބަލި ޖެހިއްޖެ ނަމަ، އެކަން ނޭނގި، ގިނަ ބައެއްގެ ތެރެއަށް ވައިރަސް ފެތުރުމުގެ ފުރުސަތު ބޮޑެވެ.\nސަރުކާރު އޮފީސްތަކުގައި މާސްކް އަޅައިގެން އުޅުން މަޖުބޫރު ނަމަވެސް، އަމިއްލަ ކުންފުނިތަކުގައި އެ އުސޫލު ގިނަ ފަހަރަކަށް ނޯވެ އެވެ. އެއީ މަސައްކަތުގެ އެކި މާހައުލުން ގިނަ ބަޔަކަށް ބަލި ޖެހޭ ސަބަބެއް ކަމަށް ޑޮކްޓަރުން ލަފާކުރެ އެވެ.\nތަފާސްހިސާބުތަކުން ދައްކާ ގޮތުގައި ޕޮޒިޓިވް މީހުން އެންމެ ގިނައިން ފެންނަނީ ހަފުތާ ފެށޭ ދުވަސް، އާދިއްތަ ދުވަހު އެވެ. އެއީ ހަފުތާ ބަންދަށް ފަހު، މީހުން އާއްމު ދިރިއުޅުމަށް ފަށައިގަންނަ ދުވަސް ކަމުން، އެ ދުވަހުގެ ހޭލަމޭލަ ބޮޑީ އެވެ. އެންމެ ގިނަ މީހުންނާ ކޮންޓެކްޓްވެ، ބަލި ޖެހޭ މީހުން އިތުރުވާ ދުވަހުގެ ގޮތުގައި، ތަފާސްހިސާބުތަކުން ދައްކަނީ ހަފުތާގެ ނިމޭކޮޅު، ބުރާސްފަތި އަދި ހުކުރު ދުވަހެވެ.\n"އެހެންވެ މިއިން ވެސް، މި ބަލި މީހުންގެ އާދަކާދަތަކާއި ދިރިއުޅުމާ ގުޅޭ ގޮތް އެބަ ފެނޭ،" ޑރ. އަފްޒަލް ވިދާޅުވި އެވެ.\nކޮވިޑް-19 އަށް ޓެސްޓް ކުރަން ސާމްޕަލް ނަގަނީ -- ފޮޓޯ/މިހާރު\nބަލީގެ ހާއްޔަކަށް އޮފީސްތައް ނުވަތަ ވަޒީފާ އަދާކުރާ ތަންތަން ވުމުގައި ސަބަބުތައް ގިނަ އެވެ. ގިނަ ބަޔަކު ދެކޭ ގޮތުގައި، މާސްކް އަޅައިގެން އޮފީހަށް ދިޔަ ނަމަވެސް، އެތަނަށް ހަމަ ވަދެވުމާ އެކު މާސްކް އޮންނަނީ ދަތްދޮޅި ދަށުގަ އެވެ. އަދި ގައިދުރުކަމެއް ނެތި، އެތަނުގައި މަސައްކަތް ކުރާއިރު އޭސީކޮށް، ބަންދުވެފައި ހުންނަ އިމާރާތްތަކުގައި ބަލި ފެތުރުން ފަސޭހަ އެވެ.\n"މިހާރު"އާ ވާހަކަ ދެއްކެވި އެހެން ބައެއް ޑޮކްޓަރުން ވިދާޅުވި ގޮތުގައި އެއް ފަހަރާ ގިނަ ބަޔަކު މަސައްކަތް ކުރުމަކީ ވެސް ބަލި ފެތުރުމަށް މަގުފަހިވާ ކަމެކެވެ. އޭގެ ބަދަލުގައި ޑިއުޓީ ބަހައިގެން، ވަކި ބަޔަކު އޮފީހުގައި މަސައްކަތް ކުރާ ގޮތަށް ހަމަޖެއްސުން ރަނގަޅު ކަމަށް ތަޖުރިބާކާރުން ދެކެ އެވެ.\nއޮފީހަށް ނުގޮސް، ގޭގައި ތިބެގެން މަސައްކަތް ކުރަން ރައީސް އޮފީހުން ވެސް ވަނީ އިލްތިމާސްކޮށްފަ އެވެ.\nބަލި ފެތުރޭ މިންވަރާ ގުޅޭ ގޮތުން ހެދި ޕްރޮޖެކްޝަންސްތަކުން ދައްކާ ގޮތުގައި އޮފީީހާއި މަސައްކަތު މާހައުލަށް ފަހު ދެން އެންމެ ގިނައިން ބަލި ޖެހެނީ ކެފޭ އާއި ރެސްޓޯރަންޓުތަކުންނެވެ.\nބައެއް މީހުން ގަބޫލުކުރާ ގޮތުގައި އޮފީސްތަކަށް މީހުން ނުކުންނަހާ އިރަކު، ކެފޭ އަދި ރެސްޓޯރަންޓުތަކުގައި ބަލި ފެތުރޭނެ އެވެ. ހަފުތާގެ ދުވަސްތަކުގައި އެ ތަންތަނުން އެންމެ ގިނައިން ހިދުމަތް ހޯދަނީ އޮފީސްތަކަށް ދާ މީހުންނެވެ.\nސޯޝަލް މީޑިއާގައި ހިޔާލު ފާޅުކުރި ބައެއް މީހުން ދެކޭ ގޮތުގައި ބަލީގެ އަލާމާތެއް ހުރި ނަމަވެސް، މަސައްކަތަށް ނުކުތުން ބައެއް ތަންތަނުގައި މަޖުބޫރެވެ. އަދި ބަލި ކަމަށް ނިންމައި، ގޭގައި މަޑުކުރާ ނަމަ އެ މީހުންގެ މައްޗަށް ފިޔަވަޅު އަޅާ ކަމަށް ވެސް ވެ އެވެ.\n"ޕޮޒިޓިވްވި މީހަކާ ޑައިރެކްޓް ކޮންޓެކްޓު ވުމުން އަހަރެން ގޭގައި މަޑުކުރަން ބޭނުންވި ނަމަވެސް އޮފީހުން އެދުނީ ވަޒީފާއަށް ނުކުންނަން. އެކަމަކު އަހަރެން ނިންމައިގެން ހުރީ ކަނޑާލި ނަމަވެސް، އަހަރެންގެ ސަބަބުން އެހެން ބަޔަކު ނުރައްކަލަށް ހުށަހެޅުނަ ނުދޭން،" އެއާޕޯޓުގައި ވަޒީފާ އަދާކުރާ މީހަކު ޓްވިޓާގައި ލިޔެފައިވެ އެވެ.\nއޭނާ ބުނީ ބައްޔާ ދެކޮޅަށް ހަނގުރާމަ ކުރުމުގައި އޮފީސްތަކުގެ ވެރިންގެ ނުފޫޒު ގަދަ ކަމަށާއި ބަލިން އަރައިގަތުމަށް އެ މީހުންގެ އެއްބާރުލުން ވެސް ބޭނުންވާނެ ކަމަށެވެ.\nއޮފީސް މަސައްކަތްތައް ގެއަށް ބަދަލު ކުރުމަކީ، ބަލިމަޑުކަމާ ގުޅިގެން އަހަރުމެން އަމަލު ކުރަމުން އަންނަ ނިއު ނޯމަލްގެ ވެސް ބައެކެވެ. ލޮކްޑައުންއާ އެކު ގިނަ ބަޔަކު ގެއަށް މަސައްކަތް ބަދަލުކުރި އިރު އޭގެ ނަތީޖާ ވެސް ރަނގަޅެވެ.\nޑރ. މުހައްމަދު އަލީ ވިދާޅުވީ ލޮކްޑައުންގެ ލުއިތައް ދިން އިރު ބަލި ޖެހޭ މީހުންގެ އަދަދު އިތުރުވާނެކަން އެނގިވަޑައިގަންނަވާ ކަމަށެވެ. އެކަމަކު އެކަން ކޮންޓްރޯލްކުރުމަށް، އަލުން މާލެ ބަންދުކުރުމަކީ ފަސޭހަ ކަމެއް ނޫން ކަމަށް އޭނާ އެއްބަސްވެވަޑައިގަނެ އެވެ. ލޮކްޑައުންގެ ލުއިތައް ދީފައިވަނީ، އެކި ފިޔަވަހިތަކަކަށް ބަހާލައިގެން ކަމުން، ޕޮޒިޓިވް ކޭސްތައް އިތުރުވީ ކޮން ލުއިތަކެއް ދިނުމުން ކަމަށް ބެލިދާނެ ކަމަށް އޭނާ ވިދާޅުވި އެވެ. އަދި ބަލި ކޮންޓްރޯލް ކުރުމުގެ ގޮތުން އެ ލުއިތައް އަނބުރާ ނެގިދާނެ ކަމަށް އޭނާ ގަބޫލުކުރައްވަ އެވެ.\n"މާލެ ލޮކްޑައުން ކުރީ އެ ބައްޔާ ހަނގުރާމަ ކުރުމަށް ސިއްހީ އެހީތެރިންނާއި ސަރުކާރަށް ވަގުތު ހޯދަން. ސިއްހީ ވަސީލަތްތައް ހޯދަން. ލޮކްޑައުންގެ ލުއިތައް ދިނީ އެކަމަށް ތައްޔާރުވެވުމުން،" ޑރ. މުހައްމަދު އަލީ ވިދާޅުވި އެވެ.\n"އެކަމަކު މި ރޭޓުން ދާކަމަށް ވާ ނަމަ، މިހާރު އަޅުގަނޑުމެންނަށް ހޯދިފައިވާ ވަސީލަތްތަކުން އެންމެ ރަނގަޅަށް ހިދުމަތް ފޯރުކޮށް ނުދެވިދާނެ."\nއެއީ އެންމެންނަށް ދެއްވިޮ އިންޒާރެކެވެ. އެއީ އެންމެންގެ ރައްކަލަކަށް ދެއްވި މެސެޖެކެވެ. އޭގެ ފަހުން ދެން ވެސް އޭނާ ވިދާޅުވީ، އާންމުންގެ ސަމާލުކަން ދޭން ޖެހޭ ވަރުގެ ވާހަކައެކެވެ.\n"މިއީ ދުވަސްވީ މީހުންގެ އިތުރުން ޒުވާނުންނަށް ވެސް ނުރައްކާވެދާނެ ބައްޔެއް."\nއިތުރު ލިޔުންތައް ސިއްހަތު ޑޮކްޓަރުން ބަލިތައް ޑރ. އިބްރާހިމް އަފްޒަލް (އެޗްޕީއޭ) ހެލްތު ޕްރޮޓެކްޝަން އެޖެންސީ ލޮކްޑައުން ސިއްހީ ކުއްލި ނުރައްކަލުގެ ހާލަތު


Kaamiyaabu aharakah fahu Azzage amilla talk show eh\nކާމިޔާބު އަހަރަކަށް ފަހު އައްޒަގެ އަމިއްލަ ޓޯކް ޝޯއެއް\nޔާރާ އާއިލާ އިން ފިލްމީ ދާއިރާ އަށް ނެރުނު އެންމެ އަގުބޮޑު އަދި އެންމެ ހުނަރުވެރި ތަރިއަކީ އައިޝަތު ރިޝްމީ ކަމަށް ހީކުރެވުނު ހީވުމަށް އެ އާއިލާގެ ޒުވާން ބަތަލާ މަރިޔަމް އައްޒަ މި ވަނީ މި އަހަރު ނިކަން ވަރުގަދަ އަށް ރައްދު ދީފަ އެވެ. އެއަށް ފަހު ކުރިއަށް އޮތް 2017 ވަނަ އަހަރު ވެސް ދޫދިނުމެއް ނެތްކަން އޭނާ ގެންދަނީ ސާބިތުކޮށްދެމުންނެވެ.\nމި ދުވަސްކޮޅު އޭނާ އެންމެ ބުރަކޮށް މަސައްކަތްކުރަމުން ގެންދަނީ ޑާކް ރެއިން އެންޓަޓެއިންމަންޓްގެ އާ ފިލްމު "މިއީ ލޯތްބަކީ" ގަ އެވެ. ނަމަވެސް އައްޒަގެ މަސައްކަތަށް އިންތިޒާރުކުރާ ނަމަ އިންތިޒާރުކުރަންވީ އޭނާގެ ބޮޑު ޕްރޮޖެކްޓަކަށްވާނޭ ކަމަށް ބެލެވޭ ޓޯކް ޝޯއަށެވެ. އައިސް ޓީވީއާ ގުޅިގެން އައްޒަ ހޯސްޓްކުރާ މި ޝޯއަށް ކިޔަނީ "އަޒޯނާ" އެވެ.\nމި ޝޯގެ ޕްރޮމޯޝަނަލް ޕޯސްޓަރެއް އައްޒަ ވަނީ މިހާރު އޭނާގެ ރަސްމީ ފޭސްބުކް ޕޭޖުގައި ވެސް ޝާއިއުކޮށްފަ އެވެ. ނަމަވެސް އައިސް ޓީވީ އަށް މި ޝޯ އަންނާނެ ތާރީޚެއް އަދި އިތުރު ތަފްސީލެއް ދީފައިނުވާއިރު އައިސްޓީވީ އިން ވެސް މި ޝޯ ރަސްމީކޮށް އިއުލާނުކޮށްފައެއް ނުވެ އެވެ.\nގާތްގަނޑަށް 13 އެޕިސޯޑްގެ މި ޝޯ އައިސް ޓީވީ އިން ގެނެސްދިނުމަށް ހަމަޖެހިފައިވާއިރު ފެށޭ އަހަރުގެ ކުރީކޮޅު ޝޯ ޕްރިމިއާކުރާނެ ކަމަށް ބެލެވެ އެވެ. އައްޒަ ބުނީ މިއީ ސެލެބްރިޓީންގެ ތަފާތު ވާހަކަތަކާއި މޫނުތައް ބެލުންތެރިންގެ ސިޓިންރޫމުތަކަށް ގެނެސްދޭނެ ޝޯއެއް ކަމަށެވެ.\nއާ އަހަރުގެ މަސައްކަތްތަކުގައި އައްޒަ އަވަދިނެތިއުޅޭއިރު 2016 އަކީ ޔަގީނަށް ވެސް އޭނާގެ ފިލްމީ ހަޔާތުގައި އައި އެންމެ ބޮޑު އަދި އެންމެ ކާމިޔާބު އަހަރު ވެސްމެ އެވެ. ފާތިމަތު ނަހުލާ އާއި އަހުމަދު ޝިނާން ޑައިރެކްޓްކޮށްފައިވާ "4426" ގައި ދައްކުވައިދިން ހުނަރުވެރިކަމުން އެތައް ބައެއްގެ ތައުރީފު އޭނާ އަށް އޮހިގެންދިޔަ އެވެ.\nއެ ފިލްމުގެ ކާމިޔާބީގެ އިތުރުން ޕިރަމިޑްގެ ބްރޭންޑް އެމްބެސެޑަރަކަށް އައްޒަގެ މޫނު ހަމަޖެހިގެން ދިޔަތަން ވެސް މި އަހަރު ފެނުނެވެ.


Boduvazeeraka vaan edheynama fahunevaahaka dhakaanan: Raees Nasheed - AO News\nދެން ދުވަހަކު ވެސް ރާއްޖޭގެ ރައީސްކަން ބޭނުންނުވާ ކަމަށް އެމްޑީޕީ ރައީސް އަދި މަޖިލީހުގެ ރައީސް ނަޝީދު ވިދާޅުވެއްޖެ އެވެ.\nއެމްޑީޕީން ސިލްސިލާކޮށް ނެރެމުން އަންނަ “ޚަބަރު ސިޓީ” ގައި ލިޔުއްވި ލިޔުއްވުމެއްގައި ނަޝީދު ވިދާޅުވީ ރައީސް އިބްރާހިމް މުހައްމަދު ސޯލިހުގެ ކެބިނެޓް މިނިސްޓަރެއްގެ ވާހަކަ ދައްކަވަނީ ވެރިކަމުގައި އުންމީދެއްގައި ނޫން ކަމަށާއި، ބޮޑުވަޒީރުކަމަށް ވާން އެދޭނަމަ ފަހުން އެވާހަކަވެސް ދައްކަވާނެ ކަމަށެވެ.\nމީގެ އިތުރުން ނަޝީދު ވިދާޅުވީ އެމްޑީޕީން އަބަދުވެސް ފާހަގަ ކުރަމުން އަންނަ މައިގަނޑު ދެ ކަމަކީ އަނިޔާ އާއި ކޮރަޕްޝަން ހުއްޓުވުން ކަމަށާއި އެގޮތުން 2008 ވަނަ އަހަރުން ފެށިގެން ޖަލުތަކުގައި ކުރާ އަނިޔާ މަދުވެފައި ވަނީ އެމްޑީޕީގެ މެމްބަރުންގެ ބުރަ މަސައްކަތުން ކަމަށެވެ. އިތުރަށް ނަޝީދު ވިދާޅުވީ ކޮރަޕްޝަން މަދުކުރުމަށް 2008 ވަނަ އަހަރު ގާނޫނުއަސާސީއަށް ގިނަ ސިފަތަކެއް ގެނެވުނު ނަމަވެސް، އެކަން ދިވެހިން އެދޭ މިންވަރަށް މަދުކުރެވިފައި އޮތްކަމަށް ދެކެން މިއަދުވެސް ދަތިކަމަށެވެ. އެހެންކަމުން ކޮރަޕްޝަން ހުއްޓުވުމަށް ޕާޓީގެ މަސައްކަތަށް އިތުރު ބާރުވެރިކަން ހޯދަން ޖެހޭ ކަމަށް ނަޝީދު ވިދާޅުވިއެވެ.\nރައީސް އިބްރާހިމް މުހައްމަދު ސޯލިހްގެ ސަރުކާރަށް ފުރިހަމަ އަށް ތާއީދު ކުރައްވާކަން ހާމަކުރަމުން ނަޝީދު ވިދާޅުވީ ސަރުކާރަށް ކުޑަ ވެސް ހީނަރު ކަމެއް އައުމަށް އެމަނިކުފާނު އެދިވަޑައިނުގަންނަވާ ކަމަށެވެ. އަދި ރައީސްގެ ވަޒީރަކާ ގުޅޭގޮތުން ނުރުހުން ފާޅުކުރުމަކީ ފަސޭހަކަމެއް ނޫން ކަމަށާއި، ރައީސް ސޯލިހަށް ވެސް އެކަން އެނގިވަޑައިގަންނަވާނެކަމަށް ނަޝީދު ވިދާޅުވިއެވެ.\nރާއްޖޭގެ ރައްޔިތުންނަށް އެންމެ ރަނގަޅު ނިޒާމަކީ ބަރުލަމާނީ ނިޒާމު ކަމަށް ވިދާޅުވާ ވިދާޅުވުމުން ތަކުރާރު ކުރައްވަމުން ރައީސް ނަޝީދު ވިދާޅުވީ ވެރިކަމުގެ ނިޒާމް ބަދަލު ކުރުމަށް އެމަނިކުފާނު ބޭނުންފުޅުވާކަމަށެވެ. އަދި އެ ނިޒާމަކީ އެމްޑީޕީ އަށް ކުރިއަށް އޮތް 10 އަހަރު ރާއްޖޭގެ ރައްޔިތުންނަށް ޚިދުމަތް ކޮށްދެވެން އޮތް ނިޒާމެއްކަމަށް ނަޝީދުވަނީ ފާހަގަކުރައްވާފައެވެ. އިތުރަށް ނަޝީދު ވިދާޅުވީ އެމްޑީޕީއަށް ކާމިޔާބު ވާނީ އަމާޒު ނުގެއްލި ކުރިއަށް ދިއުމުން ކަމަށާއި، ބޭނުމަކީ ކޮންމެ މީހެއްގެ ވެސް ޖީބަށް ވަންނަ ވަރު އިތުރުވުން ކަމަށެވެ.\nރައީސް އިބްރާހިމް މުހައްމަދު ސޯލިހުރައްޔިތުންގެ މަޖިލިހުގެ ރައީސް މުހައްމަދު ނަޝީދުބަރުލަމާނީ ނިޒާމްއެމްޑީޕީއެމްޑީޕީގެ ވެރިކަން


ހުޅުމާލޭގައި ހެދިކާ ވިއްކާ ޓެންޓުތަކާއި ގުޅޭގޮތުން އާންމުންނާއި މަޝްވަރާ ކޮށްފި – Dhuvas Online\nހުޅުމާލޭގައި ހެދިކާ ޓެންޓުތަކާއި ގުޅޭގޮތުން މަޝްވަރާ ކުރަނީ -- ފޮޓޯ: އެޗްޑީސީ\nހުޅުމާލޭގައި ހެދިކާ ވިއްކާ ޓެންޓުތަކާއި ގުޅޭގޮތުން އާންމުންނާއި މަޝްވަރާ ކޮށްފި\n24 އޮކްޓޯބަރ 2020\nހުޅުމާލޭގެ އެކި ސަރަހައްދުތަކުގައި ހަދާފައިވާ ހެދިކާ ޓެންޓުތަކާއި ގުޅޭގޮތުން އާންމުންނާއި މަޝްވަރާ ކޮށްފި އެވެ.\nހެދިކާ ޓެންޓުތަކާއި ގުޅޭގޮތުން އާންމުންނާއި މަޝްވަރާ ކުރަން ނިންމީ ހުޅުމާލޭގެ ފްލެޓުތައް ހުންނަ ސަރަހައްދުގައި ހަދާފައިވާ ހެދިކާ ޓެންޓުތައް ކުއްޔަށްދީފައިވާ މުއްދަތު މިދިޔަ މަހު ހަމަވުމާއި ގުޅިގެން އެތަންތަން ނެގުމަށް ނިންމުމަށް ފަހު އެވެ. އެތަންތަން ނަގަން ނިންމި ނަމަވެސް އާންމުންގެ ޝަކުވާ އިތުރުވެފައިވާތީ އަދި އެ މަސައްކަތް ނުފަށައެވެ.\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ބުނީ މި މަޝްވަރާގައި ބައިވެރިވުމަށް ހުޅުވާލި ފުރުސަތުގައި 75 ފަރާތަކުން ނަން ނޯޓު ކުރި ކަމަށެވެ. އެ ފަރާތްތަކާއި އެޗްޑީސީގެ އޮފިޝަލުން ބައްދަލު ކުރީ އެކި ގަޑިތަކަށް މީހުން ބަހާލައިގެން އެ އޮފީހަށް ހާޒިރުކޮށްގެންނެވެ.\nއެ ކުންފުނިން ބުނީ އާ ހެދިކާ ޓެންޓުތައް ހެދުމަށް ނިންމާފައިވަނީ ފްލެޓުތަކާއި ދުރު ވަކި ސަރަހައްދެއްގައި ކަމަށެވެ.\nމި ބައްދަލުވުމުގައި ބައިވެރިވި ހެދިކާ ވިއްކާ ފަރާތްތަކުން ވަނީ ދިރިއުޅޭ ފްލެޓާއި އެ ސަރަހައްދު ދުރުކަމުން ކަންބޮޑުވުން ފާޅު ކޮށްފައި އެވެ. އެ މީހުންގެ ކަންބޮޑުވުމަކީ ކައީގައި ކުދިން ކުޅެން ބައިތިއްބައިގެން ހެދިކާ ވިއްކޭނެ ގޮތެއް ނެތުމުންކަން ފާހަގަކޮށްފައިވާތީ އެޗްޑީސީން ވަނީ އަލަށް ހަދާ ހެދިކާ ވިއްކާ ޓެންޓުތައް ހުންނަ ސަރަހައްދުގައި ކުޑަކުދިންނަށް ހާއްސަކޮށް ޕާކެއް ހެދުމަށް ނިންމާފައި އެވެ.\nމީގެ އިތުރުން ހެދިކާ ޓެންޓުތަކާއި ގުޅޭގޮތުން އާންމުން ފާޅުކުރި ކަންބޮޑުވުންތަކަށް ރިއާޔަތްކޮށް ބަދަލުތައް ގެނެވޭތޯ މަސައްކަތް ކުރާނެ ކަމަށް އެޗްޑީސީން ބުނެ އެވެ.\nހުުޅުމާގެ އެކި ސަރަހައްދުތަކުގައި އެޗްޑީސީން ވަނީ 30 ޓެންޓެއް ޖަހާފައެވެ.\nއަލަށް ޓެންޓުތައް ހަދާ ސަރަހައްދު ހަދަން ނިންމާފައިވަނީ އެޗްޕީއޭއިން ކަނޑައަޅާ ގަވައިދުތަކާއި އެއްގޮތަށެވެ.\nޗައިނާއާ އިންޑިއާ ސަފީރާއި ޝާހިދު ބައްދަލު ކުރައްވައިފި\nބޭ އޮފް ބެންގަލްގައި އުފެދުނު ކޮޅިގަނޑު ތޫފާނަކަށް ބަދަލުވެއްޖެ\nކޮވިޑް-19: ރާއްޖެއިން މިއަދު ފައްސިވީ 38 މީހުން، ފަސޭހަވީ 29 މީހުން\nރާއްޖޭގައި ފަސޭހައިން އެއިޑްސް ބަލި ފެތުރޭނެ އާދަތައް އެބަހުރި: މިނިސްޓަރު ނަސީމް


MTCC ge "JuneJulaa" Promotion ge Naseebuveriya Hovaifi | Mihaaru\n"ޖޫންޖުލާ" ޕްރޮމޯޝަނުގެ ނަސީބުވެރިޔާ ހޮވުމުގެ ތެރެއިން\nއެމްޓީސީސީ ކަށަވަރުން ކުރިއަށް ގެންދިޔަ "ޖޫންޖުލާ" ޕްރޮމޯޝަނުގެ ނަސީބުވެރިޔާ ހޮވައިފި\n10 އޯގަސްޓް 2017 - 23:10 1 comment\nއެމްޓީސީސީ ކަށަވަރުން 100،000ރ. ގެ އަގުހުރި އިނާމަކާ އެކު ކުރިއަށް ގެންދިޔަ "ޖޫންޖުލާ" ޕްރޮމޯޝަނުގެ ނަސީބުވެރިޔާ ހޮވައިފި އެވެ.\nމިދިޔަ ޖޫން މަހުން ޖުލައި މަހުގެ ނިޔަލަށް ކުރިއަށް ގެންދިޔަ ޕްރޮމޯޝަނުގެ ނަސީބުވެރިއަކަށް ހޮވުނީ އިބްރާހިމް ހަމްދޫން އެވެ. އިނާމެއްގެ ގޮތުގައި އޭނާ އަށް ލިބޭނީ 100،000ރ. ގެ އަގުހުރި 25 ހޯސްޕަވަރުގެ ސުޒުކީ އައުޓްބޯޑް އިންޖީނެކެވެ.\nސުޒުކީ އިންޖީނާއި ޔަންމާ އޮއިލް އަދި ސްޕެއާ ޕާޓްސްތަކަށްް ހާއްސަކޮށްގެން ކުރިޔަށް ގެންދިޔަ ޕްރޮމޯޝަނުގައި ކޫޕަން ދޫކޮށްފައިވަނީ، އެމްޓީސީސީ ކަށަވަރުން 5،000ރ. އަށް ވުރެ މަތިން ވިޔަފާރި ކުރި ފަރާތްތަކަށެވެ.\n"މި ޕްރޮމޯޝަނަކީ 150-250 ދެމެދުގެ ސުޒުކީ އައުޓްބޯޑު އިންޖީނުތަކަށް ހާއްސަ ކޮށްގެން ކުރިއަށް ގެންދިޔަ ޕްރޮމޯޝަނެއް. ވަރަށް ބޮޑު ތަރުހީބެއް ލިބުނު. ޕްރޮމޯޝަނުގެ ތެރޭގައި ރެކޯޑް އަދަދަކަށް އިންޖީނު ވަނީ ވިކިފައި،" ޕްރޮމޯޝަނުގެ ކަންކަމުގައި އިސްކޮށް ހަރަކާތްތެރިވި ސީނިއާ މާކެޓިން އޮފިސާ މުހައްމަދު ސަމީހު ވިދާޅުވި އެވެ.\nއެމްޓީސީސީ ކަށަވަރުން މިދިޔަ އޭޕްރީލް މަހު "ގަދަ ރެސިން" ގެ ނަމުގައި، އެ ފިހާރައިން ވިއްކާ ސްކޮޓަބާޑާ ރެސިންއިންގެ ޕްރޮމޯޝަނެއް ވެސް ބޭއްވި އެވެ. އަދި މި މަހުގެ އެއް ވަނަ ދުވަހުން ފެށިގެން އަންނަ ޑިސެންބަރުގެ ނިޔަލަށް، "ސާބަސް ޔަންމާ" ގެ ނަމުގައި ވެސް ހާއްސަ ޕްރޮމޯޝަނެއް ވަނީ ފަށައިފަ އެވެ. މިއީ ވަގުތުން ފައިސާ ދައްކާ ކަސްޓަމަރުންނަށް ހާއްސަ ޕްރޮމޯޝަނެކެވެ.\nއިތުރު ލިޔުންތައް އެމްޓީސީސީ ވިޔަފާރި ޕްރޮމޯޝަން


Vihaairah falavaa sababu science verin bunedheefi\nވިހާއިރަށް ފަލަވާ ސަބަބު ސައިންސްވެރިން ބުނެދީފި\nވިހެއުމަށްފަހު ވެސް ދުޅަހެޔޮ ދިރިއުޅުމެއް ޚިޔާރުކުރުން ރަނގަޅު\nބަލިވެ އިނދެ ވިހެއުމަށް ފަހު އަންހެންމީހާ ފަލަ ވުމަކީ އާންމުކޮށް ދިމާވާ ކަމެކެވެ. އަދި މިއީ ވަރަށް ބަހުސް ކުރެވޭ މައުލޫއެއް ވެސް މެއެވެ. ފަލަވެދާނެތީ ބިރުން ބައެއް މީހުން ދަރިން ހޯދަން ބޭނުން ނުވެގެން އުޅޭތަން ވެސް ބައެއް ފަހަރު ފެނެ އެވެ.\nނަމަވެސް ފަލަވެދާނެތީ ބަލިވެ ނީނދެ ފަރު ޖެއްސުމުގެ ބަދަލުގައި އެކަން އެގޮތަށް ދިމާވާ ސަބަބު ހޯދައި އެކަމުން ރައްކާތެރިކަން ހޯދުން މާ ބުއްދިވެރި އެވެ.\nވަރަށް ފަހުން ސައިންސްވެރިން ކޮށްފައިވާ ދިރާސާއެއް ބުނާ ގޮތުގައި ބަލިވެ އިނުމާ ގުޅިގެން ބަރުދަން އިތުރުވެ ފަލަވުމަކީ އެމީހާގެ ލައިފްސްޓައިލް ޗޮއިސްތަކާ ގުޅިފައިވާ ކަމެކެވެ. އެގޮތުން ބަލިވެ އިނދެގެން އުޅޭ ދުވަސްވަރު ކެއުމަށް އެއްވެސް ވަރަކަށް ސަމާލުކަން ނުދީ މާ ބޮޑަށް ބަރުދަން އިތުރުވެއްޖެނަމަ ވިހައިގެން ބަރުދަން ލުއި ކުރަން އުނދަގޫ ވާނެ އެވެ.\nވިހެއުމަށް ފަހު ނުހިކޭ އަނެއް ސަބަބަކީ ދަރިފުޅަށް ކާން ދީފައި ބާކީވާ އެތިކޮޅު ކާލުމުގެ އާދަ އެވެ. މިގޮތަށް ބޭނުން ނޫން މިންވަރަކަށް ދުވާލަކު އެތައް ފަހަރަކު ކައިބޮއި އުޅެވުމަކީ ބަރުދަން ލުއި ކުރަން އެޅޭ ހުރަހެކެވެ.\nދަރިން ލިބުމާ ގުޅިގެން ލައިފްސްޓައިލަށް އަންނަ ބަދަލަކީ ވެސް ފަލަވާން މެދުވެރިވާ ސަބަބެކެވެ. މިސާލަކަށް ކުދިން ބެލުމުގެ މަސްއޫލިއްޔަތު އަދާ ކުރަން ގޭގައި ހޭދަކުރާ ވަގުތުތަކުގައި ހެލިފެލިވެ އުޅުން މަދުވުމާއި ގިނައިން ޓީވީ ބެލުން ނުވަތަ ވާހަކަ ފޮތް ކިޔުން ފަދަ ކަންކަމުގައި ހޭދަ ކުރެވުން ހިމެނޭ ކަމަށް ސައިންސްވެރިން ބުނެ އެވެ.\nއެމެރިކާގެ ޔުނިވަސިޓީ އޮފް މިޗިގަންގެ އެސޯސިއޭޓް ޕްރޮފެސަރު އޮލްގާ ޔަކުޝޭވާ ހެދި މިފަހަރުގެ ދިރާސާގައި ބަލާފައިވަނީ ދަރިން ލިބިފައިވާ މީހުންނާއި ނުލިބޭ މީހުންގެ ބަރުދަނަށް އަޅާ ކިޔާފައި ނުކުތް ނަތީޖާ އަށެވެ.\nއެއް ފަހަރު ނުވަތަ ގިނަ ވެގެން ހަތަރު ފަހަރު ވިހާފައިވާ 30،000 އަންހެނަކު މި ދިރާސާގައި ބައިވެރިކޮށްފައި ވެއެވެ. ސައިންސްވެރިންނަށް ހޯދުނު ގޮތުގައި މީގެ ތެރެއިން ގިނަ އަންހެނުންނަށް އެމީހުންނަށް ދަރިއަކު ނުލިބޭއިރު ހުރި ބަރުދަނަށް އަނބުރާ ދެވިފައެއް ނެތެވެ.\nނަމަވެސް ފުރަތަމަ ދަރިފުޅު ވިހޭތާ 1-2 އަހަރު ފަހުން އެމީހުންގެ ބަރުދަން ހުރި މިންވަރަކީ އެ މުއްދަތުގައި އެ މީހުން ދަރިއަކު ނުވިހޭ ނަމަވެސް ހުންނާނެ ކަމަށް ލަފާ ކުރެވޭ ބަރުދަން ކަން ސައިންސްވެރިން ފާހަގަކުރި އެވެ. މީގެ މާނައަކީ ގިނަ މީހުން ފަލަވާން ފަށަނީ ވިހާތާ ދެ އަހަރެއްހާ ދުވަސް ފަހުން ކަމެވެ. ދަރިން ނުވާ މީހުންނަށް ވުރެ ދަރިން ވިހޭ މީހުން މާ ފަލަވެއްޖެ ކަމުގެ އިހްސާސް މަންމައިންނަށް ކުރެވެން ފަށާނީ ދަރިފުޅު ހިނގާ ބިނގާވެ އުޅޭ އުމުރަށް އެޅީމަ އެވެ.\nއުމުރުން ދުވަސްވާ ވަރަކަށް އަންހެނުންގެ ބަރުދަން އިތުރުވެ އެވެ. އެގޮތުން ކޮންމެ އަހަރަކު އެވްރެޖްކޮށް އަންހެނެއްގެ ބަރުދަނަށް 1.94 ޕައުންޑް އިތުރުވާނެ ކަމަށް ސައިންސްވެރިންގެ ހޯދުންތަކުން ދައްކަ އެވެ. ނަމަވެސް ވިހައިގެން ކުދި ދަރިން ގޮވައިގެން އުޅޭ މީހުންގެ ބަރުދަނަށް މި 1.94 ގެ އިތުރުން ވެސް ކޮންމެ އަހަރަކު ޕައުންޑެއް ވަރު އިތުރުވަމުން ދެއެވެ.\nގިނަ މަންމައިންގެ ބަރުދަން އިތުރުވާ ސަބަބަކީ ލައިފްސްޓައިލްކަމަށް ސައިންސްވެރިން ޔަގީން ކުރެ އެވެ.\n"ދަރިން ލިބުމަށްފަހު މަންމައިން އެމީހުންގެ އަމިއްލަ ހަށިގަނޑަށް އަދި ސިއްހަތަށް ސަމާލުކަމެއް ނުދޭނެ. ކަސްރަތުކޮށް ރަނގަޅު ކާނާ ކާކަށް ނުވިސްނާނެ. އަބަދުވެސް އުޅޭނީ ދަރިންގެ ކަންކަން ނުކޮށްދެވިގެން،" ޕްރޮފެސަރު ވިދާޅުވި އެވެ.\nދަރިން ގެންގުޅޭއިރު މަންމައިންނަށް ކުރެވެނީ ވަރަށް ކުދިކުދި އާދައިގެ ކަންކަމަށް ވިޔަސް އޭގެ ނޭދެވޭ އަސަރު ކުރަނީ ހީވެސް ނުކުރާ ގޮތަކަށެވެ.\n"މިސާލާކަށް ދަރިފުޅަށް ކާންދީފައި ބާކީ ހުންނަ އެތިކޮޅު ކާލުން. ދަރިފުޅަށް ފޮތް ކިޔައިދޭން ގިނަ ވަގުތު ސޯފާގައި ދަރިފުޅު ގޮވައިގެން އިށީނދެ އިނުން. ނުވަތަ ދަރިފުޅު ޓީވީ ބަލާ ގަޑީގައި ދަރިފުޅާއެކު ޓީވީ ބަލަން އިނުން. މިފަދަ ކޮންމެ ކަމަކުން ވެސް އަންހެންމީހާގެ ހަށިގަނޑަށް ނޭދެވޭ އަސަރުތައް ކުރާނެ،" މިފަހަރުގެ ދިރާސާގެ އަލީގައި ސައިންސްވެރިޔާ ބުންޏެވެ.\nބައެއް އަންހެނުން ވަރަށް ހިތްވަރުކޮށްފައި ޑައެޓްކުރާށާއި ކަސްރަތުކުރަން ވެސް މަސައްކަތް ފަށާނެ އެވެ. ނަމަވެސް މާ އަވަހަށް އެކަށީގެންވާ ރަނގަޅު ނަތީޖާއެއް ނުފެންނާތީ ހިތްވަރު އެލޭގޮތްވެގެން އެކަންކަން ކުރުން ހުއްޓާލެވެނީ އެވެ.\n"އެންމެ ރަނގަޅު ގޮތަކީ ބަލިވެ އިނުމާއި އަދި ވިހެއުމަށް ފަހު ވެސް މިކަންކަމަށް ފަރުވާތެރިކަން ބަހައްޓައިގެން އުޅުން. ސިއްހަތު ރަނގަޅު ދިރިއުޅުމެއް އަބަދުވެސް އުޅެން ފަރިތަކުރުން. ދުވަސްކޮޅަކު ޑައިޓްކޮށްފައި ހުއްޓާލާފައި ދުވަސްކޮޅަކު ކަސްރަތުކޮށްފައި ހުއްޓާލުމުގެ ބަދަލުގައި ގިނަ ޒަމާން ތަކަކަށް އެކަން އެގޮތަށް ކުރަމުން ގެންދެވޭނެ ގޮތަކަށް ދިރިއުޅުން ރާވާލުން،" ސައިންސްވެރިޔާ ބުންޏެވެ.\nއަންހެނުން އުފެދިފައި ހުންނަ ގޮތުން އެ މީހުންގެ އުމުރުން ދުވަސްވާ ވަރަކަށް ވެސް ބަރުދަނަށް ބަދަލުތައް އަންނާނެ އެވެ. ވީމާ އެންމެ ރަނގަޅު ގޮތަކީ ދިރިއުޅުމުގެ ލައިފްސްޓައިލް ބަދަލުކޮށްލުމެވެ. ފައިދާ ހުރި ކާނާ ވަކި ގަޑި ގަޑީގައި ކެއުމާއި ކަސްރަތުކުރުމަށް ސަމާލުކަން ދިނުނެވެ. އަދި އިށީނދެ އިންނަ ވަގުތު މަދުކުރުމާއި ހެލިފެލިވެ އުޅެވޭ ކަހަލަ ގޮތަކަށް ދިރިއުޅުން ބައްޓަން ކުރުމެވެ. އަބަދު ކާ އެއްޗެތި އަނގަޔަށް ލުމުގެ ބަދަލުގައި ކާ ގަޑިތަކުގައި އެކަނި ފައިދާހުރި ކާނާއެއް އެކަށީގެންވާ މަދު މިންވަރަކަށް ކެއުމެވެ.


Mashrahu: Ikhwaanun Muslimoon Ingeny Kihaa varakah? | #Dhiislam\n7 months ago |0comment| June 11, 2017 |\nބޭރުދުނިޔޭގެ މަޝްރަހަށް މިދުވަސްވަރު ބަލާކަމުގައި ވާނަމަ އެންމެ ހޫނު އެއް ޚަބަރަކަށްވާނީ ސައުދީ އަރަބިޔާ އަދި މިޞްރު ފަދަ ޤައުމުތަކުން އަވަށްޓެރި ޤަތަރާއި އޮންނަ ގުޅުން ކަނޑާލިކަމުގެ ޚަބަރުތަކެވެ. ގުޅުން ކަނޑާލުމުގެ ބަހަނާއެއްކަމުގައި މިޤައުމުތަކުން ދައްކަމުންދަނީ ޓެރަރިސްޓް ޖަމާއަތްތަކަށް ޤަތަރުން ވާގިވެރިވަމުން ދާކަމަށް ކުރާ ތުހުމަތެވެ. މިދެންނެވި ޓެރަރިސްޓް ޖަމާއަތްތައް ކަމަށް އެފަރާތްތަކުން ބުނަނީ އެއީ މިޞްރުގެ އިޚްވާނުލް މުސްލިމޫން ނުވަތަ މުސްލިމް ބްރަދަރހުޑްއާއި ފަލަސްތީނުގެ ހަމާސް ޖަމާއަތެވެ.\nއަންގާރަދުވަހު ސައުދީ އަރަބިޔާގެ ޚާރިޖީ ވަޒީރު ފްރާންސަށް ކުރެއްވި ދަތުރުފުޅެއްގައި ދެއްވި ބަސްދީގަތުމެއްގައި ވިދާޅުވެފައިވަނީ ޤަަތަރުން ހަމާސް ޖަމާއަތާއި އިޚްވާނުލް މުސްލިމޫންއަށް ވާގިވެރިވާ ވާގިވެރިވުން ހުއްޓާލަންޖެހޭ ކަމަށެވެ. ޚަރިޖީ ވަޒީރު މިފަދައިން ވިދާޅުވެފައިވަނީ ސައުދީ އަރަބިޔާއިން ޤަތަރާއި އޮންނަ ގުޅުން ކަނޑާލިތާ ދެދުވަސް ފަހުންނެވެ.\nމިހިސާބަށް ކަންތައް ގޮސްފައިވާއިރު އުފެދޭ ސުވާލަކީ އިޚްވާނުލް މުސްލިމޫން މިއީ ކޮން ބައެއް ހެއްޔެވެ؟ ފެއްޓުނީ ކިހިނެއް ހެއްޔެވެ؟ މިހަރަކާތުގެ ބާނީ އަކީ ކާކުހެއްޔެވެ؟\nއިޚްވާނުލް މުސްލިމޫން އުފެދުން\n1924 ވަނަ އަހަރު ތުރުކީގައި އޮތް އުޡްމާނީ ޚިލާފަތު ރަސްމީކޮށް އުވާލެވުން ވެގެންދިޔައީ މުސްލިމުން އިހުނަށްވުރެ ނިކަމެތިވެ ބަލިކަށިވެގެން ދިޔަ ކަމެއްކަމުގައެވެ. އެދުވަސްވަރު މިޞްރުގެ ހާލަތަށް ބަލާއިރު އެޤައުމުވަނީ އިނގެރޭސީންގެ އިސްތިއުމާރުގެ ދަށުގައެވެ. އިނގިރޭސީންގެ އިސްތިއުމާރުގެ ވަކިތަކުން ސަލާމަތްވުމަށް މިޞްރުގައި އެދުވަސްވަރު ވަޠަނުގެ މިނިވަންކަމަށާއި އިސްލާމީ ޘަޤާފަތަށް ގޮވާލާ ތަފާތު ހަރަކާތްތަކާއި ޝަޚްޞިއްޔަތުތައް ފާޅުވަމުން ދިޔައެވެ. އިޚްވާނުލް މުސްލިމޫން ވެސް އުފެދުނީ މި ދުވަސްވަރުގައެވެ.\nއެގޮތުން 1928 ވަނަ އަހަރު މާރިޗް މަހު އިސްމާޢީލިއްޔާގައި، ޙަސަން އަޙްމަދު ޢަބްދުއްރަޙްމާން އަލްބައްނާ ނުވަތަ ޙަސަނުލް ބައްނާ “އިޚްވާނުލް މުސްލިމޫން” ޖަމާޢަތް އުފެއްދެވިއެވެ. އަދި 26 އެޕްރީލް 1933 ގައި ”އަޚަވާތުލް މުސްލިމާތު” ގެ ނަމުގައި އިޚްވާން ގެ އަންހެން ގޮތްޕެއް އުފެއްދެވިއެވެ.\nއިޚްވާނުލް މުސްލިމޫން ފާހަގަވެފައިވަނީ އެޖަމާއަތް ވުޖޫދަށްއައުމާއެކުހެން، ޢިލްމީ ހަމަތަކުގެމަތިން އެޖަމާއަތުގެ ފިކުރާއި ސިޔާސަތު ބިނާކުރާ ޖަމާއަތެއް ގޮތުގައެވެ. މިއާއެކު އިޚްވާނުން ވެފައިވަނީ އަބަދުވެސް އިންސާނީ ޚިދުމަތުގެ މައިދާނުގައި ފާހަގަކޮށްލެވޭ ޖަމާއަތެކެވެ. އެޖަމާއަތުގެ ފަރާތުން ނިކަމެތި ރައްޔިތުންނަށް ޚިދުމަތްދިނުމަށް ހިލޭ ޚިދުމަތްދޭ ހޮސްޕިޓަލްތަކާއި ސްކޫލްތައްފަދަ ތަންތަން ހިންގައެވެ. މިޞްރުގެ އަނިޔާވެރި ވެރިކަންތަކުން ރައްޔިތުންނަށް ދެމުންގެންދާ ލާއިންސާނީ އަނިޔާތަކާއި ދެކޮޅަށް ފާޅުގައި އަޑުއުފުލައި ރައްޔިތުންނާއި ވަތަނުގެ ފައިދާއާއި މަސްލަހަތަށް ބޮޑެތި ޤުރުބާނީތަކެއް ވަމުން ގެންދިޔައެވެ. މިއާއެކު މިޖަމާއަތް ވެގެންގޮސްފައިވަނީ މިޞްރުގެ އެންމެ ގިނަ ރައްޔިތުންގެ ލޯތްބާއި ތާއީދު ލިބިފައިވާ ޖަމާއަތަށެވެ.\nހަސަނުލް ބައްނާއަކީ ކާކު؟\nޙަސަނުލް ބައްނާގެ ފުރިހަމަ ނަންފުޅަކީ ޙަސަން އަޙްމަދު ޢަބްދުއްރަޙްމާން އަލްބައްނާ އެވެ. އެބޭފުޅާ އުފަންވެވަޑައިގަތީ މިޞްރުގެ ބުޙައިރާ މުޙާފަޡާގެ މަޙްމޫދިއްޔާ އޭ ކިޔޭ ރަށުގައި 1906 ވަނަ އަހަރުގެ އޮކްޓޫބަރމަހުގެ ތެރޭގައެވެ.\nމެދުފަންތީގެ ދަނޑުވެރި ދީންވެރި އާއިލާއަކަށް އުފަން ހަސަނުލް ބައްނާ ދީނީ ޢިލްމު އުނގެނިވަޑައިގަތީ އިސްކަންދަރިއްޔާގައި ހުންނަ އިބްރާހިމް ބާޝާ މިސްކިތުންނެވެ. އަދި ހަދީޡް ޢިލްމުގެ ފުންނާބުއުސް ޢިލްމުވެރިއަކަށް ވަޑައިގަތް ފޮތްވެސް ލިޔުއްވެވިއެވެ. އެގޮތުން ލިޔުއްވި އެއްފޮތަކީ “އަލްފަތުޙުއް ރައްބާނީ ފީ ތަރުތީބި މުސްނަދު އަޙްމަދު” އެވެ. ހަސަނުލް ބައްނާ ތައުލީމީ ހަޔާތް ނިންމަވާލެއްވީ މިޞްރުގެ ވެރިރަށް ގާހިރާގައި ހުންނަ ދާރުލް އުލޫމްއިންނެވެ. އެތަނުގައި ހަސަނުލް ބައްނާ ޢަރަބި ބަސް، އަދަބު، ދީން، ޖޯގްރަފީ، ތާރީޚް ގެ އިތުރަށް ސިޔާސީ ޢިލްމާއި އިޤްތިޞާދީ ޢިލްމު ހާސިލްކުރެއްވެވިއެވެ.\nތައުލީމީ ހަޔާތް ނިންމާލެއްވުމަށްފަހު އިސްމާޢީލިއްޔާގެ މަދަރުސާއެއްގައި ޢަރަބި ބަހުގެ މުދައްރިސެއްގެ ގޮތުގައި ހަސަނުލް ބައްނާ މަސައްކަތްކުރެއްވިއެވެ. ނަމަވެސް އިޚްވާނުލް މުސްލިމޫންގެ ހަރަކާތްތަކަށް ވަގުތު އެއްކޮށް ހުސްކުރައްވަން، 1946 ވަނަ އަހަރު މުދައްރިސް ކަމުން އިސްތިއުފާދެއްވިއެވެ.\nހަސަނުލް ބައްނާގެ އުމުރުފުޅުން 13 އަހަރުން ފެށިގެން މިޞްރުގައި ހިނގަމުންދިޔަ ވަތަނީ ކަންކަމުގައި ބައިވެރިވެ ވަޑައިގަންނަވަމުން ދިޔައެވެ. އެގޮތުން މިޞްރުގައި އިނގިރޭސި ސިފައިންނާއި ދެކޮޅަށް އޭރު ކުރެވެމުންދިޔަ މުޒާހަރާތަކުގައި ހަސަނުލް ބައްނާ ދިޔައީ ބައިވެރިވަމުންނެވެ.\nއިޚްވާނުލް މުސްލިމޫންގެ ފިކުރު\n“އަލްއިސްލާމް ހުވަ އަލްޙައްލު” ނުވަތަ “އިސްލާމް ދީނަކީ ހުރިހާ މައްސަލަތަކެއްގެ ޙައްލެވެ” މި ޝިޢާރުގެ ދަށުން ޙަރަކާތްތެރިވާން ފެށި އިޚްވާނުލް މުސްލިމޫންގެ ސިޔާސަތަކީ އިސްލާމީ އުއްމަތުގެ ފަރުދީ، ޢާއިލީ، އިޖުތިމާޢީ، އަދި ސިޔާސީ ޙަޔާތުގެ ހުރިހާ ކަމެއް ކީރިތި ޤުރުއާނާއި މާތް ސުންނަތުގެ ތަރަހައިގެ މަތީގައި ކުރަމުން ގެންދިޔުމެވެ.\nއިޚްވާނުލް މުސްލިމޫންގެ ބާނީ ހަސަނުލް ބައްނާ ވިދާލުވަމުން ގެންދެވީ އިޚްވާނުލް މުސްލިމޫންއަކީ ސާފު ސާދާ އިސްލާމް ދީނަށް އަލުން މުޖްތަމަޢު އައުމަށް ގޮވާލާ، ދިރިއުޅުމުގެ މަންހަޖަކަށް އިސްލާމް ދީން ނެގުމަށް ގޮވާލާ، އިޞްލާޙީ ޙަރަކާތެއްކަމަށެވެ. މިފިކުރާއެކު މުޅި މިޞްރަށް އިޚްވާނުލް މުސްލިމޫން ފެތުރި ގިނަ ބައެއްގެ ތެރޭގައި މަޤްބޫލު ޖަމާއަތަކަށް މިޖަމާއަތްވެގެން ދިޔައެވެ.\nމިހަރަކާތުގެ ސިޔާސަތުތައް ހަސަނުލް ބައްނާ ބައްޓަންކުރެއްވީ އެއްމެ ފުރަތަމަ މުސްލިމް ފަރުދެއް ބިނާކުރެއްވުމަށެވެ. އެއަށް ފަހު މުސްލިމް އާއިލާ އެއްގެ ހަރުދަނާ ބިންގާ އެޅި، މުސްލިމް މުޖްތަމައުއެއް އުފަންކުރުމަށެވެ. އެއަށްފަހުގައި މުސްލިމް ސަރުކާރެއް އުފައްދާ މުސްލިމް ޚިލާފަތެއް ޤާއިމް ކުރެއްވުމަކީ އިޚްވާނުލް މުސްލިމޫންގެ ތަސައްވުރެވެ.\nމިތަސައްވަރަށް ވާސިލްވުމަށް ހަސަނުލް ބައްނާ ލަނޑުދަނޑިތަކެއް ކަނޑައެޅުއްވިއެވެ. އެގޮތުން:\n– ބޭރުގެ ބާރުތަކުން އިސްލާމީ ވަތަން މިނިވަންކުރުން. އަދި މިކަމަށް މަސައްކަތްކުރުމަކީ ކޮންމެ އިންސާނަކަސްވެސް ލިބިގެންވާ ހައްޤެއްކަމުގައި ހަސަނުލް ބައްނާ ވިދާޅުވެފައިވޭ\n– މިނިވަން ވަތަނުގައި އިސްލާމްދީނުގެ ޙުކުމްތަކާ އެއްގޮތަށް ޢަމަލު ކުރާ އިޖްތިމާޢީ ނިޒާމުގައި ދީން ތަންފީޒު ކުރެވޭ ދައުލަތެއް ޤާއިމްކުރުން


11 aharuge kujja rape kuri kamah thuhumathu kurevey meeha ge bandhah7dhuvas | Mihaaru\n11 އަހަރުގެ ކުއްޖާ ރޭޕްކުރި ކަމުގެ ތުހުމަތަށް ހައްޔަރުކޮށްފައިވާ އަނީސް. --ފޮޓޯ:ޕޮލިސް\n11 އަހަރުގެ ކުއްޖާ ރޭޕްކުރި ކަމަށް ތުހުމަތުކުރެވޭ މީހާގެ ބަންދަށް ހަތް ދުވަސް\n13 ޖޫން 2020 - 19:44 76 comments\nމިދިޔަ ބުދަ ދުވަހު މާލޭގެ ގެސްޓް ހައުސްއަކަށް ކުއްޖާ ގެންގޮސް ރޭޕްކުރި ކަމުގެ ތުހުމަތުގައި ހައްޔަރުކުރީ "މިހާރު" އަަށް ކަށަވަރުވެފައިވާ ގޮތުގައި ހއ. ބާރަށު، އަނީސް ހިލްމީ އެވެ. ޕޮލިސް ކޮމިޝަނަރު މުހައްމަދު ހަމީދު އެދިވަޑައިގެން ޕްރޮސިކިއުޓަ ޖެނެރަލްގެ ފަރާތުން ކޯޓުގައި އެދުނީ ޝަރީއަތް ނިމެންދެން އޭނާ ބަންދުގައި ބެހެއްޓުމުގެ އަމުރެއް ނެރެދޭށެވެ.\nއެކަމަކު ކޯޓުން މިއަދު އޭނާގެ ބަންދަށް ޖެހީ ހަތް ދުވަހެވެ. އެނގިފައިވާ ގޮތުގައި، އޭނާ ވަނީ ވަކީލެއްގެ ފުރުސަތަށް އެދިފަ އެވެ.\nތުހުމަތު ކުރެވޭ މީހާ ޝަރީއަތް ނިމެންދެން ބަންދުގައި ބެހެއްޓުމަށް، ކުޑަކުދިންނަށް ޖިންސީ ގޯނާކުރާ މީހުންނާ މެދު ހާއްސަ އުސޫލުތަކަކަށް އަމަލުކުރުމުގެ ގާނޫނުގެ ދަށުން މިއީ މިދިޔަ ފަސް އަހަރު ތެރޭ މިފަދަ އަމުރަކަށް ފުލުހުން އެދުނު ފުރަތަމަ ފަހަރެވެ. ކުޑަކުދިންނަށް ޖިންސީ ގޯނާކުރާ މީހުންނާ މެދު ހާއްސަ އުސޫލުތަކަކަށް އަމަލުކުރުމުގެ ގާނޫނުގެ 30 ވަނަ މާއްދާގައިވާ ގޮތުން، ކުށުގެ ތުހުމަތު ކުރެވޭ މީހަކާ މެދު، އެ ގާނޫނުން ލިބިދޭ ހާއްސަ އުސޫލުތަކާ އެއްގޮތަށް އަމަލު ކުރުމަށް، ފުލުހުންނަށް ފެނިއްޖެ ހިނދެއްގައި، ގާނޫނުގެ ދަށުން ކުށެއް ކުރި ކަމުގެ ތުހުމަތުގައި ހައްޔަރު ކުރެވޭ މީހާގެ ތަހުގީގުގެ މަރުހަލާ އާއި ޝަރީއަތުގެ މަރުހަލާ ނިމެންދެން، ބަންދުގައި ދެމެހެއްޓުމުގެ އަމުރަކަށް ޕޮލިސް ކޮމިޝަނަރަށް ޕީޖީގައި އެދެވިދާނެ އެވެ.\nކުޑަކުއްޖާގެ ރޭޕްގެ މައްސަލަ ބަލަމުން އަންނަނީ ހާއްސަ ސަމާލުކަމެއް ދީގެން ކަމަށް ފުލުހުން މީގެ ކުރިން ވަނީ ބުނެފަ އެވެ. މިހާތަނަށް އެނގިފައިވާ ގޮތުގައި ރޭޕްކުރީ އެ ކުއްޖާ މަގުމައްޗަށް ނުކުތް ތަނުން، މަގުމަތީގައި ހުރި މީހަކު އެ ކުއްޖާ ގެސްޓް ހައުސްއަކަށް ގެންގޮސްނެވެ. ނަމަވެސް މިކަމާ ގުޅޭ އިތުރު މައުލޫމާތެއް ފުލުހުން އަދި ހާމައެއް ނުކުރެ އެވެ.\nމިދިޔަ މަހުގެ ފަހުކޮޅު ވެސް ވަނީ އުމުރުން 16 އަހަރު ވެސް ނުވާ ކުއްޖެއްގެ އާއިލާ އަށް އޮޅުވާލައިގެން ރަށަކުން މާލެ ގެނެސް ގެސްޓް ހައުސްއެއްގައި ރޭޕްކުރި މައްސަލައެއް ފަޅައިއަރައިފަ އެވެ. މި މައްސަލައިގައި ވެސް 24 އަހަރުގެ ފިރިހެނަކު ވަނީ ހައްޔަރު ކޮށްފަ އެވެ.\nއިތުރު ލިޔުންތައް ކުށްކުރުން ފުލުހުން ކުޑަކުދިން ޕްރޮސެކިއުޓާ ޖެނެރަލް ކްރިމިނަލް ކޯޓް ރޭޕް ގެސްޓް ހައުސް މާލެ ކުދިންނަށް ޖިންސީ ގޯނާކުރުން ޕީޖީ އޮފީސް ހުސައިން ޝަމީމް (ޕީޖީ)


ދަތުރު – Ubufili\nComments Off on ދަތުރު\nViews: 2424\t63\nއެއީ އަހަރެންގެ ރަޙްމަތްތެރިއެކެވެ. އޭނާގެ ޙަޔާތުގެ ދަތުރުގެވާހަކަޔަކީ ތިބާއަށްވެސް މުހިންމު ވާހަކައެކެވެ. ހިތްހަމަޖެހުމާއެކު ވިސްނުމުގެ ނަޒަރަކުން ވިސްނާލަމުން ކިޔާލަން ރަނގަޅުވާހަކަޔެވެ. އެއީ ތިބާގެ ދިރިއުޅުމަށްވެސް އިބުރަތްތަކެއް ޙާސިލްކުރެވޭ ފަދަ ދަތުރެއްގެ ވާހަކައަކަށް ވެދާނެކަމަށްޓަކައެވެ.\nއެކުވެރިންނޭ! އޭނާގެ ޙަޔާތުގެ ދަތުރުފެށީ ފަޅުކަމާއި އެކަނިވެރިކަމުގެ ތަންމައްޗަކުންނެވެ. ދުނިޔޭގެ އަލިކަމާއި ހަލަބޮލިކަމުގެ ޖައްވުން ޖާގަހޯދަމުންނެވެ. ދުނިޔޭގެ ތަނަވަސް މައިދާނަށް ރުއިމުގެ އަޑުއިއްވާލަމުންނެވެ. އެ އަޑާއެކު ފެނުނު އާ މަންޒަރުތަކާއި ދަސްވި ފިލާވަޅުތަކާއެކު ދަތުރަށްނުކުތެވެ. ތަފާތު މަންޒިލުތަކުން އާ ކަންކަން ތަޖުރިބާކޮށް އާ ފިލާވަޅުތައް ދަސްކުރަމުންނެވެ. އޭނާގެ ދަތުރުގެ މިސްރާބާއެއްގޮތަށް ހަލުވިކަމާއެކު ކުރިއަށް ދިއުމުގެ އުންމީދުގައެވެ. ތަފާތު ކުލަތަކާއި ތަފާތު މަންޒަރުތައް ދެކެމުންނެވެ. ފިޔަވަޅަކަށްފަހު ފިޔަވަޅެއް ކުރިއަށްއަޅަމުންނެވެ. ދަތުރުގެ މަންޒިލުން ހޭހަންކުރަންތިބި މޭސްތިރިން ކައިރިން ދަސްވެނިވަމުންނެވެ.\nމިގޮތުގައި އޭނާގެ ދަތުރުގެ ސަވާރީ ހަލުވިކަލާއެކު ކުރިއަށްދެއެވެ. ތަފާތު މަންޒިލުތަކަށް މަޑުކޮށް އާ ރައްޓެހިންނާއި މެހެމާނުންނާ ބައްދަލުވަމުންނެވެ. ވަކިހިސާބަކުން “މެހެނާނުން”ގެ މިފަދަ ޖަމާއަތަކާ ބައްދަލުވިއެވެ. އެމީހުންނަކީ ދުނިޔޭގެ އުފަލާ މަޖަލަށް ލޯބިކުރި ޒުވާނުންތަކެވެ. ނަފުސުގެ ހިތްހަމަ ޖެހުމާއި ދުނިޔޭގެ އުފަލަށް ލޯބިކުރިބައެކެވެ. އޭނާގެ ދަތުރުން ފުރުޞަތެއް ހޯދުމަށް އެމީހުން އެދުނެވެ. މި އެދުމަށް އިޖާބަދީ ދަތުރުން އެބައިމީހުންނަށް ޖާގަދިނެވެ. އުފާކޮށް މަޖާކޮށްލުމަށް ހިތްއެދޭތީއެވެ. ކަރުހިއްކުން ފިލުވާލާއި، ޖިސްމަށް ހަމަޖެހުމާ، މަސަލަސްކަން ހޯދުމަށް ހިތް އެދޭތީއެވެ.\nމިގޮތުގައި ދަތުރުގެ ދުވެލި ކުރިއަށް ދެއެވެ. ލިބުނު އާ ރަޙުމަތްތެރިންނާއެކު ދަތުރުގެ ވަކި ހިސާބަކުން ބަނިޔާދަން ބައިވެރިޔަކަށް ޙަޔާތުން ޖާގަ ދޭންޖެހުނެވެ. ހަމައެކަނި ބަލާލަން ރީތިވުމަކުން ނޫނެވެ. ދަތުރުގެ ވަކިހިސާބަކުން އޭނާއަށް ފުރުޞަތު ނުދީ ވާން ނެތުމުންނެވެ. ދުނިޔޭގެ ލޯތަކަށް ހުރަސްއެޅުމަށް އެނޫންގޮތެއް ނެތިގެންނެވެ. ލިބުނު “އާ އަނބިމީހާ” އާއެކު ދަތުރުގެ ސަވާރީ ކުރިއަށް ދަތުރުކުރަމުންދެއެވެ. ފެށުނު ޒަވާޖީ ހަޔާތާއެކު ދަތުރުގެ ސަވާރީއަށް އިތުރު މެހެމާނަކުވެސް މަރުޙަބާކިޔައިފިއެވެ. މިހާރު ދަތުރުގެ ބައިވެރިން އިތުރުވެއްޖެއެވެ. އަމިއްލަ އާއިލާއެއް އުފަންވެއްޖެއެވެ.\nމި ދަތުރުގައި އުފަލާ ހިތްހަމަ ޖެހުމަކީ އޭނާގެ އެންމެ މުހިންމު މަޤުސަދެވެ. ދަތުރުގެ ވަކިހިސާބަކުން އޭނާއާ ބައްދަލުވީ ފައިސާގެ ތަނަވަސްކަމާއެވެ. އާއިލާގެ ރުހުމާއެކު ދަތުރުގެ ސަވާރީން އެބައިމީހުންނަށްވެސް ފުރުޞަތު ދިނެވެ. ދިރިއުޅުން އިތުރަށް އުޖާލާކުރުމުގެ ބޭނުމުގައެވެ. ފައިސާއާއި ތަނަވަސްކަމާއެކު އޭނާގެ ދިރިއުޅުންވެސް އެހެން ހަރުފަތަކަށް ގެންދިއުމުގެ ނިޔަތުގައެވެ. ބޭނުންވާ ކަންކަން ފަސޭހައިން ހާސިލްކޮށް، ބޭނުންވާ ތަކެތި ފަސޭހައިން ހޯދުމަށް ހިތް އެދޭތީއެވެ. އެކަންވީވެސް ހަމައެގޮތަކަށެވެ. ލިބުނު ކުއްލި ތަނަވަސްކަމާއެކު ޙަޔާތުގެ ދަތުރު އިތުރަށް ހަލުއިވެގެންދިޔައެވެ. ކަރުހިއްކުން ފިލުވާލުމަށް އަރުތެރެއަށް އެތެރެވި ބުއިންތައް އިތުރުވެ ތަފާތުވިއެވެ. އޭގެ ޒަވިކަމާއެކު ލިބުނު “އުފަލުން” ނަފުސު ނަށަންފެށިއެވެ. ތަނަވަސްކަމުގެ އަވާގައިޖެހި ހަށިގަނޑާ ނަފުސުން ހޭހަންކުރަން އައި މިތުރުން ގިނަވާންފެށިއެވެ. އެފަދަ މަންޒިލުތަކަށް ދަތުރުގެ ސަވާރީ މަޑުކުރަން ޖެހުނު މިންވަރު އިތުރުވިއެވެ.\nއެކުވެރި މިތުރުންނެވެ. ކަނުލައި އަޑުއަހާށެވެ. މި ލިބުނު ތަނަވަސްކަމާއެކު އަހަރެންގެ އެކުވެރިޔާގެ ދަތުރުގެ ދުވެލި އިހުނަށްވުރެވެސް ހަލުވިކޮށްލިއެވެ. މީހެއްގެ ނުފޫޒަކަށް ބެލުމެއްނެތި ދަތުރުކުރާނެ ގޮތަކަށް ދަތުރު ކުރިއަށް ގެންދިއުމަށް ޖާގަ ތަނަވަސްވިއެވެ. އަނބިދަރިން ދިއައީ އުފަލާއިމަޖާ ނަގަމުންނެވެ. ޙަލާލެއް ޙަރާމެއް ބެލުމެއްނެތި ބަނޑުހައި ހޫނުކަން ފިލުވަމުންނެވެ. އަރުތެރެ ތެންމަމުންނެވެ. ލިބުނު ކޮންމެ ބުއިމެއް އުފަލާއެކު ބޮމުންނެވެ. ލިބުނު ކޮންމެ ކެއުމެއް ހިނިތުންވުމާއެކު ކަމުންނެވެ.\nއެކުވެރި މިތުރުންނެވެ. ރަޙްމަތެރިއާގެ މި އުފާވެރި ދަތުރުގައި އަނެއްކާވެސް އާ މެހެމާނަކާ ބައްދަލުވެއްޖެއެވެ. ދަތުރުން ޖާގައެއް ހޯދުމަށް އޭނާވެސް އެދުނެވެ. އެހެންނަމަވެސް ދަތުރު ބައިވެރިން އެކަމާ ދެކޮޅު ހެދިއެވެ. އަމިއްލަ އަނބިދަރިނާއި ނަފުސުވެސް އެކަމަށް އެއްބަހެއްނުވިއެވެ. އެއީ ބޯދާދިރިއުޅުމެއްގެ ތެރެއިން އުފަންވީ ކަމެއްކަމަށް ދެކިގެންނެވެ. ދުނިޔޭގެ މަޖަލާ އުފަލާއެކު ދަތުރުކުރަމުންދިއަ ދަތުރު “ފަނިވާނެ” ކަމަށް ޤަބޫލުކުރެވިގެންނެވެ. ވަކިހަމަތަކަކާއި އުސޫލުތަކެއް ހިފަހައްޓަން ޖެހޭނެތީއެވެ. މިހާރުގެ މިނިވަން ދަތުރުގެ “މިނިވަންކަން” ގެއްލިދާނެކަން ކަށަވަރުވާތީއެވެ. ދަތުރުގެ މެހެމާނުންގެ އުފާތަކަށް ހުރަސްއަޅާނެކަން ޔަޤީންވާތީއެވެ. ހިތްރުހޭ ހުރިހާގޮތަކުން ހޯދަމުންދިޔަ އުފާތައް ހުއްޓާލާ އެގޮތް ބަދަލުކުރަން ޖެހޭނެކަން ކަށަވަރުވާތީއެވެ.\nހަޤީޤަތުގައިވެސް އެއީ ތެދެކެވެ. މިފަހަރު އޭނާގެ ދަތުރުން ޖާގައެއް ހޯދުމަށް އެދުނީ ވަކި ވަގުތުތަކެއްގައި ވަކި ހަރަކާތްތަކެއް ކުރުމަށް އަންގާ މެހެނާނެކެވެ. ވަކި ދުވަސްވަރެއްގައި ދުވާލު ކެއުން މަނާކުރާ ނިޒާމެކެވެ. ބޭނުންހާ ބުއިމެއް ބުއިން ޙަރާމްކުރާ، ބޭނުންހާ ކެއުމެއް ކެއުން މަނާކުރާ ޤަވާއިދުތަކެއްގެ ވެރިއެކެވެ. ރީތި އަންހެންކުދިންނާ އެކު ނަގަމުންދިޔަ މަޖާތައް ހުއްޓާލުމަށް އަންގާ މެހެމާނެކެވެ. މިފަދަ އެތައް ސަބަބަކަށްޓަކައި އޭނާގެ ދަތުރުގެ ސަވާރީން މިފަހަރުގެ މެހެނާނަށް މަރުހަބާ ކިޔާކަން ބޭނުމެއްނުވިއެވެ. އޭނާއަށް ޖާގަދިނުމަށް ހިތެއް ނޭދުނެވެ.\nއެކުވެރި މިތުރުންނެވެ. އަހަރެންގެ ރަޙްމަތްތެރިޔާގެ ދަތުރު އޭނާގެ “އުފާވެރި” މިތުރުންނާއެކު އެގޮތުގައި ކުރިއަށް ދަތުރުކުރަމުންދިޔައެވެ. ޒަމާންތަކާއި ދުވަސްތައް މިގޮތުގައި ގުނަމުންދިއައެވެ. އަނެއްކާވެސް އަހަރެންގެ ރަޙުމަތްތެރިޔާގެ ދަތުރުގެ ވަކިހިސާބަކުން މުޅިން އާ މީހަކާ ބައްދަލުވެއްޖެއެވެ. އޭނާ އެންގީ ވަގުތުން ދަތުރުގެ ސަވާރީ މަޑުކުރުމަށެވެ. އެ ހުރި ހިސާބުން ދަތުރުގެ ސަވާރީ ހުއްޓުމަށެވެ. ފައިސާއާއި ލިބިފައިވާ ތަނަވަސްކަމާއެކުވެސް މިފަހަރު މަގުމަތިން ބައްދަލުވީ މީހާ އެއްފަރާތައް އަރާގޮތެއް ނުވިއެވެ. ލިބިފައިވާ “އެކުވެރިން”ނާއި، އަތުގައިވާ ފައިސާއަކުން މިފަހަރުވީ އެއްވެސް ކަމެއްނެތެވެ. އިތުރަށް އެންމެ ފިޔަވަޅެއްވެސް ކުރިއަށް އެޅޭނެ ފުރުޞަތެއް އޭނާ ނުދިނެވެ. މިފަހަރު ބައްދަލުވި މެހެމާނު ބޭނުންވީ ސަވާރީން ޖާގަހޯދުމަކަށް ނޫނެވެ. އޭނާ ބޭނުންވީ އަހަރެންގެ ރަޙްމަތްތެރިޔާ ދަތުރުގެ ސަވާރީން ބޭލުމަށެވެ. އެ ހިސާބުން އޭނާގެ ދަތުރު ކުރުކޮށްލުމަށެވެ. އިތުރު އެއްވެސް ފުރުޞަތެއް ނުދިނެވެ. ފައިސާއާއި އަނބިދަރިންނާއި ދަތުރުގައި މަޖާނެގި އެކުވެރިންނަށް އެކަން ހުއްޓުވުމަށް ކުރެވުނު ހަމަ އެއްކަމެއްވެސް ނެތެވެ.\nއޭނާޔާއެކު ދަތުރުކުރަމުންދިޔަ އެކުވެރިންނާއި އަނބިދަރިންވެސް މި ކަމުގައި މާބޮޑު ޝަކުވާއެއް ނެތްކަހަލައެވެ. ކުރާނެކަމެއްނެތެވެ. އަހަރެންގެ ރަޙްމަތްތެރިޔާ އެކަނި ދޫކޮށްލުމަށްފަހު ދަތުރުގެ ބައިވެރިން އެމީހުންގެ ދަތުރައިގެން ފުރައިފިއެވެ. އެންމެ ކުޑަމިނުން އޭނާގެ އަނބިމީހާވެސް މަޑުނުކުރިއެވެ. އެނާ އެކަނިވީއެވެ. އަޅާލާނެ އެއްވެސް މީހަކު މިހާރަކު ނެތެވެ. ވަށައިގެންވާ ފަޅުކަމާއި އަނދިރިކަން ފިޔަވައި އިތުރު އެއްވެސް ތަނެއް ފެންނާކަށް ނެތެވެ. އެތަނުގައިވަނީ ނިކަމެތިކަމާއި އެކަނިވެރިކަމެވެ. އުފާވެރިކަމާއެކު ކުރަމުންދިޔަ ދަތުރު ނިމުނީއެވެ. އެއްކުރި ފައިސާއާއި، ބައްދަލުވި ރަޙުމަތްތެރިން ވަކިވެ ދިޔައީއެވެ. ކުރާނެކަމެއްނެތެވެ. މިތުރުންނެވެ. މިއީ ތިބާއަށްވެސް އޮތްގޮތެވެ. ތިބާގެ ދަތުރުގައިވެސް މިދުވަހާ ބައްދަލުވާނެއެވެ. ވިސްނާލާށެވެ.\nހާދަ ހާސަރަކޭ ކިޔަން ފެށީ ވަރަށް ކިޔާހިތުން އެކަމް ހާސަރު ދިގުވީމު އެއްބަޔަށް ނުކިޔެނީ ޖެހުނީ ވީ ފޫއްސެއްގެ ސަބަބުން ހުއްޓާލަން\nކިޔަން އުޅެ އުޅެ ނުކިޔުނު. ފޫހިކަމުން\nވަރަށް ރީތި، ޢިބުރަތްތެރި ވާހަކަ އެއް\nComments Off on އޭޑީބީން ދެ މިލިއަން ޑޮލަރުގެ ހިލޭ އެހީ ދީފި\nއޭޑީބީން ދެ މިލިއަން ޑޮލަރުގެ ހިލޭ � ...\nComments Off on ކުޑަކުއްޖަކު ބަލިވެ އިން މައްސަލައެއް ޖެންޑާ މިނިސްޓްރީން ބަލަން ފަށައިފި\nކުޑަކުއްޖަކު ބަލިވެ އިން މައްސަލައ� ...\nComments Off on ރެސިޕީ: ވެނީލާ ކޭކް\nރެސިޕީ: ވެނީލާ ކޭކް\nComments Off on ބައެއް މަޝްރޫއުތަކުގެ އެޑްވާންސަށް އިންޑިއާއިން 5.49 މިލިއަން ރުފިޔާ ދީފި\nބައެއް މަޝްރޫއުތަކުގެ އެޑްވާންސަށް ...\nComments Off on އަނބިމީހާ ނަމާދުކުރަންވެގެން، ކުރަންޖެހޭ ކަމެއް ނުކުރެވި ހުރުމުން އަންނަންވީ ރުޅިއެއް ނޫނެވެ! އޮތީ އުފާކުރުމެވެ!: މުފްތީ މެންކް\nއަނބިމީހާ ނަމާދުކުރަންވެގެން، ކުރަ ...\nComments Off on ދުވާލަކު އަންނަ ޓޫރިސްޓުންގެ އަދަދު 5،000 އަށް!22 hr\nދުވާލަކު އަންނަ ޓޫރިސްޓުންގެ އަދަދ� ...\nComments Off on ކުރަން ބޭނުންވާ ކަންކަން ކާމިޔާބުކުރަން މަސައްކަތްކުރުމުގަ ވިސްނައިލަންވީ2ކަންތައް-\nކުރަން ބޭނުންވާ ކަންކަން ކާމިޔާބުކ� ...\nComments Off on “އަނޫޕަމާ” އިން އަޕްރޫވާ ގެއްލެނީ\n“އަނޫޕަމާ” އިން އަޕްރޫވާ ގެއް� ...\nComments Off on ޖޫރިމަނާގެ ގޮތުގައި 104 މިލިއަން ރުފިޔާ ލިބިއްޖެ\nޖޫރިމަނާގެ ގޮތުގައި 104 މިލިއަން ރުފ� ...\nComments Off on ކުޅުދުއްފުށީ ތިން ޒުވާނުން ހިމެނޭ ގޮތަށް ޔޫތު އެވޯޑް 10 މީހަކަށް\nކުޅުދުއްފުށީ ތިން ޒުވާނުން ހިމެނޭ ގ ...\nComments Off on އިލެކްޓްރިކް ވެހިކަލް ރާއްޖޭގައި އެސެމްބެލްކުރުން ފަށަނީ\nއިލެކްޓްރިކް ވެހިކަލް ރާއްޖޭގައި އ� ...


SunOnline: 22 kudhin ah aniyaa kuri massala HRCM in nubeli\n22 ކުދިންނަށް އަނިޔާކުރި މައްސަލަ އެޗްއާރްސީއެމް އިން ނުބެލި\nޝަފްނާ ހުސައިން 22 Aug 2019, 09:40\nހިއުމަން ރައިޓްސް އެންޑް ޖެންޑާ ކޮމިޓީއަށް އެޗްއާރްސީއެމް ހާޒިރު ކުރުން -- ފޮޓޯ: މަޖިލިސް\nދައުލަތުގެ ބެލުމުގެ ދަށުގައި ތިބި 22 ކުއްޖަކަށް އަނިޔާކުރި މައްސަލަތަކެއް ނުބަލަން ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރްސީއެމް) އިން ނިންމާފައިވާކަން ހާމަވެއްޖެ އެވެ.\nއެ މައްސަލަ ނުބަލަން ނިންމި ސަބަބު އޮޅުންފިލުވުމަށް އެޗްއާރްސީއެމްގެ މެމްބަރުން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީއަށް ހާޒިރުކޮށް އިއްޔެ ވަނީ ސުވާލުކޮށްފި އެވެ.\nއެންޓި-ޓޯޗާ ރިޕޯޓު 2019 ގައި ބުނެފައި ވަނީ ކުޑަކުދިންގެ ހިޔާ، ފިޔަވަތި އަދި ގދ. ތިނަދޫގައި ހުންނަ ފެމިލީ އެންޑް ޗިލްޑްރަން ސާވިސް ސެންޓަރުގައި މަސައްކަތް ކުރާ މުވައްޒަފުންގެ ފަރާތުން އެތަނުގައި ބަލަހައްޓަމުން ގެންދާ ކުދިންނަށް އަނިޔާކޮށްގެން ޖުމްލަ 10 މައްސަލައެއް ހުށަހެޅިފައިވާ ކަމަށެވެ.\nއެ މައްސަލަތަކުގައި 22 ކުއްޖަކު ހިމެނޭ އިރު، ބައެއް ކުދިން ބަރަހަނާކޮށްފައިވާ މައްސަލައެއްގައި މަރުކަޒުގައި މަސައްކަތް ކުރާ އަށް މުވައްޒަފުންނާ ދެކޮޅަށް މައްސަލަ ވަނީ ހުށަހަޅައިފަ އެވެ. އެއީ މަރުކަޒުގައި ކޮންޓްރެކްޓު އުސޫލުން މަސައްކަތް ކުރަމުން ދިޔަ ހަތް މުވައްޒަފަކާއި ދާއިމީ މުވައްޒަފެކެވެ.\nއަދި އެ މައްސަލަތަކުގައި ހިޔާގެ 10 މުވައްޒަފަކަށް ޖެންޑާ މިނިސްޓްރީ އިން އިދާރާ ފިޔަވަޅު އަޅާފައިވާ ކަމާއި، އެފަރާތްތަކުގެ މައުލޫމާތު އެޗްއާރްސީއެމް އާ ހިއްސާކޮށްފައި ވީނަމަވެސް އެ ފަރާތްތަކުން ހިންގި ޓޯޗާގެ އަމަލު ކޮމިޝަނުން ތަހުގީގު ކޮށްފައި ނުވާކަމަށް އެންޓި-ޓޯޗާ ރިޕޯޓުގައިވެ އެވެ.\nކޮމިޝަނަށް ހުށަހެޅުނު ބައެއް މައްސަލަތަކަކީ ހާދިސާ ހިނގިތާ އަހަރެއް ވެފައިވާ މައްސަލަތައް ކަމުގައި ވާތީ ހެއްކާއި ގަރީނާ ހޯދަން ދަތިވާނެ ކަމަށް ބަލައި މައްސަލަ ނުބަލަން ނިންމާފައި ވާކަމަށް ރިޕޯޓުން އެނގެން އޮވެއެވެ.\nއިއްޔެގެ ކޮމިޓީގައި މަޖިލިސް މެމްބަރުން ވަނީ މައްސަލައިގައި ކުދިންނަށް ނަފްސާނީ ގެއްލުންތަކެއް ލިބިފައިވާއިރު، އެފަދަ މައްސަލައެއް ނުބަލަން އެޗްއާރްސީއެމް އިން ނިންމި ސަބަބު އޮޅުންފިލުވައިދިނުމަށް ތަކުރާރުކޮށް އެދިފައެވެ. އަދި އެކަށީގެންވާ ވަރަށް ހެކި ނުލިބޭނެ ކަމަށް ނިންމާ ގޮތް އޮޅުންފިލުވާ ދިނުމަށް ވެސް މަޖިލިސް މެމްބަރުން ވަނީ އެދިވަޑައިގެންފައެވެ.\nމެމްބަރުންގެ ސުވާލުތަކަށް ޖަވާބު ދެއްވަމުން އެޗްއާރްސީއެމް އިން ބުނީ އެ މައްސަލަ ހުށަހެޅުމާއެކު ކޮމިޝަނުގެ ބައްދަލުވުމެއް ބާއްވާ، މައްސަލަ އާ ގުޅޭގޮތުން ލިބިފައި ހުރި މައުލޫމާތާއި ހެއްކަށް ރިއާޔަތް ކޮށްފައި ވާނެ ކަމަށެވެ. އަދި އެ މައްސަލައިގައި ޓޯޗާގެ އަމަލު ހިމެނޭތީ އެންޓި ޓޯޗާ ގާނޫނުގެ ދަށުން މައްސަލަ ތަހުގީގު ކުރުމަށް ކުޑަކުދިންގެ ހިޔާއަށް ގޮސް، މައްސަލައިގައި ހިމެނޭ ކުދިންނާ ސުވާލުކޮށްފައި ވާނެ ކަމަށެވެ.\nއެހެން ނަމަވެސް މައްސަލައާ ގުޅިގެން އެއްވެސް ކުއްޖަކު ވާހަކަ ދައްކާފައި ނުވާ ކަމަށާއި، އެހިސާބުން ހެކި ހޯދަން އުނދަގޫވެގެން ދިޔަ ކަމަށެވެ.\n"ފުލުހުންނާ ހިއުމަން ރައިޓްސް ކޮމިޝަނުން އެއް ކަމެއް ކުރަން ނިންމައިގެން ދިޔައީމަ އަޅުގަނޑުމެންނަށް ފާހަގަވީ އެކުދިން ތަކުރާރުކޮށް އެއް ވާހަކަތަކަކަށް، އެއް ކަމަކަށް ހުށަހެޅީމާ އެކުދިންނަށް ނަފްސާނީ ގޮތުން ވެސް ވަރަށް އުނދަގޫތައް ދިމާވާނޭ ތަހުގީގު ކުރުމަށް،" އެޗްއާރްސީއެމްގެ ރައީސާ އާމިނަތު އީނާސް ވިދާޅުވި އެވެ.\nއީނާސް ވިދާޅުވީ އެ މައްސަލައިގައި ފުލުހުންނާ ގުޅިގެން ތަހުގީގު ކުރިއަށް ގެންދިއުމަށް ޕްރޮސެކިއުޓާ ޖެނެރަލް ލަފާދެއްވި ކަމަށާއި، އެހެންކަމުން "ޖޮއިންޓް އިންވެސްޓިގޭޝަން" އެއް ކުރިއަށް ގެންދަން މަސައްކަތް ކުރި ކަމަށެވެ.\nނަމަވެސް އެކަމުގައި ބައެއް ކަހަލަ ދަތިތައް ކުރިމަތިވުމުން، މައްސަލައިގައި ހިމެނޭ ސިސްޓަމެޓިކް ބައި ކޮމިޝަނުން ބަލަން ނިންމީ ކަމަށާއި، އަނިޔާގެ ބައި ފުލުހުން ބަލައި ދައުވާ ކުރުމަށް ޕީޖީ އޮފީހަށް މިހާރު ފޮނުވާފައިވާ ކަމަށެވެ.\nމިރޭ ވެސް މަޖިލީހުގެ ޖަލްސާއެއް ބާއްވަނީ\nނަޝީދުގެ ރާގު ބަދަލުވެ، މިސްރާބު ސުޕްރީމް ކޯޓަށް


މުދަލުގެ ޖާދޫގައި ޖެހި، ހޭދަކުރުމަށް ފަސްޖެހިގެ މުށް ބާރުނުކުރޭ!، ހުކުރު ޚުތުބާ – Ilm\nމުދަލުގެ ޖާދޫގައި ޖެހި، ހޭދަކުރުމަށް ފަސްޖެހިގެ މުށް ބާރުނުކުރޭ!، ހުކުރު ޚުތުބާ\nމުދަލުގެ ޖާދޫގައި ޖެހި، ހޭދަކުރުމަށް ފަސްޖެހިގެ މުށް ބާރުނުކުރުމަށް މިއަދު ހުކުރު ޚުތުބާގައި ގޮވާ ލައްވާފިއެވެ. މިކަން ބަޔާންކޮށް ޚުތުބާގައި ވިދާޅުވީ ” މުދަލުގެ ޖާދޫގައި ޖެހި، ހޭދަކުރުމަށް ފަސްޖެހިގެ މުށް ބާރުނުކުރާށެވެ! މުދަލުގައިވާ ވާޖިބު ހޭދަކުރުންތަކާއި، ސުންނަތް ހޭދަކުރުންތައް ދެނެގަންނާށެވެ! އެއަށްފަހު، އެފަދަ ހޭދަތައް ކުރުމުގައި ނުހަނު ދީލަތިވާށެވެ! ހެޔޮ ގޮތުގައި، ހެޔޮ ނިޔަތުގައި ހޭދަކުރެވޭ މުދަލަކީ، ފަހަށް ރައްކާކުރެވޭ އެއްޗެކެވެ. ”\nއިސްލާމް ދީނުގެ ރުކުންތަކަށް ރައްކާތެރިވުމަށް ގޮވާލާ ޚުތުބާގައި ވިދާޅުވީ “އިސްލާމް ދީނުގެ ރުކުންތަކަށް ރައްކާތެރިވާ ލޮބުވެތި މުސްލިމް އަޚުންނޭވެ ! އިސްލާމް ދީނުގެ ފަސް ރުކުން ފުރިހަމަ ވާނީ، އެހެން ރުކުންތަކަށް ދޭވަރުގެ އަހައްމިއްޔަތެއް ޒަކާތަށް ވެސް ދީގެންނެވެ. ޒަކާތުގެ މުހިންމުކަމާއި، އޭގެ މަޤާމް ދެނެގަނެ، މުޖުތަމަޢަށް އޭގެ މުހިންމުކަން އޮތް މިންވަރު، އަޅުގަނޑުމެން، ހެޔޮ ހިތުން ޤަބޫލުކޮށް، އެކަމަށް ޢަމަލީސިފަ ގެނެސްގެންނެވެ.”\nމުދަލަކީ އާދައިގެ އެއްޗެއް ނޫންކަން ބަޔާންކޮށް ޚުތުބާގައި ވިދާޅުވީ ” ޒަކާތް ގުޅިފައިވަނީ މުދަލާއެވެ! މުދަލަކީ އާދައިގެ އެއްޗެއް ނޫނެވެ. ނަފްސުތައް، އެ އެއްޗެއްގެ މައްޗަށް، ނުހަނު ލޯބިޖެހިފައިވާ އެއްޗެކެވެ. މުދަލަކީ ޒީނަތެކެވެ. ބައެއް ފަހަރު ނުރައްކާތެރި ފިތުނައެކެވެ. ބޮޑުވެގެންވާ އިމްތިޙާނެކެވެ. ހެޔޮގޮތުގައި އޭގެ ބޭނުން ހިފައި، ޒަކާތް ނެރެ، ޞަދަޤާތް އުޅޭ ނަމަ، ސުވަރުގެ ވަނުމަށް އޮތް ސަބަބެއް ވެސް މެއެވެ. ޒަކާތަކީ މުދަލަށް ޠާހިރުކަމާއި އިތުރުވުން ގެނުވައިދޭ އަޅުކަމެކެވެ. އުނިކަމާއި ފަސާދައިން، މުދާ ރައްކާތެރިކޮށް، ސަލާމަތްކޮށްދޭ ޢަމަލެކެވެ. ފަހެ ތަނަވަސްކަން ލިބިފައިވާ މީހުންގެ މުދަލުގައި، އޭގެ ޙައްޤުވެރިންނަށްޓަކައި ﷲ ލެއްވެވީ ނުހަނު ކުޑަކުޑަ މިންވަރެކެވެ. ހަމައެންމެ ސާޅީސް ބައިކުޅަ އެއްބައެވެ. އެ މިންވަރާ މެދު ދަހިވެތިކަން ފާޅުނުކުރައްވާށެވެ! އެ މިންވަރު ނެރުން ލަސްނުކުރައްވާށެވެ! ފަހެ، ހަމަކަށަވަރުން، މުދަލު ޒަކާތަށް އިހުމާލުވުމަކީ، ދުނިޔެ އާއި އާޚިރަތުގައި ތިބާގެ ހަލާކު ކަމުގައި ވެދާނެއެވެ.”